India Embassy ge aa imaaraathuge bingaa elhun cancel | Mihaaru\nރާއްޖޭގައި ހުންނަ އިންޑިއާގެ އެމްބަސީ: ހުޅުމާލޭގެ ދެވަނަ ފިޔަވަހިން އެމްބަސީތަކަށް ޚާއްސަ ތަނެއް ކަނޑައަޅަން ވަނީ ނިންމާފައި.\nއިންޑިއާގެ އެމްބަސީގެ އާ އިމާރާތުގެ ބިންގާ އެޅުން ކެންސަލް\n07 ޖޫން 2019 - 20:03 39 comments\nހުޅުމާލޭގެ ދެވަނަ ފިޔަވަހިން އިންޑިއާގެ އެމްބަސީ އަށް ބިން ދޫކުރަން ނިންމާފައިވާއިރު، މޯދީގެ މި ދަތުރުފުޅުގައި އެމްބަސީގެ އާ އިމާރާތުގެ ބިންގާ އެޅުމަށް ކުރިން އޮތީ ކަނޑައަޅުއްވައިފަ އެވެ. އަދި އެމަނިކުފާނު ހުޅުމާލެ އަށް ވަޑައިގަންނަވާ ގޮތަށް ވެސް ތާވަލް ކުރި އެވެ.\nއެކަމަކު، ރާއްޖޭގެ ފޮރިން މިނިސްޓްރީން މިއަދު ބޭއްވި ނިއުސް ކޮންފަރެންސެއްގައި ސްޓޭޓް މިނިސްޓަރު އަހުމަދު ޚަލީލް ވިދާޅުވީ، އެމްބަސީތަކަށް ހުޅުމާލޭން ބިން ދޫކުރާ ސަރަހައްދު އަދި ބަހައި ނުނިމޭ ކަމަށެވެ. އެކަަމަކު، އެ ސަރަހައްދުން އެހެން ބައެއް ގައުމުތަކަށް ޖާގަ ދޭންޖެހޭއިރު، އެކަން އަދި ނުނިމޭތީ އިންޑިއާގެ އެމްބަސީ އިމާރާތްކުރާ ތަނުގެ ތަފުސީލް ލިބޭނީ ފަހުން ކަމަށް ޚަލީލް ވިދާޅުވި އެވެ.\nހުޅުމާލޭގައި ގާއިމް ކުރާ "ޑިޕްލޮމެޓިކް އެންކްލޭވް" އިން ރާއްޖޭގައި ހުރި އެކި ގައުމުތަކުގެ އެމްބަސީތަކަށް ޖާގަ ދޫކުރަނީ ޚަލީލް ވިދާޅުވި ގޮތުގައި، އެ ގައުމުތަކުން ރާއްޖެ އަށް ބިމެއް ދޫކުރުމުންނެވެ. އެގޮތުން، އިންޑިއާގެ ވެރިރަށް ނިއުދިއްލީން ރާއްޖެ އަށް މިހާރު ބިމެއް ދޫކޮށްފައިވާ ކަމަށް ވިދާޅުވި އެވެ.\nމޯދީގެ ދަތުރުފުޅާ ގުޅޭ ގޮތުން ފޮރިން މިނިސްޓްރީގެ ސްޓޭޓް މިނިސްޓަރު ޚަލީލް މިއަދު މީޑިއާއާ ވާހަކަ ދައްކަވަނީ.---ފޮޓޯ: ހުސައިން ވަހީދު/މިހާރު\nރާއްޖޭގައި ހުންނަ ބޭރު ގައުމުތަކުގެ އެމްބަސީތަކަށް މިހާތަނަށް ބިން ދޫކުރަމުން އައީ މާލެެއިންނެވެ. އެގޮތުން އިންޑިއާގެ އެމްބަސީ އިމާރާތް ކުރަން ދިވެހި ސަރުކާރުން ބިމެއް ދޫކޮށްފައިވާތާ ދުވަސްތަކެއް ވެއްޖެ އެވެ. އެކަމަކު، ސޯސަން މަގުގައި ކުރިން ނާސަރީ ހިންގި ބިމާ މެދު އިންޑިއާގެ ހިތްހަމަނުޖެހުންތަކެއް ހުރުމުން މިހާތަނަށް އޮތީ މަސައްކަތް ނުފަށަ އެވެ.\nޚަލީލް ވިދާޅުވި ގޮތުގައި އެމްބަސީތަކަށް ޚާއްސަ ސަރަހައްދެއް ހުޅުމާލޭގެ ދެވަނަ ފިޔަވަހިން ކަނޑައަޅަނީ މާލޭގެ ބިން ފުރިފައިވާތީ ތޮއްޖެހުން ކުޑަކުރުމަށްޓަކަ އެވެ.\nރައީސް އިބްރާހީމް މުހައްމަދު ސޯލިހުގެ ދައުވަތަކަށް ރާއްޖެ އަށް މާދަމާ ފައްޓަވާ ދަތުރުފުޅުގައި މޯދީ، ރައްޔިތުންގެ މަޖިލީހުގައި ތަގުރީރު ކުރައްވާނެ އެވެ. އަދި އިންޑިއާގެ އެހީގައި ޅ. މާފިލާފުށީގައި ގާއިމްކުރި ކޮމްޕޮސިޓް ޓްރޭނިން ސެންޓަރާއި އެ ގައުމުގެ އެހީގައި ރާއްޖޭގައި ގާއިމް ކުރި ރާޑާ ސިސްޓަމް އެމަނިކުފާނު އިފްތިތާހު ކޮށްދެއްވާނެ އެވެ.\nމިއީ، މޯދީ ދެވަނަ ދައުރަކަށް އިންތިޚާބުވެވަޑައިގަތުމަށް ފަހު ގައުމުން ބޭރަށް ކުރައްވާ ފުރަތަމަ ދަތުރުފުޅެވެ. އަދި، މޯދީ އަކީ ރައީސް އިބްރާހިމް މުހައްމަދު ސޯލިހް މިދިޔަ އަހަރުގެ ނޮވެމްބަރު 17 ގައި މަގާމުގެ ހުވާކުރެއްވި ފަހުން ރާއްޖެ އަށް ވަޑައިގަންނަވާ ބޭރު ގައުމެއްގެ އެންމެ އިސްވެރިޔާ ވެސް މެ އެވެ. އެމަނިކުފާނު ވަނީ ރައީސް އިބްރާހިމް މުހައްމަދު ސޯލިހް މަގާމުގެ ހުވާކުރެއްވި ރަސްމިއްޔާތަށް ވެސް ވަޑައިގެންފަ އެވެ. ރައީސް އިބްރާހިމް މުހައްމަދު ސޯލިހް ވެސް މަގާމާ ހަވާލުވެވަޑައިގަތުމަށް ފަހު، ގައުމުން ބޭރަށް ކުރެއްވި ފުރަތަމަ ދަތުރުފުޅުގައި ވަޑައިގަތީ އިންޑިއާ އަށެވެ.\nއިތުރު ލިޔުންތައް އިންޑިއާ ހައި ކޮމިޝަން ރާއްޖެ-އިންޑިއާ ޑިޕްލޮމެސީ ނަރެންދުރާ މޯދީ އިންޑިއާ ޑިޕްލޮމެޓިކް ގުޅުން ހުޅުމާލެ ހުޅުމާލޭ ދެ ވަނަ ފިޔަވަހި


ޝިދާތާ އާއި ޒިޔާ ކައިވެނިކުރަން އެންގޭޖްވި ނަމަވެސް، އެ ދެމީހުން ކައިވެނިކުރަން ނިންމާފައިވާ ތާރީހެއް އިއުލާންކޮށްފައެއް ނުވެއެވެ. އެ ދެމީހުން ވެސް މީގެ ކުރިން ކައިވެނި ކޮށްފައިވެއެވެ. އެ ގޮތުން ޒިޔާ ދެ ކައިވެންޏެއް ކޮށްފައި ވާއިރު، އެއް ކުއްޖަކު ލިބިފައި ވެއެވެ. ޝިދާތާގެ އެއް ކައިވެނި ކުރައްވާފައި ވާއިރު، ތިން ދަރީން އެބަ ތިއްބެވެ.\nއަރުޝީފަށް ނެގީ 22/01/2021 11:43\nއެންމެފަހުން އަޕްޑޭޓްކުރީ 22/01/2021 11:43\nރަން ގަލަން 1 މިނެޓު ކުރިން\nއަލީ ޔާމިން3މިނެޓު ކުރިން\nއަހުމަދު މިޒްޔާލް3މިނެޓު ކުރިން


Alhugandakee Islaameh, Laadhinee Ah Govaanee Dheenaa Hilaafu Nama: Nasheed - Vaguthu\nފެންނަން އޮތީ އަނެއްކާވެސް "އަދަބެއް ނެތް، އިހުމާލް" -6ގަޑިއިރު ކުރިން\nއެމަނިކުފާނު ހުންނެވީ އިސްލާމް ދީނުގެ މަތީގައި ކަމަށާއި، "ލާދީނީ" އަށް ގޮވަން ޖެހޭނީ އިސްލާމް ދީނާއި ހިލާފުވާ މީހުންނަށް ކަމަށް ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nރައްޔިތުންގެ މަޖިލީހުގެ ރައީސްގެ މަގާމު މިހާރު ފުރައްވަމުން ގެންދަވާ ނަޝީދުގެ ޓްވިޓާ އެކައުންޓުން މިއަދު ވަނީ "ލާދީނީ" ގޮވުމާ ގުޅޭ ގޮތުން އެމަނިކުފާނު ލިޔުއްވާފައިވާ ލިޔުމެއް ހިއްސާކުރައްވާފައެވެ.\nނަޝީދު ވިދާޅުވީ، ލާދީނީ މީހެއް ކަމަށް ފެނިއްޖެނަމަ އެ މީހަކާ ދިމާއަށް ލާދީނީ ގޮވުމުގެ ހައްގު އޮންނަން ޖެހޭ ކަމަށް ގިނަ ބަޔަކު ދެކޭ ކަމަށެވެ. އެ ކަމުގައި، އެމަނިކުފާނު ދެކިވަޑައިގަންނަވާ ގޮތް އެހާ މުހިއްމު ނޫން ކަމަށާއި، އެމަނިކުފާނަކީ ކަނޑައެޅިގެން އިސްލާމަކަށްވާއިރު އެމަނިކުފާނާ ދިމާއަށް ބަޔަކު "ލާދީނީ" ގޮވާން އެދިވަޑައިނުގަންނަވާ ކަމަށް ނަޝީދު ވިދާޅުވިއެވެ.\n"އަޅުގަނޑަކީ ލާދީނީ މީހެއް ކަމަށް ބުނުމަށް އަޅުގަނޑަކު ނުއެދޭނެތާ،" ތިން އަހަރެއްހާ ދުވަހު ރާއްޖޭގެ ވެރިކަން ކުރެއްވި ނަޝީދު ލިޔުއްވެވިއެވެ.\nމިދިޔަ މަހުގެ ތެރޭގައި އެމަނިކުފާނު އަވަހާރަކޮށްލަން ދިން ބޮމުގެ ހަމަލާގައި މަރުގެ ތުންފަށް މައްޗަށް ދިޔައިރު ވެސް ޝަހާދަތުގެ ދެކަލިމައިގެ ބަސްތައް ހިތަށް ގެނެވުނުކަން ހަނދާން އާ ކުރައްވަމުން ނަޝީދު ވިދާޅުވީ، އެމަނިކުފާނުގެ ނަސީބު ގަދަ ކަމަށާއި، އީމާންތެރިކަން އިހުނަށްވުރެ ވަރުގަދަވުމަށް މާތް ﷲ އަނެއްކާ ވެސް މެދުވެރި ކުރެއްވީ ކަމަށެވެ.\n"އިސްލާމް ދީން ގަބޫލު ކުރާ އެހެން މީހުންގެ ހިތްތަކުގައި އަޅުގަނޑާއި މެދު ނަފްރަތު އުފެއްދުން، އިސްލާމް ދީނުގެ ދިފާއުގައި އަޅުގަނޑުގެ ގޯސް އޭނާ ފާހަގަ ކުރަނީ،" އެމްޑީޕީގެ ރައީސ ކަން ވެސް ކުރައްވާ ނަޝީދު ވިދާޅުވިއެވެ.\nދިވެހި އުންމަތަކީ ފުރިހަމަ އިސްލާމީ އުންމަތެއްކަން ފާހަގަކުރައްވަމުން ނަޝީދު ވިދާޅުވީ، ދިވެހިރާއްޖޭގެ ގާނޫނީ ހުކޫމަތު ބިނާވެފައި ވަނީ އިސްލާމް ދީނުގެ އަސްލުތަކާއި ހަމަތަކުގެ މަތީގައި ކަމަށެވެ. މީހަކު ލާދީނީ ވެއްޖެނަމަ، އެމީހެއްގެ މައްޗަށް ގާނޫނު އަބަދު ވެސް ހިންގޭނެކަން އެމަނިކުފާނު ފާހަގަކުރެއްވިއެވެ.\n"ވަކި މީހަކީ ލާދީނީ މީހެއްކަމަށް ބުނުމަކީ ޖިނާއީ ކުށެއްގެ ތުހުމަތު ކުރުމެއް. ދައުވާ އުފުލޭނެ ސަބަބެއް. އެއްވެސް ދިވެހި ރައްޔަތެއްގެ އެނގުމާއި ފެނުމުގެ ތެރެއިން، އެހެން އެއްވެސް މީހެއް ގާނޫނާއި ހިލާފް ވާނަމަ، އެރައްޔިތެއްގެ ވާޖިބަކީ، އެކަމެއް ދިވެހި ދައުލަތުގެ ކަމާ ގުޅޭ އިދާރާތަކަށް އެންގުން. ވައްކަން ކުރީމާ ވަގަށް ގޮވޭ ހަމާގައި އިސްލާ ދީނާ ހިލާފް ވީމާ ލާދީނީ ކަމަށް ބުނެވޭން ޖެހޭ." ރައީސް ނަޝީދު ވިދާޅުވިއެވެ.\n"ލާދީނީ" މި މައުޟޫއުގައި ނަޝީދު ވާހަކަފުޅު ދައްކަވާފައި މިވާ ދަނޑިވަޅަކީ ނަފްރަތު އުފެއްދުން މާނަކޮށް ރައްޔިތުންގެ މަޖިލީހަށް ސަރުކާރުން ހުށަހެޅި ބިލެއްގެ މައްސަލައާ އެކުއެވެ. އެބިލްގައި ވަނީ އާންމު ތަނެއްގައި، ވަކި މީހަކީ އިސްލާމްދީނާ ހިލާފަށް އުޅޭ ނުވަތަ އިސްލާމްދީނާ ދެކޮޅު މީހަކު ކަމަށް ތުހުމަތުކުރުމަކީ ޖިނާއީ ކުށެއްގެ ގޮތުގައި ކަނޑައަޅައިފައެވެ.\nއެ މައްސަލަ ހޫނުވެފައި ވަނިކޮށް ސަރުކާރުން ވަނީ އެ ގާނޫނަށް އިސްލާހު ގެނައުމުގެ އިތުރު ބިލެއް، މަޖިލީހަށް ހުށަހެޅުމަށްޓަކައި ރައީސް އޮފީހަށް ފޮނުއްވާފައެވެ. ި ބިލުގައި ވަނީ އިސްލާމް ދީނަށް ފުރައްސާރަ ކުރުމުގެ ކުށް އިތުރަށް ތަފްސީލް ކޮށްފައެވެ.\nޖޫން 3, 2021 16:07\nގޮވޭނެ ޔަހޫދީންނަާއި އެކު ދައްކާފައި ހުރި ލާދީނީ ވާހަކަތައް އެބަހުރި ރެކޯޑް ކުރެވިފައި ލާދީނީ ގޮވާނެ\nޖޫން 3, 2021 17:00\nޥައް ކަން ކުރުމާއި ދޮގުވާހަ ކަ ފެތުރުމަ ކީ އިސްލާމްދީނުގަ ހުއްދަކަމެއްތޯ؟؟؟\nޖޫން 3, 2021 19:06\nމިރާއްޖޭގަ ސާބިތުނުހިފޭ ވާހަކަދެއްކުމާއި، ވަގަަށްގޮވުމާއި، ތަންތާނގަ ހުޅުޖެހުމާއި ހޭޓް ސްޕީޗް ފެތުރުމަކީ އެމްޑީޕީގެ އާދައެއް. މިއަދު އަމިއްލައަށް ފޭހުނު އިލޮށިގަނޑު ތިމާމެންގެ ލޮލަށް ހެރުނީމާ ކުރެވޭނެ މާތާހިރުކަމެއް ނޯންނާނެ.\n"މާލޭމީހުން އަތްކަނޑާކަށް ބޭނުންމެއްނުވޭ! މާލޭ މީހުން، ރަޖަމް ކުރާކަށް ބޭނުމެއްނުވޭ!! މާލޭ މީހުން މަރަށް މަރުހިފާކަށް ބޭނުމެއްނުވޭ!! އަޅުގަނޑަށް އެނގޭ މާލޭ މީހުން ބޭނުންވާގޮތް!!! އެހެންވީމަ އަޅުގަނޑުމެންގެ ވެރިކަމެއްގައި ކަންކުރާނީ މާލޭ މީހުން އެދޭގޮތަށް!!" މިއީ މާލޭ މޭޔަރަކަށް މީހަކު ނެރެގެން އުޅުނު އިރު ދެއްކި ވާހަކަ. މިއީ މުރުތަދުވުމެއް ނޫންތޯ؟؟ މާލޭ މީހުނަށް އަދި، ތި ބުނި "އަޅުގަނޑު މެނަށް" ﷲ ތައާލާގެ އަމުރު ފުޅުގައިވާގޮތަށް އަމަލު ނުކުރުމަށް ކަނޑައެޅޭނެކަމަށް ބުނެވޭނެތަ؟ މުސްލިމަކަށް ވާނީ، ޝަހާދަތް ކިޔާ ﷲ ގެ އަމުރުފުޅުތަކަށް ބޯލަނބާ އެއާ އެއްގޮތަށް އުޅުމުން. އަނގައިން އަހަރެންނަކީ މުސްލިމެކޭ ބުނުމަކުން ނުވެވޭނެ. އީމާން ވާން ފުރަތަމަ ޖެހޭނީ...\nޖޫން 3, 2021 22:41\nޖޫން 3, 2021 16:16\nމަނިކުފާނު އީމާންތެރިކަމުގެ މަތީ ސާބިތުކޮށްދެއްވާ ދެދުނިޔޭގެ ބާއްޖަވެރިކަން ދެއްވާށި! އަމީން\nޖޫން 3, 2021 16:26\nހަމަ ރީތިކޮށް ހުއްޓާލާ ނުކިޔާނެ ކިޔަންޖެހެނީ އިސްލާމްދީނާ ރަސޫލާއަށް ފުރައްސާރަކޮށް އުޅޭތީ\nޖޫން 3, 2021 16:31\nލާދީނީ ގޮވަނީ މަނި ކުފާނު ވީމަކާ ނޫން ދީނާ ހިލާފް ވާހަކަ ދައްކާތި އެހެން ގޮވަނީ ޤުރުއާނާއި ސުއްނަތާއި ނޫން އެހެން ގޮތެއް ހޯދާކަށް ދީނީމީހަކު ނޫޅޭނެ ކޮސް ނުގޮވާ\nމަރުހަބާ . ނަޝީދު\nޖޫން 3, 2021 16:34\nއަޅުގަނޑުވެސް ބޭނުމެއްނޫން ނަޝީދަށް އެވެސް ބޭފުޅަ ކު ލާދީނީއޭ ކިޔައިގެން ގޮވާ ކަށް. އެ ކަމަ ނުވެސް މަނި ކުފާނު ބައެއްފަހަރު ދައް ކަވާ ވާހަ ކަފުޅުތަ ކުން ހިތްހަމަ ނުޖެހިގެން ބައެއް ބޭފުޅުންނަށް ކެއްނު ކުރެވިގެން ލާދީނީއޭ ގޮވެނީއެ.\nޖޫން 3, 2021 16:39\nއެމީހެއްގެ ޢަމަލުތައް އިސްލާމް ދީނާ ޚިލާފު ކަންކަމަށް ހިތްވަރުދީ ބޭތުގެ ދައުލަތް ތަކުގެ ކުރިމަތީގައި ބޮޑެތި ޖަލްސާތަކުގައި އިސްލާމްދީނާ ޚިލާފު ވާހަތައް ފަތުރާ އަދި އިނގިރޭ ޕާލިމެންޓްގެ މެމްބަރެއް ކަނޑައެޅިގެން މަނިކުފާނަކީ ދީންޤަބޫލު ނުކުރާމީހެއްކަމަށްބުނެފައިވާ ވީޑިއޯއެއްއޮތުމާއި ޢިޒްރޭލުން މޯލްޑިވްސް ފްރެންޑަށް މަރުހަބާ ކިއުމާއި މިހިރަ މިހިރަ ފެންނަކަންކަމަކީ މަނިކުފާނުގެ ކިބައިން ފެންނަ ކަންކަންވީމާ ޢަމަލުތައް އިޞްލާޙް ނުވާހައިދުވަހަކު އެގޮވެލި ދިވެހިން ގޮވާނެ.\nޖޫން 3, 2021 16:41\nހިސާނު ކަނބުލޯ. މިސްކިތް ހުޅުޖެހިމީހާވެސް އަހާލިކަމަށްވޭ. މިސްކިތް ހުޅުޖެހީ ތިމަންނައޭޭއެމީހުން އެތާންގަތިބެގެން އެބަކިޔައިހޯ.\nޖޫން 3, 2021 16:43\nމަށަކީ މީ ދުވަހަކުވެސް ރައީސް ނަޝީދަށް ތާޢީދު ކުރި މީހެއް ނޫނެވެ. އަދި ބައެއްފަހަރު ވިދާޅުވާ ބަސްފުޅުތަށް ބަލައެއް ނުގަނެވެއެވެ. ބޮން ގޮއްވުމާއި ގުޅިގެން ރައީސް ނަޝީދުގެ ސެކިއުރިޓީ އުނދަގޫ ކަމަށް ހާމަ ކޮށްފައިވާ ލިޔުމުން، އެމަނިކުފާނުގެ ބޮޑާކަމެއް ނެތް ސާދާ ލައިފް ސްޓައިލް އިތުރަށް ހާމަ ވެއްޖެއެވެ. އެއާއިއެކު ބޭއިޚްތިޔާރުގައި، ހިތުގެ އެއްކަނެއްގައި ރައީސް ނަޝީދަށް، ޙަމްދަރުދީ އާއި އިޙުތިރާމްގެ ކުރި ފަޅައިފި އެވެ. މިހާރު ރައީސް ނަޝީދު އެވަނީ، އެމަނިކުފާނަކީ މުސްލިމެއްް ކަމާއި، ލާދީނީއޭ ގޮވަން ނޭދޭކަން، ފާޅުގައި ހާމަ ކުރައްވާފަ އެވެ. ރަސޫލާ ޞޢޥ ޙަދީސް ކުރައްވާފައި ވަނީ، އެއްވެސް މީހަކާއި ދިމާލަށް، އެމީހާ ނުރުހޭ ނަމަކުން މުޚާޠަބް ނުކުރުމަށެވެ! އެހެންކަމުން މީގެފަހުން ރައީސް ނަޝީދާ ދިމާލަށް ލާދީނީއޭ ގޮވައިފި މީހަކު ޔަޤީނުން ވެސް ފާފަވެރި ވާނެއެވެ!\nޖޫން 3, 2021 19:09\nހާދަހާ ހިތްސާފް އަގިދާ ވަރުގަދަ ތެދުވެރި މާތް ސޯލިޙް ތަގްވާވެރި އިންސާނެކޭ\nޖޫން 3, 2021 19:10\nކިތައްމެ ސާދާސީދާ ދިރިއުޅުއް ވުމެއް އުޅުއްވިޔަސް ކިތައްމެ ކިބުރުވެރި ބޮޑާ ދިރި އުޅުއްވުމެއް އުޅުއްވިޔަސް މަމެންނަށް ވަރިހަމަ. އެކަމަކު ރަސޫލާއަށާ އިސްލާމް ދީނަށް ފުރައްސާރަ ކުރާމީހުނަށް ހިތްވަރުދީ އަދި ޤުއާނުގައި އައިސް ފައިހުރި ހުކުމްތަކާ ދެކޮޅަށް ވާހަކަ ދައްކާނަމަ މަމެންނަށް ބުނެވޭނެ ދީނާ ދުރުމީހެކޭ އެއީ. ޒިނޭކުރީމަ ހައްދު ޖެހުމާބެހޭ ގޮތުން ރައްޔި ތުންގެ ޚިޔާލު ހޯދަން ބުނާނީ ކިހާބޮޑަކަށް ދީނާ ދުރުމީހެއްވީމަ.\nދެންވެސް މަޢާފަށް އެދިފައި އެފަދަ ވާހަކަތައް ނުދައްކާ ހުރެބަަަަަލަ އެއް ވެސް މީހަކު ނުކިޔާނެ ލާދީނީ އެކޭ. ބޯންވާނެ ބޮވެންވާނެ އެއް ވެސްމީހަަކު 24ގަޑިއިރު ހަމަހޭގަަ ހުރެގެންނުވާނެ .ނިދިނައިމަ قرآنގެ އާޔަތެއް ނޫނީ حديث އެއް ކިޔު މުގެ ބަދަަލުގަ އެހެންގޮތެއް ހޯދަން ޖެހޭ ކަމަށް ބުނުންފަދަަ ދީނާ ދުރު ކިތައްމެވާހަކަތަކެއް އަގަަމައިތިރި ނުވެގެން ދައްކާފަހުރީ. އެހެންވީމަ ހަމަ ކިޔެނީ ދީނާ ދުރޭ ލާދީނީޔޭ\nޖޫން 3, 2021 21:12\nތިކަން އެނގުނޭ ބޮންގޮއްވި ދުވަހު އެ މަނިކުފާނުގެ ދަރިކަނބަލުންގެ ޓުވީޓްތަކުން.\nޖޫން 3, 2021 16:46\nތިޔަކަން މިހަރު ރައްޔިތުން ގަބޫލުކުރެޔޭ\nޖޫން 3, 2021 16:48\nމިއީ މުނާފިގުންތޯ، ގޮޅާބޯ ކީތޯ. ވަގު ވަގު ގޮވާ ހެދިތޯ.\nއެއްވެސް މީހަކު ބުނިތޯ ރައީސް ނަޝީދަކީ މުސްލިމެއްނޫނޭ. ރ.ނަޝީދަށް ލާދިނީ ކިޔާ ލޭބަލް ކުރި މީހުން މިއަދު ތިބީ ސިޔާސީގޮތުން މަތި ފަޑީގަ.އެއީ އަދުގެ ލާތް. ދިވެހިރާއްޖޭގެ މިނިވަންކަމާއި، ސެކިއުލަރ ނިޒާމް ތައާރަފް ކުރުމުގެ ވިސްނުމަކީ ކޮންބަޔެއްގެ އިސްނެގުމެއްކަން މިނިވަން ރޭޑިއޯ އަޑުއެއްސެވި ދެވެހިންނަށް އިނގޭނެ. މަޖްލިސްގެ އަޢްލަބިއްޔަތު އޮތަސް މިވަތަނުގެ ދީނާއި، ޤައުމިއްޔަތާއި އެހެން ރާގުތަކެއްގައި ކުޅެލުމުގެ ޖާގަ ދިވެހިން ނުދޭނެ. ދިވެހިރާއްޖޭގެ ދަރިންގެ ތެރޭ ތިބި ދީނީ އިލްމުވެރިންނާއި، މުފައްކިރުންނާއި، ނޫސްވެރިންތިބީ ތިޔަ ޖައްސަވާ މިއުޒިކަށް ނައްޓަވާކަށް ނޫން. އެއްވެސް ސިޔާސީ މީހަކަށް އޮތް ހައްގެއްނޫން، ވަތަނާއި ވަތަނުގެ ވެލިއުސްތަކާއި ކުޅުމީ.\nޖޫން 3, 2021 17:02\nރައީސް ނަޝީދު ދީން ގަބޫލުކޮށް އީމާން ވާނަމަ ވަރަށް އުފާކުރަން ރައީސް ނަޝީދަށް އެދެނީ ދެ ދުނިޔޭގެ ބާއްޖަވެރިކަން ، ރައީސް ނަޝީދު ގެ ބަސް މުހިންމު މިކަމުގައި، ދިވެހިންނަށް ޙިޔާލު ފާޅު ކުރުމުގެ މިނިވަން ހޯދައިނީ ރައީށް ނަޝީދު ، ކޮބައިތޯ "ލާދީނީ" މާނައަކީ ކޮބައިތޯ " އިސްލާމް ދީނާ ޙިލާފު " މާނައަކީ ، ޒިނޭ ކުރުމަކީވެސް ދީނާ ޙީލާފު ލާދީނީ އަމަލެކޭ ބުނެވިދާނެ ، އަދަބު ލިބޭ ގާނޫނެއް ހަދާ އިރު މި ބަސް ބަހުގެ މާނަ މުހިންމު\nޖޫން 3, 2021 17:05\n. ކޮންމެ މީހަ ކުވެސް ރަގަޅު އެއްޗެއް ބުނެފިއްޔާ އެ ކަމެއް ރަގަޅައް ބަލައިގަންނަންވާނެ.. ޢަންނި ގެނިންމުންރަގަޅު\nޖެޒުއެޓް އެލެކްސް މުހައްމަދު ނަޝީދު ކެރަފާ ސިއްކަ ކެނަރީގެ\nމައުމޫންއާއި ދިމާލަށް "ގޮޅާބޯ" އޭ ކިޔައި އުޅޭ. ވަހީދުއާ ދިމާލަށް "ކާޅު ވަހީދު" ކިޔައި އުޅޭ. އަދީބުއާ ދިމާލަށް "ވަގު" ކިޔައި އުޅޭ. އަދުރޭއާ ދިމާލަށް "ޓިނު ވަގު" ކިޔައި އުޅޭ. މިއިން އެއްވެސް މީހަކަށް ލާދީނީ ކިޔައެއް ނޫޅޭ. ލާދީނީ ކިޔަނީ ހާޖަރާ ކެރަފާ ސިއްކަ ކެނަރީގޭ މުހައްމަދު ނަޝީދުއާ ދިމާލަށް. އެއީ ވަރަށް ފާޅުކަން ބޮޑު ގޮތެއްގަ ދީނުގެ އަސާސްތަކަށް ގޮން ޖަހާ ދީނުގެ ހުކުމްތައް އެކި ޕޯޑިއަމްތަކުގަ ފުނޑަމުންދާތީ. ބޯން ޖެހޭނެ ބޮވެން ޖެހޭނެ ފަދަ ޤްރްއާންގައިވާ ވަޙީ ބަސްފުޅުތަކަށް ގޮންޖަހާ ޝިއާރުތަކަކީ އެލެކްސް އަންނިގެ ދުލުން ނުކުތް ލާދީނީ ޝިއާރުތަކެއް. ސައްޙަ ޙަދީޘުން އައިސްފައިވާ بسمك اللهم أموت وأحيا އަށް ގޮންޖަހައި، އެ ދުޢާ އުނގެނި އުނގަންނައިދޭ މީހުންނަށް ހަޖޫ ޖަހައި މަލާމާތާއި ފުރައްސާރަކޮށް، އެ ދުޢާ ދޫކޮށްލާފައި ޓެބްލެޓެއް އުފައްދަން ތިމަންނަ ބޭނުންވެއޭ، މުޝްރިކުންގެ ޖެޒުއެޓުން ކުރާ އިސްލާމްދީނާއި ދެކޮޅު މަސައްކަތްތަކަށް ވަރަށްވެސް ފާޅުކަން ބޮޑު ގޮތެއްގަ ހިތްވަރުދީ ސާބަސް ރައްދުކުރީ އެއީ އެންމެ އާދައިގެ އިސްލާމެއްވެސް ކުރަން ބިރުވެތިވާނޭ، ލަދުވެތި އަމަލެއް.\nޖޫން 3, 2021 17:14\nމީދެން ކާކު ތައް މާއް ސޯލިހުވެގެން\nމީނަ އާކި އިސްލާމްދީނަށް ފުރަސާކުރާމީހުންނަށް\nބާލަބަލަ އެންމެފަހުން ވެސް ޙުތުބާ ޖޯކު ޖެހުމީހުންނަށް ބޮޑެތިމަގާމުދޭ އެމްޑީޕީ. އެމްޑީޕީ\nއެމެންނަކީ ލާދީނީ ބަޔެއް.ހަމަ ސީރިއަސް ކޮށް\nމިރާއްޖެެ ހަލާކުވެއްޖެ މިހާރު ހަމަ ކާފަރު ގައުމަކާއި ހަމަ އެގޮތެކެއެވެ.\nޖޫން 3, 2021 17:27\nކަލޭޔަކީ ދޮގުހަދާމީހެއް ، އެލަކުސް އަކީ ކަލޭގެނަން .\nޖޫން 3, 2021 17:30\nކަލޭޔަކީ ދޮގުހަދާމީހެއް ، އެލަކުސް އަކީ ކަލޭގެނަން . ކަލެޔަކީ ހުޅަގުުގެ އިންޑިއާގެ\nޖޫން 3, 2021 17:33\nއެހެންވެދޯ ގާންދީގެ މަހާނަމަތީ އޭނާއަސް ދުއާކުރަން ހުއްޓާ ފެނުނީ.\nޖޫން 3, 2021 17:36\nޑެންމާކުގެ ޒައިނިސްޓުން ކައިރީ "އަހަރެމެން މި 1400 އަހަރުވީ ދީން ބަދަލުކުރަންޖެހޭ" މިހެން ބުނިއިރު، އަހަރެމެން ނިސްބަތްކުރީ ޒައިނިސްޓުންނަށް. އެހެންވީމަ، އެބައިގަ ހިމެނުމަށްފަހު މިހާރު ތައުބާވީތޯ؟\nޖޫން 3, 2021 17:44\nއިސްލާމް ދީނަ ކީ ﷲ ބާވާލެއްވި ދީން. އިސްލާމަ ކަށް ވެ ހުރެ ﷲ އާއި އެ ކަލާންގެ ރަސޫލާއަށް ފުރައްސާރަ ކުރާނެތޯ؟ ނަޝީދަ ކީ ލާދީނީ މީހެއް. ހަމަ މިހެން ކިޔާނި.. އެއްގޮތެއްވެސް ނުހެދޭނެ.\nޑެންމާކުގަދެއްކިވާހަކަތަކަށް ﷲ އަށްތައުބާވެ އަދިމިރާއްޖޭގެރައިއްޔަތުންގެކިބައިން މައާފަށްނޭދޭހާދުވަހަކު ހަމަގައިމުވެސް އަޅުގަނޑަށްކިޔޭނެ ލާދީނީމީހެކޭތިޔައީ\nޖޫން 3, 2021 17:45\nއިސްލާމް ދީނަ ކީ ﷲ ބާވާލެއްވި ދީން. އިސްލާމަ ކަށް ވެ ހުރެ ﷲ އާއި އެ ކަލާންގެ ރަސޫލާއަށް ފުރައްސާރަ ކުރާނެތޯ؟ ނަޝީދަ ކީ ލާދީނީ މީހެއް. ހަމަ މިހެން ކިޔާނި.. އެއްގޮތެއްވެސް ނުހެދޭނެ. ތެޅިތެޅިފެ ހުރޭ...\nޖޫން 3, 2021 17:48\nނަމެއްގެ ދީނީ ތާކިޔާ އަޅައިގެން. ﷲ ހުކުންތަކަށް ފުރަގަސް ދިނުމަކީ ދީނުން ބޭރުވާނެކަމެއް.\nޖޫން 3, 2021 17:49\nމި މައްސަލަގައި އަޅުގަނޑަށް ވަރަށް އަސަރު ކޮށްފިއެވެ.\nޓްވީޓް އިނީ ދިވެހިންތަ؟ އިނގިރޭސިންތަ؟ ދިވެހިން އިނދެއްޖެއްޔާ ތިއީ ދެއްކުއްތެރިކަން. ތެދެއްނޫން. ވަރަށް ވާހަކަމީ.\nޖޫން 3, 2021 17:54\nނަޝީދު ފާޅުގައި އިސްލާމީ ހުކުމް ތަކާއި ހިލާފަށް ވާހަކަދައްކާ މީހުން ބެލެވެވޭނީ ކާފަރުންގެ ގޮތުގައި .\nޖޫން 3, 2021 17:56\nލާދީީނީ ކަމުން ބަރިއްޔަ ވުމަށްޓަކައި ބައެއް ފަރުދުން މިހާރު މިވަނީ ވަރަށް ގިނަ އަދި ބުރަ މަސައްކަތް ތަކެއް ކުރަން ޖެހިފަ\nޖޫން 3, 2021 17:58\nމަކަރާހީލަތްތެރިކަމުގެ އެއްވަނަ! ޔަހޫދީން ކަލޭ ތަމްރީނުކޮށްފައި ތިހުރީ ހަމަ ރަނގަޅަށްވެސް އެމީޙުން ބޭނުންވާބައްޓަމަށް! މި ޤަައުމަށް ބޭނުމެއްނުވޭ ކަލެޔެއް! ތިތާ މަޑުކުރޭ!\nޖޫން 3, 2021 18:06\nމަނިކުފާނަކީ ކާފަރެއްނޫން. ތިޔަދައްކަވާ ވާހަ ކަފުޅުތައް މައްސަލައަ ކީ: އެއިގެމިސާލަކީ : ސޫރަތުއްނިސާ 143 ވަނަ އާޔަތުގައިވާގޮތް !!!\nޖޫން 3, 2021 18:07\nއިސްލާމެއްގެ ކުރިމަތީ މާތްރަސޫލާ ޔައް ހަޖޫޖެހިޔަކަނުދޭނެ.\nއިސްލާމުން އިސްލާމްދީން ހިފަހައްޓާ މަތްﷲ ހަރާމްކުރެއްވިކަންކަމާދުރުވާނެ\nއިސްލާމުން ހަމަހޭގަތިބެނީ މަރުވަންދެން\nޖޫން 3, 2021 18:11\nޖޫން 3, 2021 18:13\nއޯކޭ ގެ ކޮމެންޓު ސާއިއު ނުކުރީތީ ވ ދެރަވެއްޖެ. ކީއްވެތޯ ނުކުރީ. ާ. އެއީ ވ މުހިއްމު ސުވަލުތަކެއް ހިމެނޭ ކޮމެނޓެއް. ށުކުރިއްޔާ.\nޖޫން 3, 2021 18:20\nއެމް ޑީ އެން ގެ ރިޕޯޓު ވެސް މީނަޔަށް ވަރަށް ފައްކާ ޒިނޭކޮންގެން ބަލިވެ އިނީމަ އެބޯޓުކުރަން ވެސް މީނަ އޯކޭ ސަލާމަތްވާނީ ދޮންފަރަންޖީން އުޅޭގޮތަށް އުޅެގެނޯ ، ބޮވެންޖެހޭނެޔޯ ނުބޮއި ސަލާމަތެއްނުވެޔޯ ، ސްކޫލްތަކުގައި ގުރުއާން މާއްދާ އިހުތިޔާރީ މާއްދާޔަކަށް ހަދަން އުޅުނީވެސް ދީނަން ލޯބިކުރާވަރުންދޯ ހުތުބާތެރެޔަށް މައުމޫނަން ފުރައްސާރަކޮށްފަ ލިޔުންއެޅީވެސް ދީނަންހުރި ލޯއްބެއްގެ ބޮޑުކަމުން ، ތިޔައީ ހަމަ ފައްކާ ލާދީނީ ޖާހިލެއް އިސްލާމް ދީނުގެ އަދުއްވެއް\nޖޫން 3, 2021 18:48\nސޫރަތުލް ބަޤަރާގެ 11 ވަނަ އާޔަތުގައި ﷲ ސުބުހާނަހޫ ވަތަޢާލާ ވަހީކުރައްވަނީ ތިޔަބައިމީހުން ބިމުގައި ފަސާދަ އުފައްދައި ނޫޅޭށޭ އެއުރެންނާ ދުމާލައައް ބުނެފި ނަމަ އެއުރެން ބުނާނޭ ތިމަންނާމެންނަކީ އިސްލާހް ކުރަން އުޅޭ ބަޔަކު ކަމުގައި އެއުރެން ބުނެ އުޅެތެވެ. މިއީ މިލާދީ މީހުން ބުނެ އުޅޭ ވާހަކައެއް.\nޖޫން 3, 2021 18:53\nކައޭތީ ރަނގަޅު މީހެއްނަމަ މާތް ނަބިއްޔާ صلي الله عليه وسلم އަށް ފުރައްސާރަ ކުރާނެތަ.\nނުވިތާކަށް ކައޭ މިޤައުމުގެ ދީނީ ޢިލްމުވެރިންނަށްވެސް ހާދަ ފާޑުފާޑުގެ ވާހަކަ ދައްކައި . ކުޑަނަމަވެސް އިޙްތިރާމެއް ޢިލްމުވެރިން ނަށް ކޮށް ނަފްސު އިސްލާހުކޮށް ބަލަ. ރައްޔިތުން ގެ އިތުބާރު ވެސް ކުރާނެ\nޖޫން 3, 2021 19:13\nފޭލްވެފަ ހުރިމީހުން ލައިގެން އެމްޑީޕީ ކިހިނެއްތަ ހިންގާނީ ދެން\nޖޫން 3, 2021 19:18\nމަމެންނަށް ހެޔޮ އިސްލާމްދީން ގަބޫލު ނުކުރިޔަސް އަދި އެއްވެސް ދީނެއް ގަބޫލު ނުކުރިޔަސް މަމެންނަކު ނުކިޔާ ނަން ލާދީނީއެކޭ .އެކަމަކުރަސޫލާއަށް ފުރައްސާރަ ކުރާމީހުނަށް ހިތްވަރުދީ އިސްލާމްދީނުގެ ހުކުމްތަކާ ދެކޮޅުވާހަކަ ދައްކާނަމަ އަދި އެފަދަ މީހުނަށް ހިތް ވަރުދޭނަމަ ހަމަ ނުކިޔާން ހުއްޓަސް ކިޔޭނެ ލާދީނީއޭ\nޖޫން 3, 2021 19:31\nނަޝީދު އަކީ މުސްލިމެ އް އެކަމަކު އިސްލާމްދީނުގެ އަސާސްތަޢް އޮޅުން ފިލުވާ ދީފަނެތީ. މާތްﷲ ދެނެވޮޑިގެންވާނީ.\nޖޫން 3, 2021 19:53\nފުރައްސާރަ ކުރި ވިޑިއޯތައް ފެންނަން އެހިުރީ އަހަރެންގެ އަތުގަ ވެސް މިހުރީ އެ ވީޑިއޯތަކަށް ބެލުމުން ތިޔަ މީހާ މުސްލިމަކަށް ވާނެގޮތެއްނުފެނޭ ލާދިނީ ގެ ހަގީގީ މާނަޔަކީ މުސްލިމެއްނޫނާ.މުސްލިމެއްނޫންނަމަ ދެންވަނި ކާފަރަކަށް.\nދިޔާ އެއްޗެހި ބޯންވާނޔޭ ގޮވީ ދީން ވެރިކަމުން ދޯ ؟؟؟\nޖޫން 3, 2021 21:01\nމުއުމިނެއްކަން ޔަގީން ކުރުމަށް ހިތް ފަޅާ ބެލުން އެއީ ﷲއާ ރަސޫލާ އަމުރުކުރެއްވި ކަމެއް ނޫނެވެ.\nޝަހާދަތުގެ ދެ ކަލިމަ ދުލުން ކިޔައި އިސްލާމް ކަން ބޭރުފުށުން ފާޅު ކޮށްފި މީހެއްގެ ކިބައިން އޮތީ އެކަން ޤަބޫލުކޮށް ބޭރުފުށުން މުސްލިމެއްކަމުގެ ހުކުމް ކުރުމެވެ.\nމުސްލިމުން ކިޔައިގެން އުޅޭ މީހުން ތެރޭގައި މުނާފިގުން އުޅޭނެ ތީ އެބައިމީހުންގެ ނުރައްކާތެރި ކަން ބޮޑު ކަމުން އެބައިމީހުންނާ މެދު އިންޒާރު ލިބިގަތުމަށްޓަކައި ﷲ ތަޢާލާ ވަނީ އެބައިމީހުންގެ ސިފަތައް ނުހަނު ސާފުކޮށް ބަޔާންކުރައްވާފައެވެ.\nޖޫން 3, 2021 21:16\nޑެންމާކްގަ ދެއްކި ވާހަކައިގެ ތަރުޖަމާ އެއޮތީއެވެ. އަދި އެދެއްކި ވާހަކަ އާ ދެރަވެގެން ވާހަކަ ދައްކާފަ އެއް ނެތެވެ.\nޖޫން 3, 2021 21:25\nލާދިނީ ކޯއްޗެއްކަން މީނަޔަށްއެނގޭބާ ؟؟ ނޫނީވިއްޔާ ލާނުދެވިގެންއުޅެނީކޯއްޗެއްބާ؟؟\nޖޫން 3, 2021 21:26\nއަޅުގަނޑަކީ އިސްލަމެކޭ ބުނި މުނާފިޤުންގެ ވެރިޔާ އުބައްޔުބިން ސަލޫލު ވެސް..؟.\nއެހެންވީމަ ތިމަންނައަކީ އިސްލާމެކޭ ބުނުމަކީ މުސްލިމަކަށްވާ ކަމެސް ނޫން..\nއަހުލުއްސުންނާ ވަލްޖަމާޢަތުގެ ޢަޤީދާގައި އީމާންކަމަކީ ދުލުން ކިޔުމާއެކު ހިތުން ޤަބުކޮށް ޢަމަލުން އެކަން ދެއްކުން.\nބުނަން މިއުޅެނީ މީހެއްގެ އަނގައިން ތިމަންނައަކީ މުސްލިމެކޭ އަދި ބުނި ކަމުގައިވިޔަސް އިސްލާމްކަން ނަފީކުރާ ޢަމަލުތައް ކުރާނަމަ ނުވަތަ މުރުތައްދުވެ ދީނުން ބޭރުވާ ފަދަ ބަސްތައް ބުނާނަމަ،. އެއީ އިސްލާމެކޭ ފުރިހަމަ މުއުމިނެކޭ އެއީ ސުވަރުގޭގެ އަހުކުވެރިޔެކޭ ބުނާނެ ޝަރުޢީ އެއްވެސް ހަމައެއް ނޯންނަ ކަމެވެ.\nއެފަދަ މީހުންނަށް ޝަރުޢީ ގޮތުން ކިޔާނީ އެމީހަކު ނިސްބަތްވާނީ ޤަބޫލުކުރުނަމަށް ނިސްބަތްކޮށެވެ.\nއެއީ ލާދީނީ ކަމުގައިވިޔަސް ޔަހޫދީ ކަނުގައިވިޔަސް އެވެ\nޖޫން 3, 2021 21:48\nމަނިކުފާނައް ދެދުނިޔޭގެ ކުރިއެރުން ތިޔައީ ހަމަ ހުރިގޮތައް ހުރި އަލިފެއް.\nޖޫން 3, 2021 22:20\nކަލޭތީ ބޮޑު ލާދީނީ އެއް ފާޅުގަ ޖެޒުއިޓުންނަށް ދައުވަތުދިން އިސްލާމީ ޙައްދުތަކަށް އިންކާރުކުރި ޙަރާމް ކުރައްވާފަވާ ތަކެތި ބޮވެންޖެހޭނެއޭ ބުނި ނަބިއްޔާއަށް ފުރައްސާރަކުރި ......،.. !\nޖޫން 3, 2021 22:22\nހެއްހެއްހެއް ހެއް ހަމަ ހިނިއަންނަނީ ، ކަލޯ ދެންވެސް މައިތިރިވެބަލަ\nޖޫން 3, 2021 22:40\nއަލަހަމްދުލިއްލާހި ކުރިން ކޮންމެ ގޮތަކައްކަންވިއަސް ﷲތައާލާ ނަސީދުގެ ހިތްއިސްލާމްކަންމަތީ ހަރުދަނާކަން ދެއްވައި އިސްލާމްދީންދެކެ ލޮބިވާ ލީޑަރެއްގެ ގޮތުގަ ފެނުމަކީ ދިވެހިން އެދޭގޮތް ..\nޖޫން 3, 2021 22:52\nޢެހެންވީމާ ނަޝީދުއަށް ފުރަތަމަ ލާދީނީ ވާގޮތް ކޮންމެސްމީހަކު އެބަޖެހޭތާ އޮޅުންފިލުވާދޭން...\nޢޭނާ އެހުރީ ވަރަށް ބޮޑު އޮޅުމެއްގައިތާ....\nޖޫން 3, 2021 23:01\nކަލޭގ އިސްލާމްކަން ދައްކުވައިދޭ ބައެއް ކަންތައްތައް..\n1. ރާބޮވެންވާނެ ބޮވެންޖެހޭނެކަމަށް ބުނި\n2. އިސްލާމްދީން ނޫންގޮތެއް ހޯދަންޖެހޭކަމަށް\n3. ކައިވެނި ބޭރުން ޖިންސީގުޅުން ހިންގަން ހިއްވަރުދީ ވާހަޖަދެއްކި\n4. ރަޖަމުކުރުމުގެ ޙައްދަށް އިންކާރު ކުރި\n5. ވައްކަނުގެ ޙައްދަށް އިންކާރު ކުރި\n6. ރަސޫލާ ޞ އަށް ފުރައްސާރަ ކުރި މީހުން ހިމާޔަތްކުރި\n7. އިސްރާއާއިމޢުރާޖަށް ޖޯކުޖެހި މީހުން ހިމާޔަތްކުރި\n8. ރައްޔިތުންގެ މަޖިލީހުގައި ކީރިތި ޤުރުއާން ކިޔެވުން މަނާކުރި\n9. ޣީބަބުބުނެވޭނެޔޭ ޣީބަ ބުނާށޭ ބުނ\nޖޫން 3, 2021 23:12\nނަޝީދުގެ އިސްލާމްކަން ދައްކުވައިދިން ބައެއް ކަންތައްތައް..\n3. ކައިވެނި ބޭރުން ޖިންސީގުޅުން ހިންގަން ހިއްވަރުދީ ވާހަކަދެއްކި\n5. ވައްކަމުގެ ޙައްދަށް އިންކާރު ކުރި\n9. ޣީބަބުބުނެވޭނެޔޭ ޣީބަ ބުނާށޭ ބުނި\nމިއީ ކަލޭ ދެއްކި ވާހަކަ އެއް ނޫންތަ..!؟\nދެން ކަލޭ ތީ ބޮޑު ފޖޤުހުވެރިޔެކޭޔަ އަހަރުން ކިޔަންވީ..\nޖޫން 3, 2021 23:20\nފަހުޒަމާނުގައި ތިބޭނެ ނުރައްކާތެރި ބަޔެއްވޭ. އެއީ ފައުޅުގައި މުނާފިގު މީހުން. އެެއީ ތިމަންނާމެންއަކީ މުސްލިމުންނޭ ބުނެ އެކަމަކު ސީދާ ދީނުންބޭރުވާ އަމަލުތައް ކުރުންމަތީ ދެމި ތިބޭނެ ބަޔަކުގެވާހަކައެެވެ. އެފަދަ ބަޔަކު މިރާއްޖެއިން އެއްވެސް ރައްޔިތަކު ދުށިންތޯ.؟\nޖޫން 3, 2021 23:24\nނަޝީދު ސިމްޕަތީ ހޯދަން ދައްކާ އެެއްވެސް ވާހަކައެއް ގަބޫލުކުރުމަކީ ނުރައްކާތެރިކަމެއް. ކިތައް ފަހަރުތޯ މީނާ ދޮގު ހަދަނީ ރައްޔިތުން ކުރިމަތީ..އިރާއި ހަނދުގެ އަލި ފެންނަ ފަދައިން ބުހުތާނުކަން ރައްޔިތުންނައް އިނގޭއިރު. އަނގަ އޮމާން ކުރާނެ ކަމެއް ނެތް ނަޝީދު. ކަލޭގެ ހާލު ހުރި މިންވަރަކީ ކަލޭގެ ޢަމަލުތަކުގެ ސަބަބުން މިހާރު ތިހިރީ ތިމާގެ ދީން އެހެން މީހުންނައް ކިޔާދޭންޖެހޭ ހިސާބައް ގޮސްފަ. ބަލަގަ މުސްލިމެއްގެ ދިރިއުޅުން އުޅޭމީހަކައް އެމީހާއަކީ މުސްލިމެކޭ އެހެން މުސްލިމުންނައް ކިޔާދޭންޖެހޭ ދަރަޖައަށް ކަންކަން ދޭތޯއެވެ.؟\nޖޫން 3, 2021 23:29\nމިކަލޭގެ ސިކުނޑީގަ އަދި ރޭޒާފުކެއްވެއްޖެހެން ހީވަނީ ޑޮކްޓަރުންނައް ނުނެގިއިން.\n'ބޯން ޖެހޭނެ ބޮވެންޖެހޭނެ' ބުނާ މީހާ މުރުތައްދު ނުވޭތަ.؟\nޖޫން 3, 2021 23:38\nއަބަދުވެސް އަނގައިން ބުނަނީ މުސްލިމެކޭ އެކަމަކު ބައެއް ހިނދުކޮޅުތަކުގައި މަނިކުފާނުގެ ބަހާއި އަމަލުތައް ހުންނަ ގޮތުން މަނިކުފާނަށް މީހުން ލާދީނީއޭ ގޮވަނީ. ދިވެހި ރައްޔިތުންގެ އުންމީދަކީ މަނިކުފާނަކީ ބަހާއި އަމަލުންވެސް މުސްލިމެއްގެ ގޮތުގައި އަބަދުވެސް ހުރުން.\nޖޫން 4, 2021 00:04\nލާފީނީ ނީނިއްޔާ ލާބަންބާ އޯކޭތޯ ކޮންމެ ގޮތެއްބިއަސް ކުރިއައްލާ އަންނާނެ އެއީ ލަ އިލާ ގެފަރާތުން އަންނަ ނަ މެއް ތޯއްޗެ . ބިރުންނޫޅެ ނަސީދު ކަލޭ އަވަހައް މާކެ އަންނަން އުޅޭ ނީނީ ރެޑއ ނޯޓިސް ނެރެގެން ގެނެބިދާނެ...\nޖޫން 4, 2021 00:15\nމަނިކުފާނު މިއަދު ބުނާނެ އިސްލާމެކޭ، އެކަމަކު މާދަންކަން ނޭނގޭ ދީނުގެ އޮންނަ ހުކުމަކަށް ގޮންޖަހާފަ ވާހަކަ ދައްކާނީ. ދެދުވަހު އެކައްޗެއް ނުކިޔާތީ މައްސަލައަކީ. އެއްވެސް މީހަކަށް ލާދީނީ ކިޔާކަށް ބޭނުމެއްނޫން. އެކަމަކު ކަނޑައަޅެގިން މީހަކު ދީނުގެ ސާބިތު ކަންކަމަށް ގޮންޖަހާ ވާހަކަދައްކާ ފަސާދު އުފައްދަން އުޅޭންޏާ ލާދީނީއޭ ގޮވާ އެކަން ހުއްޓުވުމަކީ ކުރަންޖެހޭނެ ކަމެއް.\nޖޫން 4, 2021 07:35\nނަރަކައަށް ކިޔާނީ ނަރަކަ، އަބޫޖަހުލަށް ކިޔާނީ އަބޫޖަހުލު، ފިރުއައުނަށް ކިޔާނީ ފިރުއައުނު. ލާދީނީ އަށް ކިޔާނީ ލާދީނީ.\nޖޫން 4, 2021 19:37\nވައްކަން ކުރުމަކީ ހުއްދަކަމެއް ނޫންކަމަށާ، ދޮގު ހެދުމަކީ ވެސް ހުއްދަ ކަމެއްނޫންކަން އެންގެވި ފަރާތަށް ﷲ އަށް ފުރައްސާރަ ކުރުމާ އެކަނލާގެ ރަސޫލާއަށް ފުރައްސާރަ ކުރުމާ، ކީރިތި ޤުރުއާނަށް ހަޖޫ ޖެހުމާ އެއްވަރެއް ނުކުރެވޭނެ. އަސްލު އޮޅުވާނުލާ.


62 އަހަރަށްފަހު ފަލަސްތީނުގެ އާއިލާއެއްގެ މެންބަރުން ބައްދަލުވެއްޖެ. | Dhiislam | Dhiislam\n62 އަހަރަށްފަހު ފަލަސްތީނުގެ އާއިލާއެއްގެ މެންބަރުން ބައްދަލުވެއްޖެ.\nހުސެއިން ސާލިމް ޖުލައި 29, 2010\nފަލަސްތީނަށް އުފަން މަހްމޫދު އަބްދުލް ހާފިޒާއި، އޭނަގެ ކޮށްކޮ މުޙައްމަދު، 62 އަހަރުފަހުން ފުރަތަމަފަހަރަށް ބައްދަލުވެއްޖެއެވެ. މި ދެ އަހުން ބައްދަލުވެފައިވަނީ މިދިޔަ ހުކުރު ދުވަހު ޖޯޑަންގެ ވެރިރަށް އައްމާންގައި ހުންނަ އެމީހުންގެ ތިމާގެ މީހެއްގެ ގޭގައެވެ. މިހާރު އަބްދުލް ހާފިޒުގެ އުމުރުން 82 އަހަރު ވެފައިވާއިރު އޭނަގެ އެއްބަނޑު އެއްބަފާ ކޮށްކޮ، މުހައްމަދުގެ އުމުރަކީ 75 އަހަރެވެ.\nފަލަސްތީނުގެ އެއް އާއިލާއަށް ނިސްބަތްވާ މި ދެ އަހުން ވަކިވެފައިވަނީ 1948 ވަނަ އަހަރު އިޒްރޭލުން ފަލަސްތީނުގައި ހިންގި ހަރަކާތްތަކާ ގުޅިގެންނެވެ. 1948 ވަނަ އަހަރު މުޅި ފަލަސްތީނުގެ އާބާދީގެ 60 އިންސައްތަ މީހުން އެމީހުންގެ އަމިއްލަ ގެދޮރުން ފައްސާލާ، އެ ބިންތައް އިޒްރޭލުން ވަނީ ފޭރިގަނެފައެވެ. އެ ލާއިންސާނީ ހަރަކާތްތަކުގައި ފަލަސްތީނުގެ 530 އަށްވުރެއްގިނަ ވިލެޖު އިޒްރޭލުން އަމިއްލަ ކޮށްފައިވެއެވެ. އެއް އާއިލާއަކަށް ނިސްބަތްވާ މި ދެ އަޙުންނަކީ އިޒްރޭލުން، އެމީހުންގެ ގެދޮރުން ނެރެ ބޭރުކޮށްލި6މިލިއަން މީހުންގެ ތެރޭގައި ހިމެނޭ ދެ އަޙުންނެވެ.\n1948 ގެ ހާދިސާގައި، މި ދެ އަޙުންގެ ހުވަފަތްވެފައިވާ މަންމަ ވަނީ އޭނަގެ ބައެއް ދަރިން ގޮވައިގެން އިރާގަށް ހިޖުރަކޮށްފައެވެ. މަންމައާއެކު އީރާގަށް ގެންދިޔަ އެއްކުއްޖަކީ މިހާރު އުމުރުން 82 އަހަރުވެފައިވާ މަހްމޫދެވެ. ނަމަވެސް މިހާރު މަހްމޫދު ދިރިއުޅެމުން އަންނަނީ އޭނަގެ ނުވަ ދަރިންނާއެކު ސްވިޑަންގައެވެ. މުހައްމަދު މިހާރުވެސް ދިރިއުޅެމުން ދަނީ އޭނަގެ އުފަން ޤައުމު ކަމުގައިވާ ފަލަސްތީނުގައެވެ.\nމިދެ އަހުން ބައްދަލުވުމަށް މެދުވެރިވި އެންމެ ބޮޑު އެއް ސަބަބަކީ އަބްދުލް ހާފިޒްގެ ފިރެހެންދަރި އިންޓަނެޓު މެދުވެރިކޮށް އޭނަގެ ބައްޕަގެ އާއިލާގެ މެންބަރުން ހޯދައި އެންމެން ބައްދަލުކުރުވުމަށް އޭނާ ކުރި މަސައްކަތެވެ. އެމީހުންވަނީ ފަލަސްތީނުގައި ދިރިއުޅޭ އުމުރުން 86 އަހަރުވެފައިވާ އެމީހުންގެ ދައްތަ ގާތަށްވެސް ޒިޔާރަތްކޮށްފައެވެ.\n1948 ވަނަ އަހަރު އިޒްރޭލުން ހިންގި ލާ އިންސާނީ ހަރަކާތްތަކުގެ ސަބަބުން އެތައް ސަތޭކަ ހާސް އާއިލާއެއް ވަނީ މިފަދައިން ރޫޅިގެން އަވަށްޓެރި އެކި ގައުމުތަކަށް ގޮސްފައެވެ.


Atletico ehvaruvumun Barcelona ah hiyhamajehun | Mihaaru\nޖިރޯނާގެ ސްޕެނިޝް ޑިފެންޑާ އަޑޭ ބެނިޓޭޒް (ވ) އާއި އެތުލެޓިކޯ މެޑްރިޑުގެ އުރުގުއޭ ޑިފެންޑަރު ހޯސޭ ޖިމެނޭޒް. --ފޮޓޯ: އޭއެފްޕީ\nއެތުލެޓިކޯ އެއްވަރުވުމުން ބާސެލޯނާ އަށް ހިތްހަމަޖެހުން\n21 ޖެނުއަރީ 2018 - 09:38\nބާސެލޯނާ 51 ޕޮއިންޓާ އެކު އެއް ވަނަ މަގާމުގައި އޮތްއިރު އެތުލެޓިކޯ ދެ ވަނައިގައި އޮތީ 43 ޕޮއިންޓާ އެކު އެވެ. މިރޭ ރެއާލް ބެޓިސް އަތުން ބާސެލޯނާ މޮޅުވެއްޖެ ނަމަ އެ ޓީމަށް އެއް ވަނައިގައި 11 ޕޮއިންޓުގެ ލީޑެއް ލިބޭނެ އެވެ. ތިން ވަނައިގައި 40 ޕޮއިންޓާ އެކު އޮތީ ރޭ ލަސް ޕަލްމަސް އަތުން 2-1 އިން މޮޅުވި ވެލެންސިއާ އެވެ.\nއެތުލެޓިކޯގެ ސްޓޭޑިއަމުގައި ރޭ ޖިރޯނާއާ ދެކޮޅަށް ކުޅުނު މެޗުގައި ކުރި ހޯދީ އެތުލެޓިކޯ އިންނެވެ. އެ ޓީމަށް 34 ވަނަ މިނެޓުގައި ގޯލް ޖަހައިދިނީ ފްރާންސް ފޯވާޑް އެންޓޮއިން ގްރިޒްމަން އެވެ. ޖިރޯނާ އަށް އެއްވަރުކޮށްދިނީ 73 ވަނަ މިނެޓުގައި ޕޯޓޫ އެވެ.\nރޭގެ އެހެން ނަތީޖާތަކަށް ބަލާއިރު ލެވަންޓޭ އަތުން 2-1 އިން މޮޅުވެ ވިޔަރެއާލް ވަނީ 34 ޕޮއިންޓާ އެކު ތާވަލުގެ ހަތަރު ވަނަ އަށް އަރައިފަ އެވެ. އަދި ހަތަރު ވަނައިގައި އޮތް ރެއާލް މެޑްރިޑް ވަނީ ފަސް ވަނަ އަށް ވެއްޓިފަ އެވެ. އެ ޓީމަށް 32 ޕޮއިންޓް ލިބިފައިވާއިރު ނުކުޅެ ދެ މެޗު އެބައޮތެވެ. މިއަދު ޑިޕޯޓިވޯ ލަކޮރޫނާ އަތުން މޮޅުވެގެން މެޑްރިޑަށް އަލުން ހަތަރު ވަނަ އަށް އެރޭނެ އެވެ.


ޒަކަރިއްޔާގެ ސުވާލު ރައްޔިތުންނަށް: ބޮން ހަދައި ގޮއްވައިލިއިރު ރައްޔިތުންނަށް ހަމަ ހިލަމެއް ވެސް ނުވޭތޯ؟ – Dhen.mv\nޒަކަރިއްޔާގެ ސުވާލު ރައްޔިތުންނަށް: ބޮން ހަދައި ގޮއްވައިލިއިރު ރައްޔިތުންނަށް ހަމަ ހިލަމެއް ވެސް ނުވޭތޯ؟\nމުޙައްމަދު ސަނީޙް May 8, 2021 - 5:07 am\nމިރޭގެ ނޫސްވެރިންގެ ބައްދަލުވުމުގެ ތެރެއިން.. ފޮޓޯ: އެމްއެންޑީއެފް\nހުކުރު ވިލޭރޭ ރައީސް ނަޝީދަށް ދިން ހަމަލާއާ ގުޅިގެން އެކަމާ ގުޅޭ ގޮތުން ރައްޔިތުންނަށް ތެރެއިން ބަޔަކަށް ހިލަމެއް ނުވޭތޯ ވިދާޅުވެ ނޭޝަނަލް ކައުންޓަރ ޓެރަރިޒަމް ސެންޓަރުގެ ޑައިރެކްޓަރ ޖެނެރަލް ބްރިގޭޑިއަރ ޖެނެރަލް ޒަކަރިއްޔާ މަންސޫރު ސުވާލު އުފައްދަވައިފިއެވެ.\nރޭ މޯލްޑިވްސް ނޭޝަނަލް ޑިފެންސްފޯސްއިން ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން މަންސޫރު ވިދާޅުވީ، ހަމަލާއާ ގުޅިގެން އެކަކު އަނެކަކަށް ބްލޭމް ކުރުމުގެ ފައިދާއެއް ނެތް ކަމަށެވެ. އަދި އައިއީޑީ ޑިވައިސެއް ހަދައި އެ ޑިވައިސް ތަނެއްގައި ބައިންދާ މިހުރިހާ ކަމެއް ކުރިއިރު ރައްޔިތުންނަށް ހިލަމެއް ނުވޭތޯ ޒަކަރިއްޔާ މަންސޫރު ސުވާލު އުފެއްދެވިއެވެ.\n"އަޅުގަނޑު ހިތަށް އަރާ މިފަދަ ޑިވައިސެއް ހަދާ، އައިއީޑީއެއް ހަދާ، ތަނެއްގައި ބައިންދާ މިހުރިހާ ކަމެއް ކުރިއިރު ހަމަ އެއްވެސް އާއްމު ރައްޔިތަކަށް ނުވަތަ ބޭފުޅަކަށް ހިލަމެއް ނުވަތަ ހުވަމެއް ވެސް ނުވޭބާއޭ" ޒަކައްރިޔާ މަންސޫރު ވިދާޅުވިއެވެ.\nމިމައްސަލައިގެ ތަޙްޤީޤް މިހާރު ކުރިޔަށްދާކަމަށް އިޝާރާތް ކުރައްވަމުން މަންސޫރު ވިދާޅުވީ، ކިރިޔާވެސް ޝައްކެތް ވެސް ވާ ގޮތަށް މީހެއްގެ ހަރަކާތެއް ހުއްޓަސް، ފުލުހުންނަށް ނުވަތަ ކައުންޓަރ ޓެރެރިޒަމްގެ ހޮޓްލައިންނަށް ގުޅުއްވަން ރައްޔިތުންގެ ކިބައިން އެދޭ ކަމަށެވެ. އަދި ހަމަލާދިން ފަރާތްތައް ހިފާ ހައްޔަރު ކުރާނެ ކަމުގެ އިންޒާރު ވެސް ވަނީ ދެއްވައިފައެވެ.\n"ނުފެނި ފިލައިގެން މާގިނަ ދުވަަހަކު ނުތިބެވޭނެ ކަންނޭނގޭ އެއްވެސް ބަޔަކަށް" ޒަކަރިއްޔާ މަންސޫރު ވިދާޅުވިއެވެ.\nމިކަމުގެ އިންޓެލިޖެންސް މަޢުލޫމާތު އެމްއެންޑީއެފަށް ލިބިފައިވޭތޯ ނޫސްވެރިޔަކު ކުރި ސުވާލަކަށް ޖަވާބު ދެއްވަމުން މަންސޫރު ވިދާޅުވީ އެފަދަ މަޢުލޫމާތެއް ލިބިފައިނުވާ ކަމަށާއި ލިބުނު ނަމަ އެ ނުރައްކާތެރިކަމަށް އެއްވެސް ބަޔަކު ހުށަނާޅާނެ ކަމަށެވެ.\nރައީސް ނަޝީދަށް އަމާޒުކޮށް ދިން މިހަމަލާގެ އިންޓެލިޖެންސް މަޢުލޫމާތު ފުލުހުން އަދި އެމްއެންޑީއެފަށް ނުލިބުމާ ގުޅިގެން ގިނަ ބަޔެއްގެ ފާޑު ކިޔުން އެ މުއައްސަތާތަކަށް އަމާޒުވެފައިވާކަން ފާހަގަކޮށްލެވެއެވެ.\nރައީސް ނަޝީދަށް އަމާޒުކޮށް ދިން ހަމަލާ މޯލްޑިވްސް ނެޝަނަލް ޑިފެންސް ފޯސް (އެމްއެންޑީއެފް)\nރައްޔިތުންގެ ސުވާލު ޒަކަރިއްޔާއަށް: ބޮން ހަދާ ގޮއްވާލިއިރު، ދިފާއީ ބާރުތަކުގެ އިންޓެލިޖެންސަށް ހަމަ ހިލަމެއްވެސް ނުވޭތޯ؟\nމިލިޓަރީގޮތުން ރާއްޖެއަށްވުރެ މާކުރިއަރާފައިވާ ގައުމު ތަކުގެ އިންޓެލްއަށްވެސް މިޒާތުގެ އަމަލްތަލް ހިންގާއިރު ނޭންގި ދެއެވެ. ވީމާ، އިންޓެލިޖެންސް ފެއިލްވީއޭ ކިޔާކަށް ނުޖެހެއެވެ.\nރެއްޔެތުންގެސުވާލު؟ ރައްޔެތުމީހާގޭގަބަހައްޓާފަ އަތާފަޔާ\nދޮއްނާށޭބުނުމުން ރައްޔެތުމީހުން ތިބީގޭގަ ރައްޔެތުންނާ\nހަވާލުކޮއްބަލަތިމަންނަމެންނަ ކައްމިކަމެއްނުވާނެޔޭ ކިޔާފަ\nރައްޔެތުގެބޮލައް ކަނޑާލާނެކަމެއްނެތް؟ ޔުނީފޯމު އަދިބޮނޑުމުސާރަދީފަ ތިތިބީ މިކަހަލަނުރައްކާތެރި ހަމަލާ\nދިވެހި ރައްޔިތުން ޒަކަރިއްޔާ އަށް: ރައްޔިތުންގެ ބައިތުލްމާލުން މަސް ނިމޭއިރު ގޮސް މުސާރަ ނެގުމަށްފަހުރައްޔިތުންނަށް ހިލަމެއް ނުވަނީ ކީއްވެތޯ!؟\nގުޅީފަޅު އިންޑިއާ ސަރުކާރަށް30އަހަރަށް ދޭން އެގްރިމެންޓްގަ\nސޮއިކުރިއިރު ޒަކަރިއްޔާ މަންސޫރަށް އެގިލެއްވިތޯ.\nކުޑަކޮށްވެސް ލަދެއްނުގަތްތަ ތި ސުވާލު ކުރަން؟\nކަލޭމެންގެ ޒިންމާއަކީ ކޮބާކަންވެސް އަހަރުމެނަށް އޮޅިއްޖެ. މުސާރަ ދެނީ ކޮން މަސައްކަތެއްގެ އުޖޫރައަކަށްތޯވެސް ބަލަން ޖެހިއްޖެ.\nތިކަން ބަލަން ރައްޔިތުންގެ ޓެކްސް ފައިސާއިން ކައިގެން ތިބިމީހުން ރައްޔިތުންނާއި ތިސުވާލު ކުރީމް ދޭން ޖެހޭ ޖަވާބަކީ އަވަހައް އިސްތިއުފާ ދީފަ ދާށޭ\nމިކަހަލަ ކަންކަން ކުރާމީހުން އިއުލާނު ކޮށްފަ އެއްނޫން ބޮން ހަދާ ގޮއްވަނީ ކޮމެހެން ރައްޔިތުން ގޯސް ކުރަން އުޅޭނެކަމެއް ނެއް ރާއްޖޭގަ ގައުމީ ދިފާއީ ބާރެއް އޮންނަނީ ރައްޔިތުން ރައްކާތެރިކަމާ ސަލާމަތައް ރައްޔިތުން ގޯސް ކުރާކަށެއް ނޫން\nރައީސް ނަޝީދަށް ދިން ހަމަލާ: ޖަލުތަކުގައި ވެސް ހާއްސަ އޮޕަރޭޝަނެއް ފަށައިފި\nތަހުގީގަށް ފާރަވެރިވުމަށް "މެއި ހައެއް"ގެ ނަމުގައި ކޮމިޓީއެއް!\nކޮމިޓީއެއް ސިއްރުކުރަންވާނީ ގައުމީ ސަލާމާތަށް ނުރައްކާވެދާނެފަދަ ސިއްރެއް ހާމަވެދާނެ ހާލަތެއް އޮތްނަމަ: މީކާއީލް


މިހިތުގެ ލޯތްބޭ ތީ… 1 – Esfiya\nޒިހާން އެއްޗެއް ނުބުނެ އަނޫޝާގެ އަތުގަ ހިފަހައްޓައިގެން އިން ގޮތަށް ދިނެވެ.\n“އަހަރެން ކީށް ކުރާނީ؟ ޒިހާންއަށް އެނގޭނެ—”\n“ދެބަސް ބުނާ އިރަށް ކޮޓަރިއަށް ވަދެ ކީށްތަ ތިކުރަނީ؟ މިވަރަށް ގޮވާ އިރު އަޑުވެސް ހަމަ ނީވޭތީތަ އަނގައިން ނުބުނެ ތިއޮންނަނީ؟ ކީށްތަ ތިކުރަނީ؟” އަނޫޝާ ނިކުތް އިރަށް ޝަރީފާ ހަޅޭ ލަވަން ފެށިއެވެ. ކޮޓަރި ތެރޭ އިން ޒިހާންއަށްވެސް އަޑު އިވުނެވެ.\n“ޒިހާން…” ޝިޔާޒްގެ ކައިރިން ލާފައި ފައިބަން އުޅުނު ޒިހާންގެ އަތުގަ ހިފާ ހުއްޓުވަމުން ޝިޔާޒް ގޮވާލިއެވެ.\nއަނޫޝާ ޒިހާންއާ މެދު ދެކޭ ގޮތް ޒިހާންއަށް އެނގުނީ ޝިޔާޒްގެ ކޮއްކޮ ޝައުފާގެ ފަރާތުންނެވެ. އެކަން އެނގުމާ އެކު ޒިހާން އަނޫޝާއަށް ލޯބި ހުށަހެޅިއެވެ. އަނޫޝާވެސް އެލޯބި ވަގުތުން ގަބޫލު ކުރީ ޒިހާން އަނޫޝާ ދެކެ ލޯބިވާކަން ޔަގީން ވާތީއެވެ. ދެމީހުންގެ ގުޅުން ފެށުނީ އެހިސާބުންނެވެ. ޒިހާންގެ ފަރާތުން އަނޫޝާއަށް ލިބޭ އަޅާލުމާ ލޯބި ފެނުމުން ޝިޔާޒްއާ ޗައުފާވެސް އުފާ ވިއެވެ.\n“އެއީ އަނޫގެ އަމިއްލަ ކަމެއް، އަހަރުމެން ކީށްކުރަން އެކަމާ ބެހެންވީ؟ އެހެން ނޫނަސް އެއީ މިހާރު ކުޑަ ކުއްޖެއްވެސް ނޫނެއްނު؟ ޒިހާންއާ ގުޅެން ބޭނުމިއްޔާ އަހަރުމެން އަނޫ ހުއްޓުވަން ވީ ކީށްކުރަން؟ އޭނަގެ އަމިއްލަ ދިރި އުޅުމުގަ އެކަހަލަ ކަންތައް ނިންމާނީ އޭން އަމިއްލައަކަށްނު؟” ޝިޔާޒް ޝަރީފާއަށް ދިން ޖަވާބަކީއެއީއެވެ.\nv v salhi, avahah up konladeyti ,,\nmi vaahaka araamgun keen…maashaa ge3vaahaka mihaathanah kiyaalevuny….hurihaa vaahaka eh ves inthihaa ah reethi……….konme vaahaka eh ves kiyaa nimey iru eyga ulhey firihen kujaa dheke mashah hunnany loabi vevifa…hehe…ehaa ves reethi hot kudhin viyya ulheny…kekeke………nehtha maashaa ge aa vaahaka eh…..varah beynun maashaage aa vaahaka eh kiyaalan…..\nވ ރިތި ވާހަކަ އެއް. މާސާގެ ‘ހިތް އެދެނީ’ ވ ކިޔާލާ ހިތުން މިހުންނަނީ. ޒިލާ ހީކުރަން އެވާހަކަ ކިޔަލަން ލިބޭނެ ކަމަށް. މާސާގެ ބްލޮކް ގަވެސް އިނީ އެވާހަކައިގެ އެބައި އެހެންވެ ވ ކިޔާހިތުން މިހުންނަނީ.\nއަވަހަށް އަޕްކޮށް ދެއްޗޭ…………………ވވވވ ރީތި\nއަސްލު ހިތް އެދެނީ ވވވވވވ ބޭނުން ކިޔާލަން،،،،، ޙާއްސަކޮށް 12 ޕާރޓުން ފެށިގެން\nHiy edheny 12 aa hamayah blog ga inas…nimendhen araamaguga innaane…adhi bunelan mivaahaka mi site ga up koffa meeny marsha eh noon…marshage namuga ehen meehaku..mee varah hitjaamaveri kameh…\nKoba adhives up vaakah noolheytha mivaahaka?\n🙂 .. mi story kiyai finn thann kolheh kurinn vess.. vv habeys story\nހާދަދުވަހެއް ވެެޔޭ ދޯ\nMivaahaka mi site ah laafa meeny marsha eh noon…kommes ehen meehaku miothy mikan koffa..mee varah hithaamaveri kameh..marshage nikumefa huri hurihaa vaahakaeh hunnaane araamaguga…mikan kuri faraathakah bunelan othy marsha ge huhdha nethi marshage namuga mikan nukoh huttaalaashey…adhi marshage vaahaka kiyan beynun vaa faraaithakah bunelan othy marshage nukumefa huri hurihaa vaahakaeh araamaguga hunnaane vaahaka…mikan kuri faraathakun dhen mikan nukuraane kamah ummeedhu kuran..\nmarsha ge blog ge link eh dhevidhaanetha?\nohh ehn tha\nu are the real marsha right\nhiyy edhenyy neh araamagu gaeh\nv beynunestoryykiyaalan\naneh kaa kaakuba mikan kohgen mi ulhenyy\n?mi vahaka kiyaa leveyne link eh konmeves kuhjaaku dheefaaanantha\nހިތްއެކީ ދެވިއްޖޭ (15)\nބިރުވެރި އެހެނިހެން ލޯބި October 17, 2017\nހިތާމަ މަޖާ ލޯބި September 14, 2015\nލޯބި May 17, 2014\nހިތާމަ އެހެނިހެން ލޯބި September 22, 2019


(30 ޖުލައި 2021އާ ގުޅޭ)\n"ކީކޭ؟ ކީކޭ ތިބުނީ؟" ލިވިޔާގެ ދުލުން ބަސްތައް ނުކުމެގެން ދިޔައީ އޭނާގެ އިޚްތިޔާރުން މުޅިން ބޭރުންނެވެ. ދެލޯ ބޮޑުކޮށްގެން އިން ލިވިޔާގެ މޫނުމަތިން ފެންނަމުން ދަނީ ކޮޅުނެތް ކޮޅަށް ހައިރާން ކަމެވެ. ޝީލާ އެބުނި ވާހަކަ އެއްވެސް ގޮތަކަށް ލިވިޔާއަށް ނޭނގުނު ކަހަލައެވެ.\n"ނޭނގެނީތަ؟ ނޫނީ ނޭނގޭ ކަމަށް ހަދަނީތަ؟" ލިވިޔާގެ މޫނުމަތިން ފެންނަމުންދާ ކުލަވަރު ތަކުން، ޝީލާ އެހެން އަހައިލީ ނުރުހުމާ އެކު ޖެއްސުމުގެ ރާގެއްގައެވެ. ހުސްނާ ބަލިކަން އެނގުނަސް، ޙަޤީޤަތުގައި ހުސްނާގެ ޙާލަތުގެ ސީރިއަސްކަން ލިވިޔާއަށް ނޭނގެއެވެ. ހުސްނާގެ ފުރާނަ މަތިކޮށް އެދެމީހުންގެ ދިރިއުޅުމުގެ ތެރެއަށް ޝީލާ ވަންނާނެ ކަމަށް ލިވިޔާ ހުރީ ތައްޔާރު ވެެގެނެއް ނޫނެވެ.\nއެއްވެސް އެއްޗެއް ނުބުނެ، ލިވިޔާ ހުރީ ބަސް ހުއްޓިފައެވެ. ލިވިޔާ މަޑުކޮށްގެން ހުރީ ޝީލާ ވާހަކަދައްކަން ދެންނެވެ. ވަގުތު ކޮޅެއްގެ ހިމޭން ކަމަކަށް ފަހު، ޝީލާ ކުރިއަށް ފިޔަވަޅެއް ނެގިއެވެ.\n"އޯކޭ! ބުނެފާނަން!" ޝީލާ ގޮސް ހުއްޓުނީ ސީދާ ލިވިޔާއާ ވަރަށް ގާތުގައެވެ. ސީލާ ބަލަން ހުރީ ލިވިޔާގެ ދެލޮލަށެވެ. ލިވިޔާގެ ދެލޮލުން ފެންނަމުން ދިޔައީ މައުސޫމް ކަމެވެ. ކުއްލިއަކަށް ހުރެފައި ޝީލާގެ މޫނުމަތި މުޅިން ބަދަލުވިއެވެ. ކުރިން ފެނުނު އިޙްސާސް ތަކެއް މިހާރަކު ޝީލާގެ މޫނު މައްޗަކުން ފެންނާކަށް ނެތެވެ. އެ ރުޅިވެރިކަން މުޅިން ވަނީ ނެތިގެން ގޮސްފައެވެ. ޝީލާގެ ދެލޮލުގެ ތެރެއަށް ހީވީ ކުއްލި ރާޅެއް ޖެހިހެންނެވެ. ދެލޯ ތެތްމައިލީ ކަރުނައިގެ ތިކިތަކުންނެވެ. ޝީލާގެ މޫނުމަތީގެ ކުލަވަރު ބަދަލުވެ، އިޙްސާސްތައްވެސް މުޅިން ބަދަލުވި ކަހަލައެވެ.\n"އަހަރެންގެ މަންމަ އެދަނީ މަރާ ހަނގުރާމަ ކުރަމުން. އެފަކީރު އެ މަރުވަނީ.." ޝީލާ އެހެން ބުނުމާ އެކު ފެށީ ރޯންށެވެ.\n"އޭނ؟" ބޭއިޙުތިޔާރުގައި އެހެން ބުނުމަށްފަހު، ލިވިޔާއަށް އެޅުނީ ފަހަތަށް ފިޔަވަޅެކެވެ. ލިވިޔާގެ ހިތުގެ ވިންދު ހީވީ ދުއްވައިގަތް ހެންނެވެ.\n"އާނ! އަހަރެން މިއަދު މިގެއަށް މިއައީ އިތުރު އެއްވެސް ގޮތެއް ނެތީމަ.، ހަދާނެ ގޮތް ހުސްވެ، މުޅި މީހާ އެއްކޮށް ޑައުންވީމަ. އަހަރެންގެ މަންމަ ސަލާމަތް ކުރެވެން ހުރީ ހަމަ އެކަނި މީހަކީ ލިވިޔާ.." ޝީލާ ހިފައިލީ ލިވިޔާގެ ކަނާ އަތުގައެވެ.\n"އަހަރެން އާދޭސް ކޮށްފަ މިބުނަނީ.. އަހަރެންގެ މަންމަ ސަލާމަތް ކޮށްދީ!" ޝީލާ ގެންދިޔައީ ލިވިޔާގެ އަތުގައި ހިފައިގެން ހުރެ އާދޭސް ކުރަމުންނެވެ.\n"ހެޔޮނުވާނެ! އަހަރެންގެ މަންމަ ސަލާމަތް ކުރޭ! އެކަން ކުރެވެން ހުރި މީހަކީ ހަމައެކަނި ތީ.. ލިވިޔާއަށް އެކަނި އެކަން ވާނީ.." ޝީލާ ދައްކަމުން ދިޔައީ ލިވިޔާއަށް އެއްވެސް ގޮތަކަށް އަޑު އަހަން ފަސޭހަ ވާހަކަތަކެއް ނޫނެވެ. އެއިން ކޮންމެ ވާހަކައަކުން ލިވިޔާގެ ހިތުގެ ކޮންމެ ނާރަކަށް ދިޔައީ އެތައް އަނިޔާއެއް ލިބެމުންނެވެ.\n"އަހަރެން ކީއްކުރަންވީ! އަހަރެންނަށް ވެވެން އޮތް ކަމެއް ކޮށްދޭނަން!" ލިވިޔާ ވެސް ހިފައިލީ ޝީލާގެ އަތުގައެވެ. ލިވިޔާގެ ހިތަށް ކިތަންމެ ތަދު ވިޔަސް، އަމިއްލަ އެދުން އިސްކުރަން ލިވިޔާއަށް ފަސޭހައެއް ނޫނެވެ.\n"ލިވިޔާ.. އަސްލުތަ؟ ހަމަ ކޮންމެ ކަމެއް ވިޔަސް ކޮށްދޭނަންތަ؟ ލިވިޔާއަށް ވެސް އެނގެއެއްނު، މަންމަ އެއްވެސް ގޮތަކަށް ލިވިޔާއާ ޝަހުރާ ގުޅެން ޤަބޫލު ނޫންކަން. މަންމަ ބޭނުން ވަނީ އެހެން މީހަކާ ޝަހުރު ކައިވެނި ކުރަން. އެއީ މަންމަގެ ހުވަފެނެއް. މަންމަ ބޭނުމެއް ނުވޭ، ލިވިޔާ ޝަހުރާ ގުޅިގެން އުޅޭކަށް.." ޝީލާ ދައްކަމުން ދިޔަ ވާހަކަތަކުން ލިވިޔާ ވަނީ ހިތް ހަލާކު ވާން ގާތް ވެފައެވެ. ކިތަންމެ ކަރުނައެއް ލޮލަށް ޖަމާވިޔަސް، އެކަރުނަތައް ވަނީ ލިވިޔާގެ ލޮލުގެ ތެރޭގައި އަޅުވެތިވެފައެވެ.\n"ލިވިޔާ.. އަހަރެންގެ މަންމަ އެދަނީ މަރާ ހަނގުރާމަ ކުރަމުން. މަންމަ މަރުވެއްޖިއްޔާ މުޅި ދުނިޔޭގެ ނަފުރަތު އަމާޒު ވާނީ ސީދާ ލިވިޔާއަށް. އެ ތުހުމަތު ލިވިޔާ އަށް އަމާޒު ވާން ލިވިޔާ އަޅެ ބޭނުންތަ؟ ބުނެބަލަ! އަހަރެންނަށް ޔަޤީން އެކަން އެހެން ވާކަށް ލިވިޔާ ނޭދޭނެކަން. އެޔަށް ވުރެ، ލިވިޔާގެ ހިތް ހެޔޮ ވާނެ." ޝީލާގެ ރާގު ބަދަލުވެ، ލިވިޔާއާ ގުޅެން މަސައްކަތް ކުރަމުން ދިޔައެވެ. ހުސްނާގެ ބަލި ޙާލަތުގެ ސީރިއަސް ކަމާއި، ހުސްނާގެ އެދުމަކީ ޝަހުރު އެހެން މީހަކާ އިނުން ކަން ޝީލާގެ ފަރާތުން އެނގުމުން ލިވިޔާއަށް ހީވީ ދިރިހުއްޓައި މީހަކު އޭނާ މަރައިލި ހެންނެވެ.\n"އެހެންވީމަ.." ލިވިޔާއަށް ބުނެވުނީ އެވަރަށެވެ. ލިވިޔާގެ ދެލޮލަށް ބޮޑިވެފައިވާ ކަރުނަތައް ހޯސްލާފައި އެކީ އެކައްޗަކަށް އޭނާގެ ކޯތާފަތް މައްޗަށް ބަންޑުންވެގަތެވެ. އެތެރެއިން ހެމުން، ބޭރު ފުށުން ހިތްހެޔޮކަން ދައްކައިގެން ޝީލާ ބަލަމުން ދިޔައީ ލިވިޔާއަށެވެ. އޭނާގެ ޕްލޭން ކާމިޔާބު ވުމުގެ އަލިމަގު ފެންނާތީއެވެ.\n"އަހަރެން ޝަހުރާ ވަކިވާނަން.." ފުން ނޭވާއެއް ދޫކޮށްލަމުން، ލިވިޔާގެ ދުލުން ބޭރުވެގެން ދިޔައީ އޭނާއަށް ބުނަން އެންމެ އުނދަގޫވި ޖުމުލައެވެ. ލިވިޔާއަށް ވަނީ ރޮވިފައެވެ. ލިވިޔާގެ ކޮނޑުގައި ޝީލާ އޯގާތެރިކަން ދެއްކުމުގެ ގޮތުން އަތް ބާއްވައިލިއެވެ.\n"އަހަރެންނަށް އެނގޭ ފަސޭހައެއް ނުވާނެކަން. ތީ އުނދަގޫ ނިންމުމެއްކަން.. އެކަމު، ލިވިޔާ ތިވަނީ ވަރަށް މަތިވެރި ޤުރުބާނީއެއް.. ދުވަހަކުވެސް ލިވިޔާގެ ތި ޤުރުބާނީ ހަނދާނުން ނުފިލާނެ! ޝުކުރިއްޔާ ލިވިޔާ.." ޝީލާގެ އޯގާވެރިކަން ދިޔައީ އިތުރު ވަމުންނެވެ. ނަމަވެސް، އެ އޯގާވެރިކަމުގެ ފަހަތުގައި ވަނީ މުޅިން އެހެން ވާހަކައެކެވެ. ރޮމުން ލިވިޔާ ހިނގައިގަތީ އޭނާގެ ކޮޓަރިއާ ދިމާލަށެވެ. ލިވިޔާ ގެންދިޔައީ އޭރުވެސް ގިސްލައި ރޮމުންނެވެ.\n"ލިވިޔާ.. އަދި މަޑުކޮށްބަލަ!" ޝީލާ ގޮވައިލި އަޑަށް ލިވިޔާ ހުއްޓުނެވެ.\n"ތިހެން ހުރެފަ ވަކިވީމަ އަދި ކަމަކު ނުދާނެ. އެބައިން ކުރަން ޖެހޭނެ އެހެން ކަމެއް." ޝީލާގެ މަސައްކަތް ކުރަމުން ދިޔައީ އޭނާގެ ރޭވުމާ އެއްގޮތަށެވެ.\n"ކޮން ކަމެއް؟" ފިސްފިސް ވަމުންދާ އަޑަކުން ލިވިޔާ އެހެން އަހައިލީ ފަސް އެނބުރި ބަލައިލަމުންނެވެ. (ނުނިމޭ)


COVID-19 SAARC emergency relief fund ah thin gaumakun 7.5 million dollar hadhiyaa kurany – Iru\nކޮވިޑް-19 ސާކް އިމަޖެންސީ ރިލީފް ފަންޑަށް ތިން ގައުމަކުން 7.5 މިލިއަން ޑޮލަރު ހަދިޔާކުރަނީ\nމުޅި ދުނިޔެއަށް ހަލުވިކަމާއެކު ފެތުރެމުންދާ ކޮވިޑް 19ގެ ވަބާއިން ކުރިމަތިވާ ގޮންޖެހުންތަކުން އަރައިގަތުމަށް އިންޑިއާގެ އިސްނެގުމަށް އުފެއްދި ސާކް ކޮވިޑް 19 އިމަޖެންސީ ރިލީފް ފަންޑަށް ސްރީލަންކާ، ބަންގްލަދޭޝް އަދި އަފްގާނިސްތާނުން 7.5 މިލިއަން ޑޮލަރު ހަދިޔާ ކުރަން ނިންމައިފި އެވެ.\nމިކަން ހާމަ ކުރަށްވާ އިންޑިއާ ގެ ބޮޑުވަޒީރު ނަރެންދްރަ މޯދީ ވަނީ ވަކިވަކިން ތިން ގައުމުގެ ވެރިންނަށް ޝުކުރު އަދާކުރައްވައި ކުރެއްވި ޓުވީޓުތަކެއް ކުރައްވާފައިއެވެ. އެގޮތުން އެ ފަންޑަށް އަފްގާނިސްތާނުން އެއް މިލިއަން ޑޮލަރު ހަދިޔާ ކުރައްވާއިރު، ސްރީ ލަންކާއިން ފަސް މިލިއަން ޑޮލަރު ހަދިޔާ ކުރައްވާކަން ވަނީ ހާމަކުރައްވާފައެވެ. އަދި ބަންގްލަދޭޝުން 1.5 މިލިއަން ޑޮލަރު ހަދިޔާ ކުރައްވާނެކަން މޯދީގެ ޓުވީޓުގައި ވަނީ ހާމަކުރައްވާފެއެވެ.\nކޮވިޑް 19 އިމަޖެންސީ ރިލީފް ފަންޑު އުފައްދަން އިންޑިއާގެ ބޮޑު ވަޒީރު ނަރެންދްރަ މޯދީ ހުށަހެޅުއްވީ، އެމަނިކުފާނުގެ އިސްނެންގެވުމަށް މިމަހުގެ 15 ވަނަ ދުވަހު ސާކު ގައުމުތަކުގެ ވެރިންގެ މެދުގައި ބޭއްވި ޓެލެކޮންފަރެންސްގައި ވާހަކަފުޅުދައްކަވަމުންނެވެ.\nފަންޑު އުފައްދައި އިންޑިއާއިން ވަނީ 10 މިލިއަން ޑޮލަރު ފަންޑަށް ޖަމާކޮށްފައެވެ. ހަމަ އެޔާއެކު މިހާތަނަށް އެންމެ ބޮޑު އަދަދެއް ޖަމާކޮށްފައިވަނީ ވެސް އިންޑިއާއިންނެވެ.\nމީގެ އިތުރުން ރާއްޖެ، ބޫޓާން، ނޭޕާލް އަދި އަފްގާނިސްތާނުން ވަނީ ފައިސާގެ އެހީ ހުށަހަޅުއްވާފައެވެ. ރާއްޖެއިން އެ ފަންޑަށް ދެ ލައްކަ އެމެރިކާ ޑޮލަރު ޖަމާކުރަން ވަނީ ނިންމާފައިއެވެ.\nއެކި ގައުމު ތަކުން މިހާތަނަށް އިމަޖެންސީ ރިލީފް ފަންޑަށް މުޅި ޖުމުލަ 19 މިލިއަން ޑޮލަރު މިވަނީ ލިބިފައެވެ.


America ge California gai curfew hinganee\nއެމެރިކާގައި ކޮވިޑް-19 އާއި ދެކޮޅަށް ބަޔަކު މުޒާހަރާ ކުރަނީ---\nއެމެރިކާގެ ކެލިފޯނިއާގައި ކާފިއު ހިންގަނީ\n22 ނޮވެންބަރ 2020 - 09:34:00\nއެމެރިކާގެ ކެލިފޯނިއާ ސްޓޭޓް ގައި ހޮނިހިރު ދުވަހުން ފެށިގެން ކާފިއު ހިންގަން ނިންމައިފި އެވެ.\nކޮވިޑް-19 ގެ ބަލިމަޑުކަން ކޮންޓްރޯލް ކުރުމަށްޓަކައި ކެލިފޯނިއާ ސްޓޭޓް އިން ކާފިއު ހިންގަން ނިންމާފައިވާ އިރު، އެ ސްޓޭޓްގެ ހާލަތު ވަނީ ވަރަށް ބޮޑަށް ގޯސްވެފައި ކަމަށް އެމެރިކާގެ ލޮސް އެންޖަލެސް ޓައިމްސް އިން ވަނީ ރިޕޯޓް ކޮށްފަ އެވެ.\nމިދިޔަ ހަފްތާގައި ކެލިފޯނިއާ އިން ކޮވިޑް-19 ޖެހުނު މީހުންގެ އަދަދު އެއް މިލިއަން ފަހަނަހަޅައި ދިޔައިރު، ކެލިފޯނިއާ ވެފައިވަނީ ޓެކްސަސް އަށް ފަހު އެމެރިކާ އިން އެންމެ ގިނައިން ކޮވިޑް-19 ގެ ކޭސްތައް ފެނިފައިވާ އެއް ސްޓޭޓަށެވެ.\nއެ ސްޓޭޓްގައި ހޮނިހިރު ދުވަހުގެރޭ ކާފިއު ހިންގަން ފަށާފައިވާ އިރު، އެއް މަސްދުވަސް ވަންދެން ކޮންމެ ރެއަކު 10:00 އިން ފަތިހު 05:00 އަށް ކާފިއު ހިންގަން ނިންމާފައިވާ އިރު ވެސް، ހާލަތު ގޯސްވެއްޖެ ނަމަ، ކާފިއުގެ މުއްދަތު އިތުރުކުރާނެ ކަމަށް އެ ސްޓޭޓްގެ އޮފިޝަލުން ވަނީ ބުނެފައެވެ.\nޖުމްލަ 40 މިލިއަނަށް ވުރެ ގިނަ މީހުން ދިރިއުޅެމުން އަންނަ އެމެރިކާގެ ކެލިފޯނިއާ ސްޓޭޓްގައި ދިރިއުޅޭ ފަރާތްތަކަށް ގޭގައި ތިބުމަށް އަންގާފައިވާ އިރު، އެ ސްޓޭޓްގެ އާބާދީގެ 94 އިންސައްތަ މީހުންނަށް އެ އަމުރު ހިނގާނެ އެވެ. އަދި ކެލިފޯނިއާގެ ބައެއް ކައުންޓީތައް ލޮކްޑައުން އަކަށް ދާނެ ކަމަށް ބެލެވެއެވެ.\nއެމެރިކާގައި ކޮވިޑްގެ ހާލަތު އަދިވެސް ގޯސްވަމުންދާ އިރު، ހުކުރު ދުވަހު އެކަނިވެސް އެ ގައުމުން 198،585 މީހަކަށް ކޮވިޑް-19 ޖެހިފައިވެ އެވެ. އަދި 1،962 މީހުން މަރުވެފައިވެ އެވެ.


Miee maa loabi isthashi gandeh onna etheh | Mihaaru\n07 ޖުލައި 2020 - 07:392comments\nމާ ލޯބި އިސްތަށިގަނޑެއް އޮންނަ އެތަކަށް އިންޑިއާގެ އާންމުންގެ ސަމާލުކަން ލިބިއްޖެ އެވެ.\nކެރެލާގެ ފައްޅިއެއްގައި ގެންގުޅޭ މި އެތައް ދީފައިވާ ނަމަކީ ސެންގަމަލަން އެވެ. އެއަށް ލިިބިފައިވާ އާދަޔާހިލާފު އިސްތަށިގަނޑުގެ ސަބަބުން މި އެތް މަޝްހޫރުވެފައި ވަނީ "ބޮބް-ކަޓް ސެންގަމަލަން" ގެ ނަމުންނެވެ.\nމި އެތް 2003 އިން ފެށިގެން ބަލަހައްޓަމުން އަންނަ އެސް ރާޖަގޯޕާލް ބުނީ ސެންގަލަމަންގެ އިސްތަށިގަނޑު ސްޓައިލްކުރަނީ ވެސް އޭނާ ކަމަށެވެ. އޭތި ފެންވަރުގައި ރީތިކޮށް، ކާންބޯންދީ މި ހުރިހާ ޒިންމާއެއް އުފުލަމުން އަންނަ ރާޖަގޯޕާޖް ބުނި ގޮތުގައި އޭނާ އެތް ބަލަހައްޓަނީ ދަރިއަކު ގެންގުޅޭހާ ލޯބިންނެވެ.\n"ވަރަށް އުފާވޭ ހަމައެކަނި މި އެތް ދެކިލަން ވެސް މީހުން މި ސަރަހައްދަށް އަންނާތީ،" އޭނާ ބުންޏެވެ. "އަނެއްކާ ސެންގަމަލަން އަކީ މީހުންނާ ވަރަށް ރައްޓެހި އެތެއް. މިއީ މީހުންގެ މޫނުމައްޗަށް އުފާވެރިކަން ގެނެސްދޭ އެތެއް."\nރާޖަގޯޕާލް ބުނި ގޮތުގައި އެންމެ ގިނަ ބަޔަކު އަޅައިގަންނަނީ ސެންގަމަލަންގެ އިސްތަށިގަނޑާ އެވެ. އަދި އެ ފުނާއަޅައި ރީތިކޮށްފައި އޮންނަ އިރު، ވަރަށް ގިނަ ބަޔަކު އައިސް އެތާ އެކު ފޮޓޯ އާއި ވީޑިއޯ ވެސް ނަގައި ހަދާ ކަމަށް ބުންޏެވެ.\n"ކެރެލާ އަށް އަންނަ ވަރަށް ގިނަ ޓޫރިސްޓުން ވެސް އަންނާނެ މި އެތް ދެކިލަންް،" ރާޖަގޯޕާލް ބުންޏެވެ. "މީގެ އިސްތަށިގަނޑު ދިގުކުރަން ފެށީ ވީޑިއޯކުން އެތެއްގެ އިސްތަށިގަނޑު ބޮބް-ކަޓް ހަދާފައި ހުރި ތަން ފެނިގެން. އޭގެ ފަހުން އަހަރެން ވަރަށް ރަނގަޅަށް ސެންގަމަލަންގެ އިސްތަށިގަނޑު ބަލައްޓަން. މީގެ ހާއްސަ ސިފައަކީ އެއީ."\nއިތުރު ލިޔުންތައް އިންޑިއާ ޖަނަވާރު


ދިމްޔާ (2ވަނަ ބައި ) – Esfiya\n“ހުއްޓާލާ ރާކިން… އިތުރަށް އެންމެ ބަހެއްވެސް ނުބުނާތި…!!!” ރާކިން ވާހަކަ ދައްކަން އުޅުމުން ދިމްޔާ އޭނާގެ އަތް ފޮޅުވާލަމުން މިހެން ބުނެލިއިރު އޭނާގެ މޫނުމަތީގައިވެސް ވަނީ ރުޅިވެރިކަމެވެ. ހައިރާންވީވަރުން ރާކިންއަށް ބަލަހައްޓައިގެން ހުރެވުނީއެވެ. ރާކިން ދިމްޔާ ދަންނަތާ މިހާރު ދެއަހަރު ވެއްޖެއެވެ. މިވީ ދެއަހަރު ދުވަހުގެ ތެރޭގައި އެކިގޮތްގޮތަށް އެކިހާދިސާތަކުގައި ރާކިންއާއި ދިމްޔާވަނީ ދިމާވެފައެވެ. އެހެނަސް ރާކިންގެ ކުރިމަތީގައި ދިމްޔާ ބަހެއް ބުނި މީ ފުރަތަމަ ފަހަރެވެ. އެވެސް ހަރުކަށިކޮށެވެ.\n“ރާކިން އަށް ހީވަނީތަ އަހަރެން މިއުޅެނީ ކުރާނެ ކަމެއް ނެތިގެން އަބަދު ރާކިންއަށް އުނދަގޫކުރަމުން ރާކިންގެ ފަހަތުން ދުވާށޭ، އޭނ…؟؟؟ އެހެންވެއްޖާ ތިއުޅެނީ ކުށްހީއެއް ކުރެވިގެން… ރާކިންގެ މޫނު ފެންނަ ހިސާބަށްވެސް އަންނާކަށް އަހަރެން ބޭނުމެއް ނޫން… އަހަންނާ ރާކިން މިވީހާ ތަނަށް ދިމާވެފަ އޮތީ އިއްތިފާގުން… އަހަރެން ގަސްތަކު ރާކިންއަކަށް އެއްވެސް ކަމެއް ކުރިމައްޗެއް ނުކުރުވަން… އެކަމަކު، އަބަދު އަހަންނަކީ މުސީބާތެކޭ ކިޔައިގެން ވާހަކަ ދައްކާއިރު އެއްފަހަރުވެސް ހިތަށް އަރާތަ އަހަރެން ދެރަވާނެ ވަރު… އަހަރެންގެވެސް ހިތެއް އޮވެޔޭ…. އެކަމަކު، މިއަދު އަހަންނަށް ހަމަރަނގަޅަށްވެސް އެނގިއްޖެ ތީ ރީތި ސިފައެއް ލިބިފަހުއްޓަސް ސިކުނޑީގެ ބޭނުން އެންމެ ރަނގަޅު ގޮތުގައި ހިފައި މީހެއް ނޫންކަން… ތިހަށިގަނޑުގެ ތެރޭގައިވާ ހިތަކީ ދެލިގަނޑެއްހާ ކަޅު އެއްޗެއްކަން މިއަދު އަހަންނަށް ވިސްނިއްޖެ… ތިކަހަލަ ދަށުދަރަޖައިގެ މީހެއްގެ ދުލުން ނުކުންނަ ވިހަ ބަސްތަކަށް ދެން އަހަރެންގެ އެއްވެސް ފަރުވާލެއް ނެތް…” ހިތުގައި އުފެދިފައިވާ ހުރިހާ ރުޅިވެރިކަމެއް ރާކިންގެ ކުރިމަތީ ބަންޑުންކޮށްލުމަށްފަހު އެންމެ ހިނދުކޮޅަކުވެސް އެތާ މަޑުނުކޮށް ދިމްޔާ އެތަނުން ދިޔައެވެ.\nދިމްޔާ އެހުރިހާ ވާހަކައެއް ދައްކާފައި ދިޔައިރުވެސް ރާކިންއަށް އެހުރިގޮތަށް ހުރެވުނީއެވެ. ވާނީވެސް އެހެން ނޫންހެއްޔެވެ.؟ އެއީ ދިމްޔާގެ ކިބައިން ދުވަހަކުވެސް ފެނިފައިވާ އަދި ފެނިދާނެކަމަށް ރާކިން ހީވެސްކުރި ސިފައެއް ނޫނެވެ. މިއަދު ދިމްޔާގެ ކުރިމަތީ ބަހެއް ބުނާނެ ހިތްވަރެއްވެސް ރާކިން އަކަށް ނުލިބުނެވެ. ދިމްޔާ ގޮސް ލޮލުކޮޅަށް ގެއްލެންދެން ބަލަން ހުރުމަށްފަހު ރާކިން ސައިކަލަށް އަރާ ދުއްވާލިއެވެ.\nގޭތެރެއަށް ވަދެގެން އައި ގޮތަށް ރާކިން ސިޓިންރޫމްގައި ހުރި ސޯފާއަށް ވެއްޓިގަތެވެ. އެއަށްފަހު ނިއްކުރިމަތީ އަތް ބާއްވާލަމުން ދެލޯމަރާލިއެވެ. އޭރު އަނެއް ސޯފާގައި ޓީވީ ބަލަން އީމަން އޮތެވެ.\n“ކޮންކަމަކާ މާ މޫޑީވެފަ..؟؟” ރާކިންގެ ހަރަކާތްތަށް ފެނި އީމަންއަށް އަހާލެވުނެވެ. އީމަން އެތާގައި އޮތްކަންވެސް ރާކިންއަށް އެނގުނީ އީމަން ވާހަކަ ދެއްކުމުންނެވެ.\n“ކަމެއް ނުވެ… އަވިބާރުކަމުން ބޮލަށް ގޮތްވީ….” ރާކިން ދޮގެއް ހަދާލިއެވެ.\n“ކޮންތާކުން ތިއައީ….؟؟؟ ކޮބާ ފޯނު…؟؟؟ ވަރަށް އިރުވަންދެން މިތާ އިނދެފަ ނާޔާ އެދިޔައީ… ވަރަށް ގުޅި ރެކްއަށް… ކީއްވެ ފޯނު ނުނެގީ….” އީމަން މިހެން ބުނުމުން ރާކިން ޖީބުގައިވަ ފޯނު ނަގާ ބަލާލިއެވެ. ތެދެކެވެ. ނާޔާގެ ވަރަށް ބައިވަރު ކޯލްތަކެއް މިސްވެފައި ހުއްޓެވެ.\n“މިސްކިތަށް އަރަމުން ފޯން ސައިލެންޓް އަށް ލީ ގޮތަށް ރިންގަށް ލާން ހަނދާން ނެތިފަ…. އެހެންވެ ގުޅިކަން ނޭނގުނީ…..” ނާޔާގެ ނަންބަރަށް ޑައިލް ކޮށްލަމުން އެތެރެއަށް ހިނގައިގަންނަމުން ރާކިން ބުނެލިއެވެ. ރާކިން ދެތިން ފަހަރު ގުޅިއިރުވެސް ނާޔާގެ ފޯނު ހުންނަނީ ވެއިޓިންގް ގައެވެ. މިހާ އިރުވަންދެން ނާޔާ ވާހަކަ ދައްކަނީ ކާކާބާވައޭ ރާކިންގެ ހިތަށް އެރިއެވެ. އެހެން ނޫނަކަސް މިހާރަކަށް އައިސް ރާކިން ގުޅާއިރު ވަރަށް ގިނައިން ނާޔާގެ ފޯނު ވެއިޓިންގައި ހުރެއެވެ. ރާކިންގެ ގާތުގައި ހުންނައިރުވެސް ނާޔާއަށް ފޯނު އަންނަލެއް މަދެއް ނޫނެވެ. ރާކިން އަށް މިކަންތައް ފާހަގަ ކުރެވުނު ކަމުގައި ވިޔަސް މިކަމާ ބެހޭގޮތުން ނާޔާއާއި ސުވާލު ނުކުރަނީ ނާޔާއަށް ކުރެވޭ އިތުބާރެއްގެ ބޮޑުކަމުންނެވެ. ދެމީހުން ދޭތެރޭގައި މައްސަލަ ޖެހެން ބޭނުން ނުވާތީއެވެ.\nރޭގަނޑުގެ ވަގުތެވެ. ރާކިންއާއި ނާޔާ ތިބީ އާދައިގެ މަތިން ރާކިންމެންގޭ ބަގީޗާގެ ތެރޭގައެވެ. ނާޔާ ހީހީފައި މަޖާ ވާހަކައެއް ދައްކަމުން ދިޔައިރު ރާކިންއަކަށް މާބޮޑަކަށް ނާޔާގެ ވާހަކަތަކަށް ސަމާލުކަމެއް ނުދެވުނެވެ. އޭނާއަށް ވިސްނެމުން ދިޔައީ ދިމްޔާއާއި ދޭތެރޭގައެވެ. ދިމްޔާ ދެއްކި ވާހަކަތަކާ ދޭތެރޭގައެވެ. ދިމްޔާ އެދެއްކީ ތެދު ވާހަކަތަކެކޭ ރާކިންގެ ހިތަށް އެރިއެވެ. ރާކިން އޭނާއަށް ނަފުރަތު ކުރަމުން ދިޔައީ ހައްގުން ކަމަކާ ލައިގެނެއްނޫނެވެ. ކިތަންމެ ކުޑަކަމަކާވެސް އޭނާއަށް މާއަވަހަށް ރުޅިއާދެވުނީއެވެ. ކިޔަން ނުވާ ވަރުގެ އެއްޗެހިވެސް ދިމްޔާއާއި ދިމާއަށް ކިޔުނީއެވެ. ނަމަވެސް ހަގީގަތަކީ އެކަމުގެ ސަބަބުން ތަދުވީ ހަމައެކަނި ދިމްޔާގެ ހިތަށް ނޫންކަމެވެ. އެކަމާ ދެރަވީ ދިމްޔާ އެކަނި ނޫންކަމެވެ. ދިމްޔާއާއި ދޭތެރޭ އެގޮތަށް ކަންތައް ކުރެވޭ ކޮންމެފަހަރަކު އޭނާގެ ހިތަށް ވެސް ތަދުވެއެވެ. އެހެން ކަންތައް ކުރެވޭތީ އޭނާވެސް ދެރަވެއެވެ. ނަމަވެސް ދިމްޔާ ފެނުނީމަ އޭނާގެ ހިތަށް ގޮތްތަކެއް ވަނީއެވެ. ދިމްޔާއަށް ނޭނގުނު ކަމުގައި ވިޔަސް އޭނާއަށް ދިމްޔާގެ ހަރަކާތްތަކަށް ބެލެވެއެވެ. އެގޮތަށް ކަންތައް ކުރެވޭތީ އެއީ ނާޔާއަށް ވެވޭ ބޭވަފާތެރިކަމެއް ކަމަށް ހީކޮށް އަމިއްލަ ނަފުސު ދެކެ ރުޅިއާދެވެއެވެ. އެހުރިހާ ރުޅިއެއް އެންމެ ފަހުން ބޭލެނީ ދިމްޔާއަށެވެ. ދިމްޔާ ބުނީ ތެދެކެވެ. އެދެމީހުން އެކި ހާދިސާތަކުގައި ދިމާވުން އެއީ ހަމަ އިއްތިފާގެކެވެ. އެންމެ ފަހަރަކު ނޫނެވެ. އެތައް ފަހަރަކު ދިމާވަނީއެވެ. އެހެނަސް އެކަމުގައި ދިމްޔާ ކުށްވެރި ކުރެވުނުކަން އެއީ ރާކިންއަށް ކުރެވުނު ވަރަށް ބޮޑު ކުށެކެވެ. ޚިޔާލަށް ގެއްލިފައި އިން ރާކިން ސިހުނީ ނާޔާ އޭނާގެ ކޮލުގައި އަތުން ޖަހާލަމުން ކޮން ޚިޔާލަކަށް ގެއްލިފައިތޯ އަހާލުމުންނެވެ. ޖަވާބު ދިނުމުގެ ބަދަލުގައި ރާކިން ގަދަކަމުން ހިނިތުންވެލަމުން ދެފަރާތަށް ބޯހޫރާލިއެވެ.\n“ބުނެބަލަ ކިހިނެއްވެފައިތަ ތިއިނީ…؟؟؟” ރާކިންގެ މޫނަށް ބަލަން އިނދެ ނާޔާ އަހާލިއެވެ.\n“ކަމެއް ނުވެ ކުޑަކޮށް ބޮލުގަ ރިއްސަނީ…” ރާކިން ފުރަތަމަ ފަހަރަށް ނާޔާއަށް ދޮގުހެދިއެވެ.\n“އެހެންތަ..؟؟ އެހެންވީއިރު ދޭ ނިދާލަން.. ނާޔާވެސް އެބަޖެހޭ މިރޭ ފުރެންޑަކާއެކީ ޝޮޕިންއަށް ދާން… ބޭސްކައިގެން ނިދައްޗޭ… ދަނީ….” ރާކިންގެ ފަން އިސްތަށިގަނޑާ ކުޅެލަމުން މިހެން ބުނެފައި ނާޔާ ދިޔައީއެވެ.\nޖެހިގެން އައި ދުވަހެވެ. ކަންދިމާކުރި ގޮތުން ރާކިން ކުލާހަށް ވަންނަން ދިޔަ ވަގުތުވީ ދިމްޔާވެސް ކުލާހަށް ވަންނަން އައި ވަގުތަށެވެ. ދިމްޔާ އޭނާގެ ފިޔަވަޅުތައް މަޑު ޖައްސާލަމުން ރާކިން ވަންނަން ތަންދެއްކިއެވެ. ރާކިން މަސައްކަތްކުރަމުން ދިޔައީ އާދައިގެ މަތިން އޭނާ ދިމްޔާއާއި ދޭތެރޭ ކަންތައް ކުރާ ގޮތަށް ކަންތައް ކުރެވޭތޯއެވެ. ނަމަވެސް ދިމްޔާއާއި ދިމާއަށް ބުނާނެ އެއްޗެއް މިޔަދު އޭނާގެ ދުލާ ހަމައަކަށް ނައެވެ. އެހެންކަމުން ރުޅިއައިއްސަ ހުރިކަމަށް ހަދާލަމުން ދިމްޔާއަށް ލޯހަނިކޮށްލަމުން ބަލާލިއެވެ. ނަމަވެސް އެބަލާލުމުން މިއަދު ދިމްޔާއަކަށް އަސަރެއް ނުކުރިއެވެ. އެހެންޏާ އެމޫނުމަތިން ފެންނަ ޖެހިލުންވުމުގެ އެއްވެސް ކުލަވަރެއް މިޔަދު އެމޫނު މައްޗަކު ނުވެއެވެ. އޭގެ ބަދަލުގައި އޭނާގެ މޫނުމަތީގައިވެސް ވަނީ ރުޅިވެރިކަމެވެ. ރާކިން ގޮސް ގޮނޑީގައި އިށީނުމުން ދިމްޔާވެސް ކުލާހަށް ވަދެ ގޮނޑީގައި އިށީނދެ ހަމަޖެހިލިއެވެ.\nކުޑަދޮރުން ބޭރު ބަލަން އިން ކަމުގައިވީނަމަވެސް ދިމްޔާ އިނީ މުދައްރިސް ނަގައިދެމުން ދިޔަ ފިލާވަޅު ކަނުލާ އަޑުއަހާށެވެ. މުދައްރިސްއާއި ދިމާ ކުރިމައްޗަށް ހުންނަ މޭޒުގެ ކައިރީގައި ރާކިން އިންނާތީ މުދައްރިސް ފިލާވަޅު ނަގައިދޭ ވަގުތު ދިމްޔާ މުދައްރިސަކަށް ނުބަލައެވެ. ރާކިން ފެންނަން ވެސް އޭނާ ބޭނުން ނުވަނީއެވެ. އެކަމާހެދި ކޮންމެދުވަހަކު ކަހަލަ ގޮތަކަށް މިހާރު ދިމްޔާއަށް ޖެހެނީ ކުލާހުން ނުކުންނާށެވެ. ފިލާވަޅު އަޑުނޭހުމުގެ އަދަބެއްގެ ގޮތުންނެވެ. އާދައިގެ މަތިން މިއަދުވެސް ދިމްޔާއަށް ޖެހުނީ ކުލާހުން ބޭރަށް ނުކުންނާށެވެ. ދިމްޔާ ބޭރަށް ނުކުތް މަންޒަރު ބަލަން ރާކިން އިންއިރު އޭނާއަށް އުނދަގޫވަމުން ދިޔައެވެ. އެއީ ކޮންމެ ދުވަހެއްގެވެސް ހާލެވެ. ދިމްޔާ ކުލާހުން ބޭރަށްދާފަހުން އޭނާވެސް ކުލާހުގައި އިންނަ ހިތެއް ނުވެއެވެ. ނަމަވެސް އޭނާ ކިޔަވަން ވެސް ބޭނުމެވެ. އެހެންކަމުން ކިތަންމެ ފޫހިވިކަމުގައި ވިޔަސް ކެތްކޮށްލައިގެން އިންނަނީއެވެ.\nކުލާސް ނިމުމުން ރާކިން ލައިބްރަރީއަށް ދިޔައީ ފޮތެއް ހަވާލުކުރާށެވެ. ފޮތް ހަވާލުކުރުމަށްފަހު ދާން ނުކުތްވަގުތު ރާކިންގެ ލޮލުގައި އަޅައިގަތީ ތަންކޮޅެއް އެތެރޭގައި ހުރި މޭޒެއްގެ ދޮށުގައި އިން ދިމްޔާއެވެ. ދިމްޔާ ފެނުމުން ރާކިންގެ ޚިޔާލު ބަދަލުވިއެވެ. މަޑުމަޑުން ހިނގާލާފައި ގޮސް އޭނާ ހުއްޓުނީ ފޮތް ހަރުގަނޑެއްގެ ބިތް ދޮށުގައެވެ. އެތާހުރެފައި ބޯދިއްކޮށްލުމުން އޭނާއަށް ރީތިކޮށް ދިމްޔާ ފެނެއެވެ. ރާކިން ނިކަން ފަރުވާތެރިކަމާއިއެކު ދިމްޔާއަށް ބަލަން ހުއްޓެވެ. ދިމްޔާއިނީ ކުރިމަތީގައި ހުރި މޭޒުމަތީގައި ހުޅުވާލާފައިވާ ފޮތަށް ނަޒަރު ހުއްޓާލައިގެން ކަމުން ދިމްޔާގެ މޫނު ރީތިކޮށް ފެންނަވަރެއް ނުވިއެވެ. އިރުކޮޅަކު އެހެން އިނުމަށްފަހު ދެން ފެނުނީ ދިމްޔާ އޭނާގެ ދެލޯ ފުހެލިތަނެވެ. ރާކިން ހައިރާންވިއެވެ. އާނއެކެވެ. ދިމްޔާ ރޮނީއެވެ. ލޮލުގައިވާ ކަރުނަތައް ފުހެލަމުން ދިމްޔާ ވަށައިގެން ބަލާލީ އެހެންމީހަކަށް އެމަންޒަރު ފެނުންތޯ ޔަގީން ކޮށްލުމަށެވެ. ދިމްޔާ ބަލާލުމުން ރާކިން ފޮތްހަރުގަނޑާ ބޮޑަށް ނިވާވާން އުޅުމުގެ ތެރޭން އޭނާގެ އަތުން ޖެހި ފޮތްހަރުގަނޑުން ފޮތެއް ވެއްޓުނެވެ. ފޮތް ނެގުމުގެ ބަދަލުގައި ރާކިން ދެންވެސް ބެލީ އަވަހަށް ފިލޭތޯއެވެ. ފޮތް ވެއްޓުން އަޑަށް ލައިބްރޭރިއަންގެ އިތުރުން ދިމްޔާއާއި އަދިވެސް ލައިބްރަރީގައި ތިބި ދެތިން ކުއްޖަކު އެދިމާއަށް ބަލާލިއެވެ. ރާކިންގެ ނަސީބު ރަނގަޅުކަމުން ކަމަށްވެދާނެއެވެ. ދިމްޔާއަކަށް ރާކިންއެއް ނުފެނެއެވެ. އެކަމަށް މާބޮޑު ސަމާލުކަމެއްނުދީ ދިމްޔާ އަނެއްކާވެސް އޭނާގެ ކުރިމަތީގައި އޮތް ފޮތަށް ނަޒަރު ހުއްޓާލިއެވެ.\nރާކިން ހަށިފުރާނޭވާއެއް ދޫކޮށްލަމުން ދިމްޔާއަށް ނުފެނުންކަމަށްޓަކައި މާތްﷲ އަށް ޝުކުރުކުރަމުން ވެއްޓިފައި އޮތް ފޮތްނަގައި ހަރުގަނޑަށްލަމުން އަނެއްކާވެސް އޭނާގެ ސަމާލުކަން ދިމްޔާއަށް ދިނެވެ.\nފޮތަށް ބަލަހައްޓައިގެން އިންނަމަވެސް ދިމްޔާ އިރުއިރުކޮޅާ ދެލޯ ފުހެލައެވެ. ދިމްޔާއަކީ އަޖައިބެއްކަހަލަ ކުއްޖެކޭ ރާކިންގެ ހިތަށް އެރިއެވެ. އެހެން އަންހެންކުދިންނާ ދިމްޔާއާއި ހާސްބައި ތަފާތެވެ. ދިމްޔާގެ މޫނުމަތިން އުފާވެރިކަމުގެ އަސަރެއް ދުށް ހަނދާނެއް އޭނާ ނުވެއެވެ. ނަމަވެސް މިހާރަކަށް އައިސް ދިމްޔާގެ ފަރާތުން ކުރިން ނުފެންނަ އެތައް ކަމެއް ފެންނަމުން އެބަދެއެވެ. މީގެ ކުރިން ދިމްޔާ އެގޮތަށް ރޯތަނެއް ރާކިން ނުދެކެއެވެ. އަނެއްކާ އޭނާ އެރޮނީ ރާކިންގެ ސަބަބުންބާވައޭ ރާކިންގެ ހިތަށް އެރިއެވެ. “ނޫނެކެވެ. އެހެނެއް ނުވާނެއެވެ. އަހަރެންގެ ސަބަބުން އޭނާ ރޯންވީ ކީއްވެ ހެއްޔެވެ.؟ އޭނާ ހުރީ އެއަށްވުރެބޮޑަށް އަހަރެން ދެކެ ރުޅިއައިސްފައެވެ.” ރާކިންގެ ހިތަށް އަރާ ފައިބަމުންދާ އެއްޗެހި މަދެއް ނޫނެވެ. އޭގެންވެސްއެނގެނީ އޭނާ ދިމްޔާއާއި ދޭތެރޭ ވިސްނާވަރެވެ.\nއޭގެ އިރުކޮޅެއް ފަހުން ދެން ފެނުނީ ރުހާ އާއި ޖަޒްލީ އައިސް ދިމްޔާގެ ގާތުގައި އިށީންތަނެވެ. ރާކިން ކުރިއަށްވުރެ ބޮޑަށް ސަމާލުވެލިއެވެ. އެމީހުން ދައްކާ ވާހަކަ އަޑުއަހާލުމުގެ ޝައުގުވެރިކަން ހިތުގައި އޮތީމައެވެ.\n“ދިމް މިޔަދުވެސް ރޮނީތަ…؟؟” ރުހާ ދިމްޔާގެ މޫނަށް ބަލާލަމުން އަހާލިއެވެ. ދިމްޔާ ގަދަކަމުން ހިނިތުންވެލަމުން ބޮލުގެ އިޝާރާތުން ނޫނެކޭ ބުނެލިއެވެ.\n“ކޮބާ ފޮތް… އަވަހަށް ގެނޭ އަހަރެން ފިލާވަޅުތައް ނަގާލަން…” ދިމްޔާ ބޭނުންވީ މައުޟޫ އޮޅުވާލާށެވެ. ރުހާ އޭނާގެ ފޮތް ދިމްޔާއަށް ދިއްކޮށްލިއެވެ. ދިމްޔާ ފޮތް ހުޅުވާލުމަށްފަހު ފިލާވަޅުތައް އޭނާގެ ފޮތަށް ނަގަން ފެށިއެވެ.\n“ދިމް… ކޮންމެ ދުވަހަކު ކުލާހުން ބޭރަށްލާއިރު ދިމް ވެއްޖެއްނު ދެން ފިލާވަޅަށް ސަމާލުކަން ދޭން….” އިރުކޮޅަކު ދިމްޔާގެ ހަރަކާތްތަކަށް ބަލަން އިނދެފައި ޖަޒްލީ ބުނެލިއެވެ. ދިމްޔާ ލިޔުން ހުއްޓާލަމުން ޖަޒްލީއަށް ބަލާލިއެވެ. އެއަށްފަހު ފުން ނޭވާއެއް ލިއެވެ.\n“އަހަރެން އަސްލު މުދައްރިސަށް ނުބެލިކަމުގައި ވިޔަސް ފިލާވަޅަށް ސަމާލުކަން ދެން…. މުދައްރިސަށް ބަލާލާ ކޮންމެފަހަރަކު އޭނާގެ ކުރިމަތީ އެއިންނަ ބޮޑާ ރާކިންފެނޭ… އޭނާ އަހަރެންދެކެ އެއަންނަ ރުޅިއެއްގެ ސަބަބުން އަހަރެން އޭނާއާއި ދިމާއަށް ބަލަންވެސް ފޫހިވޭ… އެހެންވެ ބޭރަށް ބެލެނީ… އެ ރާކިންގަނޑަކާހެދި އަހަންނަށް ޖެހެނީ ކޮންމެ ދުވަހަކު މިހާރު ކުލާހުން ބޭރަށް ނުކުންނަން….” ދިމްޔާ އޭނާގެ ހިތުގައި ރާކިންއަށްޓަކައި އުފެދިފައިވާ ހުރިހާ ރުޅިވެރިކަމެއް ބޭރުކުރަމުން ދިޔައިރު އޭނާއަށް ނޭނގޭކަމަކީ އެހުރިހާ އެއްޗެއް ރާކިންއަށް އަޑު އިވުނުކަމެވެ.\nދިމްޔާމެންގެ ވާހަކަތައް ސިއްރުން އަޑުއަހަން ހުރި ރާކިންއަށް އިތުރު ހައިރާންކަމެއް ލިބުނީ ދިމްޔާ ކޮންމެދުވަހަކު ކުލާހުން ބޭރަށް ނުކުންނަން ޖެހޭ ސަބަބަކީ އޭނާ ކަމުގައި ބުނުމުންނެވެ. ދިމްޔާގެ ވާހަކައިން ދިމްޔާ އޭނާއަށް ނަފުރަތު ކުރާވަރު މިއަދު ރާކިންއަށް އަންދާޒާކޮށްލެވުނެވެ. އެހެންނުވާންވީ ސަބަބެއްވެސް ނެތެވެ. ދިމްޔާ ރާކިންއަށް ނަފްރަތު ކުރުން ހައްޤެވެ. އޭނާ ދިމްޔާއާއި ދިމާއަށް ކީއެއްޗިއްސާ ބަލާފާ ދިމްޔާ އޭނާއަށް ކުރާ ނަފްރަތު އަދި ކުޑައެވެ. ނަމަވެސް މިޔަދު ދިމްޔާގެ ދުލުން ނުކުތް ބަސްތަކުގެ ސަބަބުން އޭނާގެ ހިތަށް ތަދުވެއްޖެއެވެ. ދެރަވެއްޖެއެވެ. ދިމްޔާ އޭނާއަށް ނަފްރަތު ކުރާކަށް ރާކިން ނޭދެއެވެ. ރާކިން އެތަނުން ދިޔުމަށްޓަކައި ހިނގައިގަތީ ހިތުގައި ކަންތައްތަކެއް ރާވާލަމުންނެވެ.\nރާކިން އޮތީ އެނދުގައި އޮށޯވެލައިގެންނެވެ. ހަމައެކަނި ޖީންސް ލައިގެން އޮތްއިރު އޭނާގެ ފިރިހެންވަންތަކަމަށް އެއްވަނަދެވޭހާވެއެވެ. ރާކިންއަކީ ހަމުގެ ކުލައަލި ޒުވާނެކެވެ. އިސްކޮޅުގައި ހަފޫޓުވަރު ހުރިއިރު އޭނާއަށް ލިބިފައިވަނީ ބާމަތި ފުޅާހަށިގަނޑެކެވެ. އަބަދުހެން ޖެލްލައިގެން ތަތްކޮށް ކޮޅަށް ނަގާފައި ހުންނަ އިސްތަށިގަނޑު އޮތީ އެއްވެސް ތަރުތީބެއް ނެތި ހޭވިފައެވެ. ނިއްކުރިމައްޗަށް ބައެއް އިސްތަށިތައް ވެރިފައި ހުރިއިރު ބަލާލަން ރީއްޗެވެ. ތުނިކޮށް ފަޅާފައިވާ ތުނބުޅިއާއި މަތިމަސް ރީތި ޑިޒައިނަކަށް ކޮށާލާފައި ހުރިއިރު އޭނާގެ ފިރިހެންވަންތަކަމަށާއި ރީތިކަމަށް އިތުރު ފުރިހަމަ ކަމެއް ގެނެސްދެއެވެ. ނިއްކުރިމަތީގައި އެއްއަތް ބާއްވާލައިގެން އޮތްއިރު އޭނާގެ ތޫނު ދެލޯވަނީ މަރާލެވިފައެވެ. މޫނުމަތީގައިވަނީ ނުތަނަވަސްކަމެވެ. ބަލާލި ކޮންމެ މީހަކަށްވެސް އޭނާ ކޮންމެވެސް ކަމަކާ ފިކުރު ކުރަމުންދާކަން ޔަގީންވާނެއެވެ.\nމީހަކު ރާކިންގެ މޫނުގައި ފިރުމާލުމުން ރާކިން ދެލޯހުޅުވާ ބަލާލިއިރު އެނދުގެ މަގަތުގައި އިށީނދެލައިގެން ނާޔާއިނެވެ. ރާކިން ނާޔާއަށް ލުއި ހިނިތުންވުމެއް ހަދިޔާކޮށްލަމުން ތެދުވެ ހެޑްބޯޑްމަތީގައި ބާއްވާފައި އޮތް ޓީޝާޓް ނަގާ ގަޔަށް މަހާލިއެވެ. އެއަށްފަހު ހެޑްބޯޑުގައި ލެނގިލާ ހަމަޖެހިލިއެވެ. ރާކިންގެ ނިއްކުރީގައި އަތް ޖައްސާލަމުން އަދިވެސް ބޮލުގައި ރިއްސަނީތޯ ނާޔާ އަހާލިއެވެ. ރާކިން ހިނިތުންވެލަމުން ނޫނެކޭ ބުނެލިއެވެ.\n” ދެން ކިހިނެއް ވެފައި ތިއޮތީ…؟؟؟” ގާތްގޮތަކަށް ނާޔާ އަހާލިއެވެ. ރާކިން އެއްޗެކޭ ބުނަން އަނގަ ހުޅުވާލި ވަގުތު ދޮރުގައި ޓަކި ޖަހާލުމަށްފަހު އެތެރެއަށް ވަދެގެން އައީ އީމަންއެވެ.\n“އަހަންނަށް އޭރުވެސް ހީވިޔޭ ނާޔާ ފޮނުވައިފިއްޔާ ވާނީ މިވަރޭ….” ސައިޑް ޓޭބަލް ކައިރީގައި ހުރި ގޮނޑީގައި އިށީންނަމުން އީމަން ބުނެލިއެވެ.\n“ކީއްތަވީ…؟؟؟” އަނގަޔަށް ގޮތެއް ހަދާލުމަށްފަހު އީމަންއާއި ދިމާއަށް ލޯއަޅާލަމުން ނާޔާ އަހާލިއެވެ.\n“ކީއްހޭވީ…؟؟؟ ބަލަތިއީ ދައްތަ ބުނެގެން ރެކް ބަލާ އައި މީހާއެއް ނޫންތަ…؟؟؟ އެކަމަކު ދެމީހުން ތިތިބީ މިތާ ބޮޑުތަކުރުފާނު ވާހަކައިގައި…. ކާގޭގައި ދައްތައާއި ބޭބެ އެތިބީ ތިމީހުން ނައިސްގެން ކާން ނުފެށިފައި… އެންމެފަހުން ގައިން ހަކަތަކޮޅެއް ދޫކޮށްލައިގެން އަހަންނަކަށްނު މިޖެހުނީ ތިމީހުން ބަލައި އަންނަން….” ނާޔާގެ ބޮލުގައި ޖަހާލަމުން އީމަން ބުނެލިއެވެ.\n“އިމޫގަނޑާ…. އަހަރެން މިތަނަށް އައި ފަހުން އަދި ދެ މިނެޓްވެސް ނުވޭ… އަހަންނަށް ޔަޤީން އަދި ބޭބެވެސް ނާންނާނެކަން….” އީމަންގެ ގައިގައި ބޮނޑިއެއް އަޅާލަމުން ނާޔާ ބުނެލިއެވެ. އީމަން ނާޔާއާއި ދިމާއަށް ދޫނެރެ ވައްތަރު ޖައްސާލުމުން ނާޔާ އަތް މަޅާލީ ދެވަނަ ފަހަރަށްވެސް އީމަން ގެ ގައިގައި ޖަހާށެވެ. ނަމަވެސް އޭގެ ކުރިން ރާކިންގާތު އަވަހަށް އަންނަން ބުނެފައި އީމަން ދުއްވައިގަތީ ބޭރަށެވެ. އޭނާގެ ފަހަތުން ނާޔާވެސް ދުއްވައިގަތެވެ. ދެމީހުން ދިޔަ ދިމާއަށް ބަލަން ހެވިފައި އިން ރާކިންވެސް އެމީހުންގެ ފަހަތުން ބޭރަށް ނުކުތެވެ.\nކްލާހަށް ވަދެގެން އައި ދިމްޔާއަށް ހައިރާންކަން ލިބުނީ ރާކިން އެހެންޏާ އިންނަތަން ނޫން އެހެން ތަނެއްގައި އިށީނދެގެން އިނުމުންނެވެ. ރާކިން އިނީ ކްލާހުގެ އެންމެ ފަހަތު ބަރީގެ ގޮނޑިއެއްގައި އިށީނދެގެންނެވެ. އިށީންނަން ދަމުންވެސް ދިމްޔާއަށް ރާކިންއަށް ބެލެނީއެވެ. އޭރު ރާކިން އިނީ ފަންސުރުން ފޮތުގައި ކޮންމެވެސް އެއްޗެއް ކުރަހާށެވެ. ރާކިންއަކަށް ދިމްޔާ ބަލާކަމެއް ނޭނގޭނެއެވެ. ނޫނެކެވެ. އެއީ ދިމްޔާއަށް ހީވާ ގޮތެވެ. ހަގީގަތުގައި ސީދާ ސީދަލަށް ނުބެލިކަމުގައިވިޔަސް ރާކިން ދިޔައީ ވަށްކަޅިން ދިމްޔާއަށް ބަލަމުންނެވެ.\n” ދިމް ކޯއްޗެއްތަ މާވަރަކަށް ތިބަލަނީ…؟؟؟” ދިމްޔާ އެގޮތަށް ބަލަހައްޓައިގެން ހުއްޓާ އޭނާގެ އަތުގައި ކޮށްޓާލަމުން ރުހާ އަހާލިއެވެ. ދިމްޔާ ލޮލުގެ އިޝާރާތުން ރުހާއަށް ރާކިން ދައްކާލިއެވެ. “އޭނަ ކީއްވެ މިޔަދު އެތާ އެއިނީ…؟؟؟” ރުހާވެސް ރާކިންއަށް ބަލާލަމުން ދިމްޔާގެ ގާތުގައި އަހާލިއެވެ.\n“ނޭނގެ އަހަންނަކަށް… ކޮންމެ ސަބަބަކާ ލައިގެން ވިޔަސް އޭނަ އެކުރި ކަމަކުން މިޔަދު އަހަންނަށް ހަމަޖެހިލައިގެން ކުލާހުގައި އިނދެގެން ކިޔަވާލެވޭނެ….” ކޮނޑު އަރުވާލަމުން މިހެން ބުނެފައި ދިމްޔާ އިށީނެވެ.\nއޭގެ އިރުކޮޅެއްފަހުން ޓީޗަރު އައިސް ކިޔަވައިދޭން ފެށިއެވެ. ރާކިން އިރުއިރުކޮޅާ ދިމްޔާއަށް ބަލާލައެވެ. ޝައުގުވެރިކަމާއިއެކު ދިމްޔާ ފިލާވަޅަށް ސަމާލުކަން ދީގެން އިންތަން ފެނުމުން ރާކިންއަށް ހިނިތުންވެލެވުނީ ބޭއިޚުތިޔާރުގައެވެ. މިޔަދު އޭނާގެ ހިތަށް ވަރަށް ބޮޑު ހިތްހަމަ ޖެހުމެއް ލިބިގެން ހިނގައްޖެއެވެ. މިކަމާ ރާކިން ހައިރާންވެސް ވެއެވެ. ނާޔާއާއި ރައްޓެހިވެގެން އުޅޭއިރު ދިމްޔާއާއި ދޭތެރޭ އޭނާއަށް އެހާވަރަށް ވިސްނެނީ ކީއްވެބާއޭ އޭނާގެ ހިތަށް އެރީ މަދުފަހަރަކު ނޫނެވެ. ފުރަތަމަ ދިމްޔާ ފެނުން ދުވަހުއްސުރެ ދިމްޔާގެ ރީތި ސޫރަވަނީ ރާކިންގެ ހިތުގައި ކަނޑާ ބިންވަޅު ނެގިފައެވެ. ބްރައުން ކުލައިގެ އެ ބޮޑު ދެލޮލާއި ދިގު އެސްފިޔަތެކެވެ. ކުޑަ ނޭފަތާއި ރޯސްޕިންކް ކުލައިގެ ތުންފަތެވެ. ވަށްމޫނު ވަށައިގެން ވިހުރާލެވިފައިވާ ޗޮކްލެޓް ބުރައުން ކުލައިގެ ފަން ދިގު އިސްތަށިގަނޑެވެ. ބުރުސޫރަ ރީތި ލޫޅާފަތި ހަށިގަނޑެއް ލިބިފައިވާއިރު އެހަށިގަނޑަށް މަހާލާފައި ހުންނަ އިންޑިއަން ސްޓައިލްގެ ދޯބައްޓާ ހެދުން އޭނާއާއި ނުހަނު ގުޅެއެވެ. އެހުރިހާ ކަމަކަށްވުރެވެސް ބޮޑަށް ރާކިންގެ ސަމާލުކަން ބޮޑަށް ދެވުނީ ދިމްޔާގެ މައުސޫމްކަން އެކުލެވިގެންވާ މޫނަށާއި އެމޫނުމަތީގައިވާ ހިތާމައާއި މޮޅިވެރިކަމުގެ އިތުރުން ދިމްޔާގެ މަޑުމައިތިރި މިޒާޖަށެވެ.\n“އަނެއްކާ އަހަންނަށް ދިމްޔާދެކެ ލޯބިވެވުނީބާ…” ދިމްޔާގެ ޚިޔާލަށް ގެއްލިފައި އިން ރާކިންގެ ހިތަށް ކުއްލިއަކަށް އެރި އެއްޗަކުން އޭނާ ހާސްވާ ގޮތްވިއެވެ. އެގޮތަށް އެކަން ވެއްޖެއްޔާ ދެން ނާޔާއަށް ވާނީ ކިހިނަކުން ބާވައޭ އޭނާގެ ހިތަށް އެރިއެވެ. ރާކިންގެ ހިތުތެރޭގައި އުތުރި އަރައިގަތް ހައިޖާނުގަނޑު ހަމަޔަކަށް އަޅުވާލަމުން ރާކިން ބެލީ ފިލާވަޅަށް ސަމާލުކަން ދެވޭތޯއެވެ.\nރޭގަނޑުގެ ވަގުތެވެ. ރާކިން އިނީ ބަގީޗާ ތެރޭގައި ހުރި މޭޒުދޮށުގައެވެ. އޭނާގެ ކުރިމަތީހުރި މޭޒުމަތީގައި ރާޒުވާ ކުޅިބައެއްވެސް ހުއްޓެވެ. އަތުގައި އޮތް ފޯނާ ކުޅެލަކުޅެލާ އެއިންނަނީ އީމަން ނައިސްގެންނެވެ. މީހެއްގެ ހިލަންވެގެން ރާކިން ފަހަތް ބަލާލިއިރު ނާޔާ އެދިމާއަށް އަންނަނީއެވެ. ނާޔާ އައިސް އިށީނީ ރާކިން އާއި ޖެހިގެން ހުރި ގޮނޑީގައެވެ.\n“އަހަރެން ގުޅިން… ފޯނު އޮތީ ނިވާލާފައި….” ނާޔާއަށް ބަލާލަމުން ރާކިން ބުނެލިއެވެ.\n“ބެޓްރި ލޯވ ވެގެން ނިވުނީ…” ނާޔާގެ ޖަވާބު ކުރެވެ. އޭނާ ޖަވާބުދިނީ އިސްޖަހާލައިގެން އިނދެއެވެ. ނާޔާއަށް ބަދަލެއް އައިސްފައިވާކަން ރާކިންއަށް ފާހަގަކުރެވުނެވެ. އޭނާ މަޑުމަޑުން މޭޒުމަތީގައި އޮތް ނާޔާގެ އަތުގައި ހިފާލަމުން ކަމެއްވެފައިތޯ އަހާލިއެވެ. ނާޔާ ރާކިންއަށް ބަލާލުމަށްފަހު ދެފަރާތަށް ބޯހޫރާލަމުން ހިނިތުންވެލިއެވެ. ދެން ވޭތުވެގެން ދިޔައީ ހިމޭން ވަގުތުކޮޅެކެވެ. ދެމީހުންކުރެ އެކަކުވެސް ވާހަކައެއް ނުދައްކައެވެ. ދައްކާނެ ވާހަކައެއް ނެތީ ކަމަށްވެސް ވެދާނެއެވެ. ނޫނީ ދައްކަން ބޭނުން ވާހަކަތަކެއް ހުރިނަމަވެސް ދައްކަން ނުކެރިފައިކަމަށްވެސް ވެދާނެއެވެ. އެންމެފަހުން ނާޔާ ފުން ނޭވާއެއް ދޫކޮށްލަމުން ރާކިންއަށް ބަލާލިއެވެ.\n“ރެކް… އަހަރެން ވާހަކައެއް ބުނަން ބޭނުން….” ރާކިން ނާޔާއަށް ބަލާލަމުން ކުރިއަށް ގެންދިޔުމަށް ބުންޏެވެ. ނާޔާ އަނެއްކާވެސް ފުން ނޭވާއެއްލިއެވެ.\n“ރެކް….” ނާޔާ ރާކިންއަށް ގޮވާލިއެވެ. ރާކިން އިނީ ނާޔާ ދައްކަން އުޅޭ ވާހަކައަށް ސަމާލުވެގެންނެވެ.\n“ލަވް ބާޑްސް …. ކޮންވާހަކައެއްގައި….” އެވަގުތު އެތަނަށް އައި އީމަންއަށް ރާކިންގާތު ނާޔާ އިންތަން ފެނުމުން ބުނެލިއެވެ. އީމަން އައިސް އިށީނީ ރާކިންގެ ކުރިމަތީގައި ހުރި ގޮނޑީގައެވެ.\n“ކޮބާތަ ދައްތަ… އަހަރެން މިދަނީ ދައްތަ ކައިރިއަށް އެތެރެއަށް….” މިހެން ބުނެފައި ނާޔާ ތެދުވުމުން ރާކިން ނާޔާގެ އަތުގައި ހިފައި ހުއްޓުވިއެވެ.\n“ނާޔާ އުޅުނީ ވާހަކައެއް ބުނާކަންނު….” ނާޔާގެ މޫނަށް ބަލާލަމުން ރާކިން އަހާލިއެވެ.\n“ފަހުން…” ލުއި ހިނިތުންވުމަކާއިއެކު މިހެން ބުނެފައި ނާޔާ ހިނގައިގަތެވެ.\nހުކުރު ދުވަހުގެ ރެއެވެ. އީމަންއާއި ރާކިން ސައިކަލްގައި މިސްރާބު ޖަހާފައިވަނީ ގެއާއިވީ ދިމާއަށެވެ. އެމީހުން އެއަންނަނީ ނަސަންދުރައިގައި އޮތް ތިމާގެ ކުއްޖެއްގެ ކައިވެނި ޕާޓީއަށް ގޮސްފައެވެ.\n“ކިހިނެއްވީ އިމޫ…؟؟؟” ބޮޑުތަކުރުފާނު މަގުން ދުއްވަމުންގޮސް ކުއްލިއަކަށް އީމަން ސައިކަލް ހުއްޓުމުން ރާކިން އަހާލިއެވެ. އީމަން ޖަވާބެއް ނުދެއެވެ. ރާޅުގަނޑު ސަރަހައްދާ ދިމާއަށް އިނގިލި ދިއްކޮށްލީ އެއްޗެއް ދައްކާލާ ފަދައިންނެވެ. އެއްވެސް ޚިޔާލެއް ފިކުރެއްނެތި ރާކިން އެދިމާއަށް ބަލާލިއެވެ. ފެނުނު މަންޒަރުން އޭނާގެ ދެލޯ ދިޔައީ ބޮޑުވެގެންނެވެ.\nBrown kula ah dhivehin kiyany mushi kula.. dhivehi bas iskurehvun edhen\noops sorry.. baeh faharu use kureveny hama… next time i’ll remember.. 🙂\nReethi vaahaka eh… Kunnu vara furihama..\nWow vrh salhi mi prt vexx… jazakillah khairan for uploading it 😀 but maa lahee up kuraaleh… nxt prt avahah up khdhehchey 😛\nthanks shabee n arsy 🙂\nnice.. waiting for the next part..\nEemiyaa ah inbeytha? Elsa kanneynge kommes meeheh kurin prt ehgg comment ga liyefa inee eleeshaaestory emme reethee…ehnve shabee mireyestory ehkh kiyaalee. Vrh reethi but aslu adhi maa furihama vees emeehunah baby eh libi life ehkh ehn furihama khllinama…Anyways ur grt..masha allah!! 🙂\nYaa shabee thi bunihen ninmaalevun nama reethi vees bt edhuvaskolhu kanthah huri gothun liyeven nethyma ehisaabun ninmaalee\nV reethi….ekam “miyadhu” ei noon “miadhu”..next time rangalhu kohlaathi…avahah up kohdheythi ingey ☺\nKen ehn bunyma v visnaigen liyuny ekm baeh thankolhuga “miyadhu” liyevifa ehury.. bt next time rangalhu kohlaanan.. 🙂\nV v v reethi mivaahaka ingey eemiyaa.\nV loabi mi vaahaka… <3\nV nice mi part vex love it?\nThanks all 🙂 🙂 🙂\nEleeshaa ae kon site egga liyefa in vaahaka eththe.reply kolladhi avaha\nHama esfiya ga\nEleeshaa rip kohbala n mi vaahka v nice n I mam waiting for the next part plx up soon……\nNice…waiting4next part\nAhcaha up date\nNice, waiting for pt 3. Ninmaalaafa next ep up vaane dhuvas bubela dheynama varah ufaa vaane, mihaaru marsha ves eleesha kiyaa hiy vejje, mi vaahaka varah reethi…\nThyna adhi eleesha vaaahaka nukiyan thr\nNukiyan adhi,,, couldnt find it,, cwn u plz share the link?????\nge full story save kohfa eba oiy tha ehvess kujeh athuga ???eee salaa ge story eh .. if anyone have it plz let me know ingey .. ” އަހަރެން ނެތި ދިޔަޔަސް ތި ޙަޔާތުން “\nvr salhi mi story ,\nKn irakun tha part3up kohdheyny…:-)\nNyc n hope u ll’ upload nextpart sooon☺☺\nVaahaka vrh salhi part3avahah up kohdhyba\nWoww haadha salhi vhk eh waitn4prt3?\n@jennifer, nukiyan adhi, hoadhan ulhe nuves fenunu… sad… can u share the link plzzz???\nThnx ryn. 🙂\nvv nice next epidod genes deni koan dhuvahakun plz\nPart3kiyaa hithun keiy madhuvefaaa…\nހުންނާށޭ ގާތުގައި 3\nހިތް އެދެނީ 5\nލޯބި February 10, 2016


Adhadhuthah dhashah - mie enmen samaalu vaanvee vaguthu\n09 އޮކްޓޯބަރ 2020 - 19:31:35\nފިޔަވަޅުތަކާ އެކު އަނެއްކާވެސް މަޑުމަޑުން މިދަނީ އާ އާއްމު ހާލަތަކާ ދިމާލަށެވެ. ކޮވިޑުގެ ނަމްބަރުތައް ތިރިވެއްޖެ އެވެ. އެގޮތުން،ކޮވިޑް-19 ކޮންޓްރޯލްކުރުމުގެ ފިޔަވަޅުތައް އެޅުމުގައި އެޗްޕީއޭ އިން މިންގަނޑެއްގެ ގޮތުގައި ބަލަން ކަނޑައަޅާފައިވާ "ޕްރިއޮރިޓީ އީޒް ޕްލޭން އިންޑިކޭޓާ ސްކޯ" ހަތަރަކަށް ވަނީ ދަށްވެފަ އެވެ. މި ސްކޯ އަކީ ކޮވިޑް ކޮންޓްރޯލް ކުރުމުގައި އަޅާފައިވާ ފިޔަވަޅުތަކަށް ލުއި ދިނުމާ ގުޅޭ ގޮތުން އެޗްޕީއޭ އިން ކަނޑައަޅާފައިވާ ޕްލޭނާ އެއްގޮތަށް ކުރިއަށް ދެވިދާނެކަން އަންގައިދޭ މިންވަރެވެ.\nމިދިޔަ އޮގަސްޓް މަހުގެ 12 އިން 18 އާ ދެމެދު މި ސްކޯ ނުވައަކަށް އެރި އެވެ. އެ އަށް ވުރެ އެންމެ ނަންބަރެއް މައްޗަށް ޖެހުނަސް، އެއީ ބަލި ކޮންޓްރޯލްކުރުމުގެ އެންމެ ހަރުކަށި ފިޔަވަޅުތައް އަޅަން ޖެހޭ ހިސާބު ކަމަށް އެޗްޕީއޭ އިން އޮންނަނީ ކަނޑައަޅާފަ އެވެ. ލުއިތަކާ އެކު ކުރިއަށްދެވޭ ހިސާބަށް ނުވަތަ "މޫވް އޭޒް އިން އީޒް ޕްލޭން" މިންގަނޑަށް އިންޑިކޭޓާ ސްކޯ ދަށްވެފައި މި ވަނީ،ރާއްޖޭގައި ކޮވިޑް ފެތުރެން ފެށިތާ 15 ވަނަ ހަފުތާ އިން ފެށިގެން (ޖުލައި 22 އިން ފެށިގެން) "ރެސްޓްރިކްޓިވް މެޝާސް" ގެ މިންގަނޑުގެ ތެރޭގައި ހުރުމަށް ފަހުގަ އެވެ.\nހެލްތު މިނިސްޓްރީ ހިންގެވުމާ ހަވާލުވެވަޑައިގެން ހުންނެވި ޕްލޭނިން މިނިސްޓަރު މުހައްމަދު އަސްލަމް ވިދާޅުވެފައިވާ ގޮތުގައި،ކޮވިޑް-19 ގެ އިތުރު ރާޅެއް ނައިސްފި ނަމަ، އެ ބަލި ކޮންޓްރޯލްވާނެ ކަމަށް ބެލެވެނީ އަދި ދޮޅު މަސް ފަހުންނެވެ. އެއީ އޭގެ ޒާތުގައި އުފާވެރި ޚަބަރެކެވެ. މިނިސްޓަރު އެ ދެއްވީ، އަހަރެމެން މި ވަގުތު ސަމާލުވެއްޖެ ނަމަ، އަދި ދޮޅު މަހެއްހާ ދުވަހުގެ ތެރޭގައި ބަލި ކޮންޓްރޯލްވެ، އާއްމު ހާލަތަކަށް ދެވިދާނެ ކަމުގެ ފެހި ސިގްނަލެވެ.


Timo Werner Chelsea ah badhalu vaan ehbass vehjje\nޖަރުމަންގެ ލައިޕްޒިގްގެ ފޯވަޑް ޓިމޯ ވާނާ އަންނަ ސީޒަންގައި ޗެލްސީއަށް ބަދަލުވާން އެއްބަސް ވެއްޖެ އެވެ.\nވާނާގެ ޓްރާންސްފާ އަށް ޗެލްސީން ވަނީ 53 މިލިއަން ޕައުންޑް ލައިޕްޒިގްއަށް ދޭން އެއްބަސް ވެފަ އެވެ. މިދިޔަ އަހަރު ހޫނު މޫސުމުގެ ޓްރާންސްފާ ގައި އާ ކުޅުންތެރިޔެއް ނުގެނެވޭ ގޮތަށް ޗެލްސީއާ ދެކޮޅަށް ފީފާއިން އެޅި ޓްރާންސްފާގެ އަދަބުގެ ސަބަބުން މިދިޔަ އެއް އަހަރު އެ ޓީމަށް އަލަށް އެއްވެސް ކުޅުންތެރިޔަކު ނުގެނެވުނެވެ. ވާނާ ވެގެން ދާނީ އަންނަ ސީޒަނަށް ޗެލްސީއަށް ގެންނަ ދެ ވަނަ ކުޅުންތެރިޔާ އަށެވެ. މީގެ ކުރިން އެ ޓީމުން ވަނީ އަޔެކްސްގެ މިޑްފީލްޑަރު ހާކިމް ޒިޔެކްގެ ޓްރާންސްފާ ފައިނަލް ކޮށްފަ އެވެ.\nލިވަޕޫލުން ވެސް ވަނީ ވާނާ ގެންދަން މަސައްކަތް ކޮށްފަ އެވެ. ނަމަވެސް އޭނާގެ ޓްރާންސްފާގެ އަގާ މެދު ލިވަޕޫލަށް އެއްބަސް ނުވެވުނީ އެވެ.\nޖަރުމަންގެ ވީއެފްބީ ސުޓްގާޓުން 2016 ވަނަ އަހަރު ލައިޕްޒިގް އަށް ބަދަލުވި ވާނާ ވަނީ، މިސީޒަންގެ ބުންޑެސް ލީގާގައި މިހާތަނަށް އެ ޓީމަށް 28 ލަނޑު ޖަހައިދީފަ އެވެ. އަދި ޗެމްޕިއަންސް ލީގްގެ ދެ ވަނަ ބުރުގައި ޓޮޓެންހަމް ހޮޓްސްޕާސް އާ ދެކޮޅަށް ވެސް އޭނާ ވަނީ ލަނޑު ޖަހާފަ އެވެ.\nއުމުރުން 24 އަހަރުގެ ފޯވަޑާއެކު ފަސް އަހަރުގެ އެއްބަސްވުމެއްގައި ޗެލްސީން ސޮއި ކުރާނެ ކަމަށް ބެލެވެ އެވެ. އޭނާ އަށް މުސާރައިގެ ގޮތުގައި ހަފުތާ އަކު 200،000 ޕައުންޑް ދޭންވެސް ޗެލްސީން ވަނީ އެއްބަސް ވެފަ އެވެ.\nޗެލްސީ ޖަރުމަން ޓްރާންސްފާ މާކެޓް + ޓިމޯ ވާނާ


Ansari ge maraa gulhigen India gai muzaaharaa\nއަންސާރީގެ މަރާ ގުޅިގެން އިންޑިއާގައި މުޒާހަރާ\nއަންސާރް މަރާލި މައްސަލައާއި ގުޅިގެން އަހްމަދުއާބާދުގައި ކުރި މުޒާހަރާގެ ތެރެއިން\nމީގެ ހަފުތާއެއްހާ ދުވަސްކުރިން އިންޑިއާގައި ހިންދޫ ގްރޫޕަކުން ތަޅާ އަނިޔާކޮށް މަރާލާފައިވާ މުސްލިމް ޒުވާނާގެ މަރުގެ މައްސަލައާާ ގުޅިގެން އެ ގައުމުގެ ބައެއް ސިޓީތަކުގައި މުޒާހަރާ ކުރަން ފަށައިފި އެވެ.\nޖަރްކާންދުގެ ޚަރްސަވާން ސަރަހައްދުގައި އުޅުނު ހިންދޫ ގްރޫޕެއް ޖޫން 18 ވަނަ ދުވަހު ތަބްރޭޒް އަންސާރީ ހިފަހައްޓާފައިވަނީ އޭނާ ވައްކަން ކުރަން އުޅުނު ކަމަށް ތުހުމަތުކޮށް ކަމަށް އެ ސަރަހައްދުގެ ޑެޕިއުޓީ ސުޕްރިޓެންޑެންޓް އޮފް ޕޮލިސް އަވީނާޝް ކުމާރް ވިދާޅުވެފައި ވެއެވެ.\nމީޑިއާއަށް މައުލޫމާާތު ދެއްވަމުން ކުމާރް ވިދާޅުވީ އެ މީހުން އަންސާރްއަށް އަނިޔާ ކުރުމަށް ފަހު ފުލުހުންނާއި ހަވާލު ކުރުމުން ފުލުހުން އޭނަ ހޮސްޕިޓަލަށް ގެންދިޔަ އެވެ. އޭގެ ހަތަރު ދުވަސް ފަހުން އޭނަ ވަނީ މަރުވެފައިވާ ކަމަށެވެ.\nއަންސާރްގެ މަރުގެ މައްސަލާގައި އެ ސަރަހައްދުގެ ދެ ފުލުސް އޮފިސަރުން ސަސްޕެންޑް ކޮށްފައި ވާއިރު އަންސާރްއަށް ބޮޑެތި އަނިޔާާތައް ކޮށްފައި ވަނިކޮށް އޭނަ ހޮސްޕިޓަލަސް ގެންދިއުމުގެ ކުރިން ޖަލަށް ގެންގޮސްފައިވާ ކަމަށް އަންސާރްގެ އަނބިމީހާ ތުހުމަތުކުރެ އެވެ.\nއެ މައްސަލައާއި ގުޅިގެން އިންޑިއާގެ މުސްލިމުންގެ ހިތްތަކުގައި ރުޅިވެރިކަން އިތުރުވަމުން ދިޔައިރު އެކަމާމެދު ހިތާމަ ކުރައްވާ ކަމަށް އިންޑިއާގެ ބޮޑުވަޒީރު ނަރެންދުރަ މޯދީ ވަނީ ވިދާޅުވެފަ އެވެ. އަދި އިންޑިއާގެ ޕާލަމަންޓްގެ މަތި ގޭގައި ވާހަކަފުޅު ދައްކަވަމުން މައްސަލާގައި ކުށްވެރިވާ ފަރާތްތަކާމެދު އެންމެ ހަރުކަށި ފިޔަވަޅު އެޅުމަށް ގޮވާލައްވާފައި ވެއެވެ.\nއަންސާރްއަށް އަނިޔާކުރާ ވީޑިއޯއެއް ސޯޝަލް މީޑިއާގައި ވައިރަލްވެފައި ވާއިރު އިންޑިއާގެ ޓީވީ ޗެނަލްތަކުގައި ވެސް އެ ވީޑިއޯ ވަނީ އާންމުވެފަ އެވެ. އެ ވީޑީއޯގައި ފެންނަނީ 24 އަހަރުގެ އަންސާރްގެ ދެއަތް ފަހަތަށްލާ ތަނބަކާއެކީ ބަނދެ އުޑަފައިން ބައިންދައިގެން ބަޔަކު އޭނައާ ދިމާލަށް ހަޅޭއްލަވާ ބިރުދައްކާ "ޖޭ ޝްރީ ރާމް" އަދި "ޖޭ ހަނުމާން" ކިޔަން މަޖުބޫރު ކުރުވާ ތަނެވެ.\nނިއު ދިއްލީއާއި ގުޖަރާތާއި ބެންގާލްގައި އެތައްސަތޭކަ މީހުންނެއް މަގުތަކަށް ނިކުމެ އަންސާރްއަށް އިންސާފު ހޯދައިދިނުމަށް އެދި ގޮވާލަމުން ހިނގާލާފައި ވާއިރު އިންޑިއާގެ 50 ސިޓީއެއްގައި މުޒާހަރާތައް ކުރިއަށް ގެންދިއުމަށް ހަމަޖެފައި ވާކަމަށް އިންޑިއާގެ މީޑިއާގައި ރިޕޯޓްކޮށްފައި ވެއެވެ.\nބޮޑުވަޒީރު ނަރެންދުރަ މޯދީ 2014 ވަނަ އަހަރު އެ ގައުމުގެ ވެރިކަމާއި ހަވާލުވެ ވަޑައިގަތުމަށް ފަހު މީސްކޮޅު މަދު ބައިގަނޑުތަކަށާއި މުސްލިމުންނަށް އަމާޒުކޮށް ދެމުންދާ ރުޅިވެރިކަމުގެ ހަމަލާތައް އިތުރުވެފައިވާާ ކަމަށް ގިނަ ބަޔަކު ގަބޫލު ކުރެއެވެ.\nއަންސާރްއަށް ކޮށްފައިވާ އަނިޔާއަކީ އިންސާނިއްޔަތުކަމުގައި ޖެހުނު ކަޅު ލައްގަނޑެއް ކަމަށް އިންޑިއާގެ އިދިކޮޅު ޕާޓީގެ އިސް ވެރިޔާ ރާހުލް ގާންދީ ވިދާޅުވި އެވެ.


Majilis majority MDP ah libey kah nujehey: Nazim\nއަންނަ ރައްޔިތުންގެ މަޖިލީހުގެ މެޖޯރިޓީ އެމްޑީޕީއަށް ލިބެން ޖެހޭނެ ކަމަށް ގަބޫލު ނުކުރައްވާ ކަމަށް ކުރީގެ ޑިފެންސް މިނިސްޓަރު މުހައްމަދު ނާޒިމް ވިދާޅެއްކެ އެވެ.\nނާޒިމް މިހެން ވިދާޅުވިއިރި ޖުމްހޫރީ ޕާޓީގެ ޓިކެޓްގައި ދަނގެތީ ދާއިިރާއަށް ކުރިމަތިލެއްވުމަށް ނާޒިމް ގެންދަވަނީ މަސައްކަތް ކުރައްވަމުންނެވެ. އޭނާއަކީ ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ އެޑްވައިޒަރެއް ވެސްމެ އެވެ.\nއަންނަ މަޖިލީހަށް ވާދަ ކުރައްވާ އެމްޑީޕީގެ ރައީސް މުހައްމަދު ނަޝީދު ގެންދަވަނީ ސަރުކާރު ދެމެހެއްޓުމަށް އެމްޑީޕީއަށް މެޖޯރިޓީ ލިބެންޖެހޭ ކަމަށް ވިދާޅުވެ، ކެމްޕެއިން ކުރައްވަމުންނެެވެ. އެކަމާ ދެކޮޅަށް ގާސިމް އިބްރާހިމް ވެސް ވަނީ އަޑުއުފުއްލަވާފަ އެވެ.\n"އަަވަސް ހުކުރު"ގައި ވާހަކަފުޅު ދައްކަވަމުން ނާޒިމް ވިދާޅުވީ ޖުމްހޫރީ ޕާޓީގެ އެއްބާރުލުން އަބަދުވެސް ރައީސް އިބްރާހިމް މުހައްމަދު ސޯލިހާއެކު އޮންނާނެ ކަމަށެވެ. އެގޮތަށް އެ އެއްބާރުލުން އޮންނަހާ ހިނދަކު ކޮންމެހެން އެމްޑީޕީއަށް މެޖޯރިޓީ ލިބެން ނުޖެހޭ ކަމަށެވެ.\n"އަޅުގަނޑު ގަބޫލު ކުރާ ގޮތުގައި އަންނަ މަޖިލިސް އޮންނަންވީ ހަމަހަމަ މަޖިލީހެއް، އޭގެ ތެރޭގައި އެމްޑީޕީ އާއި ޖުމްހޫރީ ޕާޓީ އާއި ދެން ހުރި އެހެން ޕާޓީތައް ވެސް އެމީހުންގެ ނިސްބަތުން ހަމަހަމަ ކުރެވިއްޖެ ކަމަށްވާނަމަ މަޖިލިސް ރަނގަޅަށް އޮންނާނީ،" ނާޒިމް ވިދާޅުވި އެވެ.\n"އަޅުގަނޑުމެން މި ތިން ބާރު ވަކިވެފަ އޮތް ބަޔަކަށްވާއިރު އެ ތިން ބާރު އެއް ނުވާނެ ފަދަ ގޮތަކަށް އެބަ އޮންނަންޖެހޭ، އަދި ހާއްސަކޮށް މަޖިލީހުގައި މެޖޯރިޓީ ވަކި ބަޔަކަށް އޮތުމަކީ ވަރަށް ބޮޑު މައްސަލައެއް، އަޅުގަނޑުމެންނަށް އެކަން ތަޖުރިބާ ކުރެވިފަ ދެއްތޯ ވަނީ،"\nނާޒިމް ވިދާޅުވީ މަޖިލީހަށް ނުކުންނަނީ ސުލްހަވެރިކަމާއެކު ބަހުސްކޮށް ރައްޔިތުންނަށް ގާނޫނުތަކެއް ފާސްކުރުމަށް ކަމަށެވެ. ކޮންމެހެން ވަކި ޕާޓީއެއްގެ ބާރު މަޖިލީހުގައި އޮންނަން ނުޖެހޭ ކަމަށެވެ.\n"އެމްޑީޕީއާ އެއްވަރަށް ޖުމްހޫރީ ޕާޓީއަށް ލިބުނަސް އެއީ މައްސަލައެއް ނޫން ހަމަ، ދެބައި މީހުން ވާހަކަ ދައްކައިގެން ކަންކަމަށް ހައްލު ހޯދޭނެ، އެއްގޮތަކަށް ވެސް މެޖޯރިޓީ ދޭކަށް ނުޖެހޭ، އެބައެއްގެ ސިޔާސީ ބުރަދަނަށް އޮތީމަ އެ ފުދުނީ،" ނާޒިމް ވިދާޅުވި އެވެ.\nނާޒިމް ވިދާޅުވީ މަޖިލިސް އިންތިހާބުގައި ވެސް އަދިވެސް ޖުމްހޫރީ ޕާޓީގެ ވިސްނުން އޮތީ ކޯލިޝަނާއެކު ދިޔުމަށް ކަމަށެވެ. ޖުމްހޫރީ ޕާޓީގެ ޓިކެޓްތައް ނިންމާނީ ޕާޓީ ކައުންސިލްގެ ތެރެއިން އުފައްދާފައިވާ ކޮމެޓީއަކުން ކަމަށް ނާޒިމް ވިދާޅުވި އެވެ.\nމަޖިލިސް އިންތިހާބުގައި ޖުމްހޫރީ ޕާޓީ ކުރިއަށް ދާނެ ގޮތެއް ފައިނަލް ވެގެން ދާނީ އެމްޑީޕީގެ ޕްރައިމަރީ ނިމި، އަނެއް ދެ ޕާޓީއިން ވެސް ގޮތްތަކެއް ނިންމީ ކަމަށް ނާޒިމް ވިދާޅުވި އެވެ. އެމްޑީޕީ ވަނީ ވަކިން ހުރިހާ ދާއިރާއަކަށް ވާދަކުރުމަށް ނިންމާފަ އެވެ.\nނާޒިމް ވިދާޅުވި ގޮތުގައި އެންމެ މުހިންމު ކަމަކީ އަހުދެއް ވެއްޖެނަމަ އެ އަހުދެއް ފުއްދުމެވެ. އެއީ އަނގަ ބަހުން ވެފައިވީ އަހުދެއް ކަމުގައި ވީ ނަމަވެސް އެވެ.\n"އެހެންވީމަ ކޯލިޝަން އެއްބަސްވުމުގެ ޕަސެންޓޭޖާއެކު ދާންވީ ނޫންތޯ ކުރިއަށް، ގޮސްގެން އަޅުގަނޑުމެން ހޯދަމާތޯ، އެގޮތަށް ހޯދުމުން އޮންނާނެ ދެއްތޯ މިހާރު މިއޮތް ގޮތަށް ހަމަޖެހިގެން، އެހެންވީމަ އަޅުގަނޑަށް ތާއިދު ކުރެވެނީ ކޯލިޝަން އެއްބަސްވުމާ އެއްގޮތަށް ދިޔުމަށް، އެކަމަކު ލީޑަރުން ދެއްތޯ ގޮތެއް ނިންމަވާނީ،" ނާޒިމް ވިދާޅުވި އެވެ.\nއެމްޑީޕީ މުހައްމަދު ނާޒިމް ޖުމްހޫރީ ޕާޓީ + މަޖިލިސް އިންތިހާބު 2019 އަވަސް ހުކުރު


PRE ge Andaapool Villa: thafaathu conceptakaa eku heyo aguga apartmenteh | Mihaaru\nޕްރީގެ އަންޑާޕޫލް ވިލާ: ތަފާތު ކޮންސެޕްޓަކާ އެކު ހެޔޮ އަގުގައި އެޕާޓްމަންޓެއް\nފްރީގެ އަންޑާޕޫލް ވިލާ ހުންނާނެ ގޮތުގެ ކުރެހުމެއް.\n21 ނޮވެމްބަރ 2016 - 09:22\nމާލޭގައި އުޅޭނެ ތަނެއް ނެތުމުގެ ޝަކުވާ ކޮންމެ މީހަކު ވެސް ކުރެ އެވެ. ލިބޭ މުސާރައިގެ ބޮޑު ބައެއް ކުއްޔަށް ދޭން ޖެހުމާއި ދުވަހުން ދުވަހަށް ކުލި ބޮޑުވަމުން ދިއުމުގެ މައްސަލަ ވަރަށް ބޮޑެވެ. އޭގެ ސަބަބުން ދިރިއުޅުމުގެ އެހެން ހުރިހާ ކަމަކަށް ވެސް އަސަރުކޮށް، ބޮޑު ހާސްކަމެއްގެ ތެރެ އަށް ވައްޓައިލަ އެވެ. ބައެއް މީހުން ވަރަށް ދަތި ހާލުގައި އުޅެން ވެސް މަޖުބޫރުވެ އެވެ.\nއެހެންކަމުން، އަގުހެޔޮކޮށް މާލޭގައި އުޅޭނެ ގޮތެއް ފެނޭތޯ އެންމެން ވެސް މަސައްކަތް ކުރެ އެވެ. ނަމަވެސް، އެޕާޓްމަންޓާއި ރޯހައުސްތައް ބޮޑަށް އަމާޒުކޮށްފައި ހުންނަނީ މަތީ ފަންތީގެ ތަންތަން ގަނެވޭނެ ފަރާތްތަކަށެވެ. އެއްފަހަރާ ބޮޑެތި އަދަދުތަކުން ފައިސާ ދައްކައި ހަލާސް ކުރެވޭ ނުވަތަ ބޮޑެތި މުސާރަ ލިބޭ މީހުންނަށެވެ. ތަނެއް އަމިއްލަކުރަން ކިތަންމެ ވަރަކަށް ބޭނުން ވިޔަސް، އެޕާޓްމަންޓުތައް ހުންނަނީ އާއްމުންގެ އަތް ފޯރާ ފަށަކު ނޫނެވެ.\nރިއަލް އެސްޓޭޓް މެނޭޖުކޮށް، ކުއްޔަށް ދީ އެ ވިޔަފާރީގެ އެންމެ އުހުގައި އުޅޭ ޕޭން ރިއަލް އެސްޓޭޓް (ޕްރީ) އިން މިހާރު މަސައްކަތް ފަށާފައިވަނީ އެކަން ބަދަލުކޮށްލުމަށެވެ. އެއީ ކުލި "ބޭކާރުކޮށްލުމުގެ" ބަދަލުގައި، އެ ކުލިން ތަނެއް އަމިއްލަ ކުރެވޭނެ ފުރުސަތު ހޯދައިދިނުމުގެ މަސައްކަތެވެ. އެޕާޓްމަންޓުތައް ކުއްޔަށް ދީ، މެނޭޖުކުރުމުގެ ދާއިރާގައި ހަތް އަހަރު ހޭދަކޮށްފައިވާ ޕްރީގެ ފުރަތަމަ އެޕާޓްމަންޓް ބިލްޑިން، "އަންޑާޕޫލް ވިލާ" އަކީ އެޕާޓްމަންޓެއް އަމިއްލަ ކުރަން ބޭނުންވާ ފަރާތްތަކަށް ރަނުގެ ފުރުސަތެކެވެ.\nމާލޭގެ މައި ހިސާބެއްގައި، ކެނެރީ މަގުން ރީފްސައިޑް ކައިރީގައި ހަދާ އަންޑާޕޫލް ވިލާ އެޅުމުގައި ޕްރީއާ ބައިވެރިވެފައިވަނީ ކޮންމެ ދާއިރާއަކުން ވެސް އެންމެ ގާބިލު ކުންފުނިތަކެވެ. އެ ގޮތުން، އަންޑާޕޫލް ވިލާގެ ކޮންސްޓްރަކްޝަން މަސައްކަތް ރަޝީދު ކާޕެންޓްރީ އެންޑް ކޮންސްޓްރަކްޝަން (އާރުސީސީ) އިން ކުރާ އިރު، ގާނޫނީ ހުރިހާ ކަމެއް ބަލަހައްޓަނީ ސުއޫދު އަންވަރު ލޯ ފާމުންނެވެ. އަދި ފައިނޭންސިންގެ ހުރިހާ ކަމަކާ ހަވާލުވެފައިވަނީ ބޭންކު އެފް މޯލްޑިވްސް (ބީއެމްއެލް) އިންނެވެ.\nރާއްޖޭގެ ބޮޑެތި ކުންފުނިތައް ބައިވެރިވެގެން، ޕްރީން އެންމެ ޒަމާނީ ފެންވަރަށް އިމާރާތްކުރުމަށް ރާވާފައިވާ އަންޑާޕޫލް ވިލާގައި 10 ބުރި ހުންނަ އިރު، މި އިމާރާތުގައި ޖުމްލަ އެއް ކޮޓަރީގެ ނުވަ އެޕާޓްމަންޓާއި ދެ ކޮޓަރީގެ 10 އެޕާޓްމަންޓުގެ އިތުރުން، ޓެރަހަކާއި ޕާކިން އޭރިއާއެއް ގާއިމްކުރުމަށް ވަނީ ނިންމައިފަ އެވެ. މި އިމާރާތުގައި ލިފްޓާއި ސީސީޓީވީ ކެމެރާ ހުންނަ އިރު، ކޮންމެ އެޕާޓްމަންޓެއްގައި އޭސީ އާއި ބަދިގޭގެ ފިޓިންސް އަދި ފިނި އަދި ހޫނު ފެން ލިބެން ހުންނާނެ ކަމަށް ޕްރީގެ މެނޭޖިން ޑިރެކްޓަރު އިމަން ނަސީމް ވިދާޅުވި އެވެ.\n"އެންމެ ރަނގަޅު ފެންވަރަށް، ވީހާ ވެސް ގިނަ ދުވަހު ތަނުގެ ފެންވަރު ހިފެހެއްޓޭނެ ގޮތަށް އަޅުގަނޑުމެން މަސައްކަތް ކުރާނީ. އެޕާޓްމަންޓް ގަންނަ ފަރާތުން ބޭނުންވެއްޖެ ނަމަ ފަރުނީޗަރު ވެސް ލުމަށް ފަހު އަޅުގަނޑުމެންނަށް ދޫކުރެވިދާނެ. އަޅުގަނޑުމެންގެ ޕާޓްނަރުންގެ ތެރޭގައި ފަރުނީޗަރު ވިއްކާ ރާއްޖޭގެ ބޮޑެތި ކުންފުނިތައް ވެސް ހިމެނޭ،" އޭނާ ވިދާޅުވި އެވެ.\nއަންޑާޕޫލް ވިލާގެ އެޕާޓްމަންޓުތައް ވިއްކަނީ އެ ފެންވަރުގެ އެހެން ތަންތަނަށް ވުރެ ހެޔޮ އަގެއްގަ އެވެ. އެ ގޮތުން، އެއް ކޮޓަރީގެ އެޕާޓްމަންޓެއް 1.6 މިލިއަން ރުފިޔާ އަށް ވިއްކަން ފަށާ އިރު، ދެ ކޮޓަރީގެ އެޕާޓްމަންޓެއް ވިއްކަން ފަށަނީ 2.6 މިލިއަން ރުފިޔާ އަށެވެ.\nއަގު ހެޔޮވުމާ އެކީގައި، އަންޑާޕޫލް ވިލާގެ އެޕާޓްމަންޓުތައް އަތް ފޯރާ ފަށަށް ގެނައުމަށް، ޕްރީން ވަނީ އެޕާޓްމަންޓް ގަންނަ ފަރާތްތަކަށް ފަސޭހަ އިން ފައިސާ ދެއްކޭނެ ގޮތް ވެސް ހަމަޖައްސައިދީފަ އެވެ. އެ ގޮތުން، ފުރަތަމަ ޕޭމަންޓުގެ ގޮތުގައި މުޅި އެޕާޓްމަންޓުގެ އަގުގެ 20 ޕަސެންޓް ދެއްކުމަށް ފަހު، ކުލި ދައްކާ ފަދައިން ކޮންމެ މަހަކު ދައްކަން ޖެހެނީ އެޕާޓްމަންޓުގެ ކުއްޔެވެ. މި އެޕާޓްމަންޓަށް ދައްކަން ޖެހޭ ހުރިހާ ފައިސާއެއް ދައްކަން ޖެހެނީ ބީއެމްއެލް އަށެވެ. އަދި ދެ ފަރާތުން އެއްބަސްވާ ގޮތަށް ޑިސްކައުންޓް އަގުގައި އެެޕާޓްމަންޓްތައް ވިއްކުމަށް ވެސް ޕްރީ އިން ރާވާފައިވެ އެވެ.\nރާއްޖޭގައި އާއްމުކޮށް ހަދާ އެޕާޓްމަންޓް އިމާރާތްތަކާ ހިލާފަށް އަންޑާޕޫލް ވިލާ މެނޭޖުކުރާނީ، ދުނިޔޭގެ އެންމެ ކުރިއަރާފައިވާ ގައުމުތަކުގައި ވެސް މިފަދަ އިމާރާތްތައް ބަހަލައްޓާ ޒަމާނީ އުސޫލުންނެވެ. އެ ގޮތުން، މި ތަނުގައި ދިރިއުޅޭ ހުރިހާ ފަރާތްތަކެއް އެކުވެގެން މުޅި އިމާރާތުގެ ކަންކަން ބެލެހެއްޓުމަށް ހާއްސަ ބޯޑެއް ހަދާނެ އެވެ. އިމާރާތަށް ބަދަލެއް ގެންނަން ޖެހުނަސް ނުވަތަ މަރާމާތެއް ކުރަން ވިޔަސް، އެކަން ނިންމާނީ އެ ބޯޑުންނެވެ. ޕްރީން މުޅި އިމާރާތް މެނޭޖުކުރިޔަސް، އެކަން ވެސް އޮންނާނީ ބޯޑުގެ އިހުތިޔާރުގެ ތެރޭގަ އެވެ.\n"އެ ތަނުގައި ދިރިއުޅުއްވާ ބޭފުޅުންނަށް ފުރިހަމަ އިހުތިޔާރު ލިބިގެންދާނެ،" އިމަން ވިދާޅުވި އެވެ.\nގޭގޭގެ ވެރިންނާ އެކު އެއްބަސްވުން ހަދައިގެން ގާތްގަނޑަކަށް 75 އެޕާޓްމަންޓް އެކި ފަރާތްތަކަށް ކުއްޔަށް ދީ، އެ ތަންތަން ބަލަހައްޓަމުން އަންނަ ޕްރީން މި ފެށި ފުރަތަމަ އަމިއްލަ އެޕާޓްމަންޓް މަޝްރޫއަށް ފަހު މިފަދަ އިތުރު މަޝްރޫއުތައް ވެސް ކުރިއަށް ގެންދަން ވަނީ ރާވައިފަ އެެވެ. އެ ގޮތުން، މާލޭގެ ދެ ބިމެއްގައި އެޕާޓްމަންޓް ބިލްޑިން އަޅައި އަމިއްލަކުރަން ބޭނުންވާ ފަރާތްތަކަށް އަތް ފޯރާ އަގުތަކެއްގައި ވިއްކަން ހަމަޖެހިފައިވާ ކަމަށް އިމަން ވިދާޅުވި އެވެ. އެއީ މިހާރަށް ވުރެ ވެސް ބޮޑު، 3،000 އަކަފޫޓު އަދި 2،850 އަކަފޫޓުގެ ދެ ބިމުގަ އެވެ.\nޕްރީގެ ހިދުމަތްތައް ތަންތަން ކުއްޔަށް ދިނުމާއި ބެލެހެއްޓުމާ ހިސާބުން އިތުރަށް ފުޅާކުރާ އިރު، އެ ކުންފުނީގެ ތަފާތަކީ އެއީ އެވެ. ރިއަލް އެސްޓޭޓުގެ ހުރިހާ ހިދުމަތެއް، ވަށާ ޖެހޭ ގޮތެއްގައި ފޯރުކޮށްދޭ ކުންފުންޏެއްގެ ގޮތުގައި ޕްރީ ބާޒާރަށް ނުކުތުމުގެ މަސައްކަތުގެ ތެރެއިން، އަންޑާޕޫލް ވިލާ އަށް ރަޖިސްޓްރީ ކުރުމުގެ ފުރުސަތު މިހާރު އޮންނާނެ އެވެ.\nޕޭން ރިއަލް އެސްޓޭޓާ ގުޅުމަށް: 3006996 / 7553333 / 7847114 / 9756932\nބޯހިޔާވަހިކަން ފްލެޓް ރިއަލް އެސްޓޭޓް ވިޔަފާރި އެޑްވަޓޯރިއަލް


ޖަލުންނެރޭ މީހުންނަކީ ވެސް އިންސާނުންނެވެ. – Maldivian Democratic Party\nޖަލުންނެރޭ މީހުންނަކީ ވެސް އިންސާނުންނެވެ.\nރާއްޖޭގެރައްޔިތުންގެ ތެރެއިން ކުށްކުރާމީހުން އިސްލާޙްކޮށް އެބައިމީހުން އިތުރު ކުށްތަކަށް އަރައިގަތަނުދިނުމަށްޓަކާ މާލޭގައި ވަނީ “ވިލީފުލުސް” މިނަމުގައި4މުއައްސަސާ އެއް ގާއިމްކޮށްފައެވެ. ސުވާލަކީ ވިލީފުލުސްގެ ފުރިހަމަ ދައުރު އެފަރާތައް ފުރިހަމަކުރެވޭބާއެވެ. މާލެ އަކީ ވަރަށް ކުޑަ ތަނެކެވެ. މި ކުޑަ ކުޑަ ރަށުގެ ކުށުގެ މާޙައުލު ދެނެގަތުގެ ކުޅަދާނަކަން ފުލުހުންގެ ކިބައިގާ ހުންނާންވާނެއެވެ. މިސާލަކަށް މާފަންނުގައި ހިނގާ ކުށްތަކާ އެކުށުގެ ބާވަތްތަކާ އެކުށްތަކުގައި ޝާމިލްވަނީ ކޮންބައެއް ކަމާއި، އެކަންކަން ހިނގަން މެދުވެރިވާ ސަބަބުތަކާއި، އަދިއެކަންކަމުން ނުކުންނަ އިޖްތިމާޢީ މާއްދީ ޖިސްމާނީ ގެއްލުންތަކުގެ ނަތީޖާތަކާ މިކަންކަން ހިންގާ މީހުން ރަނގަޅުކުރާނޭ މެކޭނިޒަމެއް ގާއިމްކުރެވިފައި އޮތްނަމަ މިއަދު ޖަލުތަކުގައި ކުށްވެރިން ގިނަވެގެން ނުދިޔައިހެވެ. މަސްތުވާތަކެތީގެ ބާވަތެއްކަމުގައިވާ “ހިރޮއިން” ބޭނުންކުރާ މީހުންނަކީސިކުނޑީގައި ބަލިމަޑުކަމެއް އެކުލެވިފައިވާ ބައެކެވެ. އެހެންކަމުން އެފަދަމީހުންގެ މައްޗަށް އެތައް ސަތޭކަ އަހަރުގެ ބޮޑެތި ޙުކުމް ކުރުމުން އެމީހުންގެ ސިކުނޑި އިތުރަށް ބަލިކަށިވެ ދުނިޔޭގައި އުޅުމުގެ އުންމީދުން މަޙުރޫމްވާ ތަންވެސް އާދެއެވެ. ޙަގީގަތުގައި މިހެން ދިމާވެފައި އެވަނީ ސްކޫލްތަކުން ކުދިން ތަރުބިއްޔަތުނުކުރުމާ ﷲގެ ދީނުގައިވާ ކުރުން މަޖުބޫރު ކަންތައްތައް ދަސްކޮށް ދީފައިނުވާތީއެވެ. އަދި މީގެ އިތުރުން ޖަލުތަކަށް ލުމުން ޖަލު ބަލަހައްޓާ ގާޑުންނާ ގައިދީންނާ ދެމެދު ވިޔާފާރީގެ މުޢާމަލާތް ހިންގާންފަށައެވެ. މިގޮތުން ޖަލުބަލަހައްޓާ ގާޑުން މުއްސަނދިވެ ފިހާރަތައް ހުޅުވިގެންދެއެވެ. މިހެންދިމާވަނީ ޖަލު ހިންގަންތިބޭ ފަރާތްތަކުގެ ރޯލު ފުރިހަމަނުވާތީއެވެ. ޖަލުގައި ޑިއުޓީކުރާ މީހުންގެ ޑިއުޓީ އެކިފަހަރު އެކިތަނަށް ބަދަލުކުރުމާ ޑިއުޓީކުރަން އައުމުގެ ކުރިން އޭނާ ޑިއުޓީކުރާ ތަން އޭނާއަށް ނޭނގޭ ގޮތަށް އޮތުމަކީ މަނާތަކެތި ޖަލަށް އެތެރެވުން ހުއްޓިގެންދާނެ ކަމެކެވެ. މީގެއިތުރުން ޖަލުގައި ހިންގާ ތަމްރީނު ޕްރޮގްރާމްތަކަކީ ފެންވަރު ރަނގަޅު ޕްރޮގްރާމްތަކަކަށް ވެސް ވާންވާނެއެވެ. އަދި މިގޮތުން ހިންގާ ޕްރޮގްރާމްތަކުން ތަމްރީނުވާ ގައިދީން މޮނީޓަރ ކުރެވޭނެ ނިޒާމެއްރާވާ ކޮންމެ ގައިދީއަކު ވެސް ގިރާކުރަންޖެހޭ ހަރުފަތްތައް ގިރާކުރާން އޮންނަމިންގަނޑުގެ ދަށުން ގިރާކުރުމުން މުޖުތަމަޢަށް ނުކުމެވޭނޭ ކަމުގެ އުފާވެރި ޚަބަރު ގައިދީއަށް ދީފައި އޮތުމަކީ ވެސް މުހިންމުކަމެއް ކަމުގައި ދެކެމެވެ. އަނެއްކަމަކީ އެކިކުށްކުރާމީހުން ވަކިކުރެވިފައި ނުހުރުމެވެ. މިހެންދިމާވުމުން ދިމާވާ އަނެއް ގެއްލުމަކީ އަމުރަށް ނުކިޔަމަންތެރިވެގެން6މަސްދުވަހަށް ޖަލަށް ލެވުނު ގައިދީ އޭނާގެ ޙުކުމުގެ މުއްދަތުހަމަކޮށް ފައި މުޖުތަމަޢަށް ނުކުމެވޭއިރު އިތުރު ކުށްކުށަށް އަރައިގަތުމުގެ ތަމްރީނުލިބިގެން ނުކުތުމެވެ. މިރާއްޖޭގައި އަލުން މުޖުތަމައަށް ނެރުމުގައި ދަތިވާ ވަރަށް ހަލާކުވެފައިވާ ކޮންމެ މީހަކުވެސް ހަލާކު ކޮށްފައިވަނީ ޖަލުންނެވެ. ކުރީގައި ޖަލަށަ ލަމުން އައީ މީހާގެ ދުވަސް ދުއްވާލުމުގެ ވިސްނުމުގައެވެ. އެ ގޮތުގެ މަތީން ދިގުމުއްދަތެއް ވަންދެން ރާއްޖޭގެ ޖަލުތަކުން ވަނީ ވަރަށް ބޮޑެތި ކުށްވެރިން އުފައްދާ ފައެވެ. މި ދެންނެވިފަދަ ސަތޭކައެއްހާ ކުށްވެރިން ވަނީ ނިމިދިޔަ ސަރުކާރުން އުފައްދާފައެވެ. މި ދެންނެވި ސަތޭކައެއްހާ ކުށްވެރިން މުޖުތަމަޢަށް ނެރެންވާނީ ޖިސްމާނީ އަދި ނަފުސާނީ ބަލިމަޑުކަމަށާއި، އަދި ވަރަށް ވަރުގަދަ ކައުންސެލިން ޕްރޮގްރާމްތައް ހިންގައި، ދީނީ ވަރަށް ވަރުގަދަ ތަމްރީނުތަކަކަށް ފަހުގައެވެ. ޖަލުން ނުކުންނަ ކޮންމެ ގައިދީއަކު ވެސް ނެރުމުގެ ކުރިން ނަމާދުކުރުމުގެ އާދަ އޭނާގެ ކިބައިގާ އަށަގަތުން މުހިންމެވެ. މިނޫން ގޮތަކަށް ޖަލުން ނެރެފި މީހާ ވަދެގެންދަނީ ހަލާކުގެ ތެރެއަށެވެ. އަނެއްކޮޅުން ޖަލުން ނެރެފައި ދޫކޮށްލާ ގައިދީން މުޖުތަމަޢަށް ގިނަވާގޮތަށް ގަވާޢިދާ ގާނޫނުތައް ގަސްތުގައި ހަދާފައި ހުރުމާއި، ބަޔަކު ވައްކަމެއްކުރި ގެއެއްގެ ކައިރިން އެކަމުގެ ރެކޯޑުއޮންނަ މީހަކު ހިނގާފައިދަނިކޮށް ފެނިއްޖެނަމަ އެމީހާ ޖަލަށް ގެންގޮސް ތަޅާ މަރައިގެން އޭނާ ނުވެސް ދެނެހުރިކަމަކަށް އިޢުތިރާފް ކުރުވުންފަދަ ބޮޑެތިޖަރީމާތައް ހިންގާފައި އެބަހުއްޓެވެ. ތަންކޮޅެއްކުރިން ޖަލުންނެރެފައިވާ ބައެއް ޒުވާނުން ބައިހަދާފައި މަސްތުވާތަކެއްޗާ ދިމާއަށް ދުވާތަން ވަނީ ފެންނަންފަށާފައެވެ. މިއީ ހިތާމަހުރި ކަމެކެވެ. މީގެތެރެއިން ބައެއް ޒުވާނުންނާ އަޅުގަނޑު ވާހަކަދެއްކީމެވެ. ޖަވާބަކީ މިގޮތަށް މުޖުތަމަޢަށް ނެރޭ ޒުވާނުންނަށް ވަޒީފާނުލިބޭ މެކޭނިޒަމެއް ރޭވިފައިހުންނާތީ އެއާދިމާލަށް ދަތުރުފެށެނީކަމުގައެވެ. މިއީ މިހާތަނަށް މިކަންކަން ހިނގަމުން އައިސްފައިވާގޮތެވެ.\nކަންމިހެންހުރުމާއެކު ޖަލުން މިހާރުނެރެވޭނީ މަސައްކަތަށް އަހުލުވެރިކޮށް މަސައްކަތުގެހުނަރާއި، ތަމްރީނުތައްދީ ވަޒީފާ އާއެކުގައެވެ. އަދި އެހެނިހެން ޢާންމުންނެކޭ ތަފާތުކުރުމެއް ނެތި މުޖްތަމަޢުން އެބައިމީހުން ބަލައިގަންނަފަދަ އެތައް ސިފަތަކެއް އަޒުވާނުގެ ކިބައިގާ މިހާރު ހުންނާނެއެވެ.\nގައިދީންގެ ބޮލުގައި އިލްޒާމު އެޅުވުމަކީ ސިޔާސީ ފަރާތްތަކުން ކުރަމުންއަންނަކަމެކެވެ. އަދި މިފަދަ ދުވަސްވަރާ ދިމާކޮށް މީސްމީހުން ލައްވާ ހަމަނުޖެހުން ހިންގާ ތަންތަން ފަޅާލާ ހުޅުޖަހާ ހެދުމަކީ ވެސް އެވެރިން ހިންގާކަމެކެވެ. ހިތާމައަކީ 30އަހުރުގެ ވެރިކަމެއް ނިމިގެންދިޔައިރު މާދަމާގެ މުސްތަގްބަލް ޚަރާބުކޮށްލާފައިވާތީއެވެ. ޒިންމާ އުފުލަންޖެހޭފަރާތެއް ވާނެއެވެ. އެފަރާތެއްހޯދާ ޝަރީޢަތުގެ ކުރިމަށްޗަށް ގެންދެވެން ވެސް ވާނެއެވެ.


Maldive Gas in delivery kohdhey gadithakah badhaluthakeh genesfi\nމޯލްޑިވް ގޭހުގެ ސިލިންޑަރުތަކާއި ވެހިކަލެއް ޑިސްއިންފެކްޓު ކުރަނީ-- ފޮޓޯ: މޯލްޑިވް ގޭސް\nމޯލްޑިވް ގޭހުން ޑެލިވަރީކޮށްދޭ ގަޑިތަކަށް ބަދަލުތަކެއް ގެނެސްފި\n01 ޖޫން 2020 - 02:30:02\nމޯލްޑިވް ގޭހުން ޑެލިވަރީކޮށްދޭ ގަޑިތަކަށް ބަދަލު ގެނެސްފި އެވެ.\nމޯލްޑިވް ގޭހުން ބުނީ މިހާރު ގެނެސްފައިވާ ބަދަލުތަކާއެކު މާލެ އާއި ހުޅުމާލެ އަދި ވިލިމާލޭގައި، ކޮންމެ ހޮނިހިރު ދުވަހަކުން ފެށިގެން ބުރާސްފަތި ދުވަހެއްގެ ހެނދުނު 9:00 އިން ހަވީރު 16:00 އަށް ގޭސް ޑެލިވާކޮށްދޭނެ ކަމަށެވެ. އަދި ހޮނިހިރު ދުވަހު އެ ހިދުމަތް ލިބޭނީ މެންދުރުފަހު 14:00 އިން 18:00 އަށް ކަމަށް ވެސް ބުނެ އެވެ.\nއޭގެ އިތުރުން، ތިލަފުށީގައި އެހިދުމަތް ދިނުމަށް ނިންމާފައި ވަނީ ހުކުރު ދުވަސް ފިޔަވައި، ކޮންމެ ދުވަހެއްގެ ހެނދުނު 9:00 އިން 16:00 އަށެވެ.\nއެ ކުންފުނީގެ ކޯލް ސެންޓަރުގެ ނަންބަރު، 1616 އަށް ގުޅައިގެން ގޭސް ފުޅިއަށް އޯޑަރު ދިނުމުގެ އިތުރުން، އޮންލައިންކޮށް އެ ކުންފުނީގެ ވެބްސައިޓް މެދުވެރިކޮށް ގޭސް އޯޑަރު ކުރެވޭނެ އެވެ. އަދި ވައިބާ މެދުވެރިކޮށް، 7935614 އަށް މެސެޖުން ވެސް ގޭހަށް އޯޑަރު ކުރެވޭނެ އެވެ.\nއެސްއެމްއެސް މެދުވެރިކޮށް ގޭހަށް އޯޑަރު ކުރުމުގެ ފުރުސަތު ވެސް ހުޅުވާލާފއި ވާއިރު، "ހެލްޕް" ޖެއްސެވުމަށް ފަހު 7201616 އަށް މެސެޖު ކުރެއްވުމުން އެސްއެމްއެސް މެދުވެރިކޮށް ގޭހަށް އޯޑަރު ކުރާނެ ގޮތް އެނގިގެން ދާނެ އެވެ.


Zidane Aai Zuvaabu Kurumun Marcelo Squad in Baakeekoffi - Vaguthu\nރެއާލްގެ ކޯޗު ޒައިނުއްދީން ޒިދާން އާއި ޒުވާބުކުރި މައްސަލައިގައި ސްޕެނިޝް ލީގުގައި މިއަދު ގްރާނާޑާ އާއި ދެކޮޅަށްް އެކުލަވާލި ސްކޮޑުން މާސެލޯ ބާކީކޮށްފައިވާ ކަމަށް ރިޕޯޓުތައް ބުނެފިއެވެ.\nރެއާލްއަށް ވަނީ ޑިފެންޑަރުންގެ މައްސަލަ ކުރިމަތިވެފައވެެ. އެގޮތުން އެ ޓީމުގެ ފަހަތް ބެލެހެއްޓީ މެންޑީ ވަނީ އަނިޔާގެ ސަބަބުން މި ސީޒަނުގައި ނުކުޅެވޭނެކަން ހާމަވެފައެެ. އެއާއެކު ދެން އެ މަގާމަށް ކުޅެވޭނެ ކުޅުންތެރިއެއްގެ ގޮތުގައި ހުރީ މާސެލޯ އެވެ.\nތާވަލުގެ އެއްވަނައަށް އަރަން ލިބޭ ރަނުގެ މި ފުރުސަތު މާސެލޯއަށް ގެއްލުނުއިރު ރެއާލްގެ ގިނަ ކުޅުންތެރިންތަކެއް ދަނީ ޒިދާންގެ އުކުޅުތަކާއި ގުޅޭގޮތުން ބޮޑެތި ފާޑުކިޔުންތަކެއް އަމާޒުކުރަމުންނެވެ. މާސެލޯ އަކީ އެންމެ ބޮޑަށް މި ފާޑުކިޔުން އަމާޒުކުރާ އެކަކެވެ.\nމާސެލޯ އާއި ޒިދާން ޒުވާބުކުރި މައިގަނޑު މައްސަލައަކީ މި މެޗަށް އެކުލަވާލި ލައިންއަޕް އާއި ޒިދާންގެ ފީކަޅާ އުކުޅުތަކެވެ. މި ޒުވާބު ފެންމަތިވީ އަންގާރަދުވަހު ރެއާލުން ބޭއްވި ފަރިތަކުރުންތަކުގެ ތެރެއިންނެވެ.\nމި މެޗަކީ ރެއާލަށް މުހިއްމު މެޗެކެވެ. އެ ޓީމު ތާވަލުގެ ތިިންވަނައިގައި މިވަގުތު އޮތީ ކުޅުނު 35 މެޗުން ލިބުނު 75 ޕޮއިންޓާއެކު އެވެ. އެއް މެޗު އިތުރަށް ކުޅެގެން ދެވަނައިގައި 76 ޕޮއިންޓާއެކު އޮތީ ވާދަވެރި ބާސެލޯނާއެވެ. އެއްވަނައިގައި 80 ޕޮއިންޓާއެކު އޮތީ އެތްލެޓިކޯ މެޑްރިޑެވެ. މި މެޗަކީ ބާސެލޯނާ ފަހަތަށް ޖައްސާލައި އެއްވަނައަށް އެރުމަށް ކުރާ މަސައްކަތުގައި ރެއާލަށް މުހިއްމު މެޗެކެވެ.\nމި މެޗަށް ރެއާލުން އެކުލަވާލި ސްކޮޑުން ދެން ފުރުސަތު ދީފައިވަނީ ރެއާލްގެ އެކަޑަމީން ތަމްރީނުވި އުމުރުން 19 އަހަރުގެ ގުޓިރޭޒް އެވެ.\nމެއި 13, 2021 21:28\nޒިދާންގެ ޓެކްޓިކްސް އާއި ބެހޭގޮތުން ފާޑުކިޔޭ ވަރުގެ މީހެއްނޫން މާސެލޯ އަކީ\nމީހުންގެ މޭމަތީ ބޮލުން ޖެހިޔަސް މާސެލޯގެ މޭމަތީގަ ބޮލުން ޖެހޭވަ ރު މީހެއް ނޫން ޒިދާނަކީ.. މާ މުސްކުޅި.\nމެއި 14, 2021 06:39\nޒިދާން މެޑްރިޑަށް ހޯދަދިން ކާމިޔާބީތަކާއި ތިޔަ މާސެލޯއެއް ކައިރިވެސް ނުކުރޭ.\nމެއި 14, 2021 06:42\nމިވަގުތު ރެއާލްގެ މެނޭޖަރަކީ ޒިޒޫ. އެހެންވީމާ މާސެލޯ ކުކުޅަށްވުރެ ބިސްދޮށިވާން ނޫޅުނިއްޔާ ރަގަޅުވާނީ!\nމެއި 14, 2021 06:43\nމާސެލޯ ކަލޭތީ ކާކު ޒިޒޫ ކައިރީ؟


Adh Ge Aammu Majileehugai Negi Votun America aai Israel Ladhu...\nއދގެ އާއްމު މަޖިލީހުގައި ނެގި ވޯޓުން އެމެރިކާއާއި އިޒްރޭލް ލަދުގަންނަވާލައިފި\n1 އަހަރު,3ހަފްތާ,5ދުވަސް, 1 ގަޑި, 34 މިނެޓް,9ސިކުންތު ކުރިން 2490ފަތޯނާ ފާއިޒް\nޤުދުސް އަކީ އިޒްރޭލްގެ ވެރިރަށުގެ ގޮތުގައި ބަލައިގަތުމަށް އެމެރިކާއިން ނިންމި ނިންމުމާއި ދެކޮޅަށް އދގެ އާއްމު މަޖިލީހުގައި ނެގި ވޯޓު ފާސްކޮށް، ދުނިޔޭގެ ބޮޑެތި ގައުމުތަކުން އެމެރިކާއަށް ރަނގަޅު ފިލާވަޅެއް ދީފިއެވެ.\nއދގެ އާއްމު މަޖިލީހުގައި ބުރާސްފަތި ދުވަހު ނެގި ވޯޓުގައި ޤުދުސް އަކީ އިޒްރޭލްގެ ވެރިރަށުގެ ގޮތުގައި ބަލައިގަތުމަށް އެމެރިކާއިން ނިންމި ނިންމުމާއި ދެކޮޅަށް 128 ޤައުމެއް ވޯޓު ދީފައެވެ. އިޒްރޭލާއި އެމެރިކާއާއި ދެކޮޅަށް މި ޤަރާރު ފާސްކޮށްފައިވަނީ އެމެރިކާއިން އިންޒާރުތައް ދެމުން ދަނިކޮށެވެ. އެގޮތުން އެމެރިކާގެ ނިންމުމާއި ދެކޮޅަށް ވޯޓު ދޭ ޤައުމަތަކަށް ދޭ އެހީތައް ކަނޑާލާނެ ކަމަށާއި، ދެކޮޅަށް ވޯޓު ދެނީ ކޮންކޮން ޤައުމުތަކެއްތޯވެސް ބަލާނެ ކަމަށް އެމެރިކާއިން ވަނީ ބުނެފައެވެ.\nބުރާސްފަތި ދުވަހު ނެގި ވޯޓުގައި، އެމެރިކާއާއި އެއްކޮޅަށް ވޯޓު ދީފައި ވަނީ9ޤައުމެކެވެ. އެޤައުމުތަކަކީ، ގުއަޓެމާލާ، ހޮންޑޯރަސް، އިޒްރޭލް، މާޝަލް އައިލެންޑްސް، ނައުރޫ، ޕަލާއޫ، ޓޯގޯ، އަދި އެމެރިކާއެވެ. އެމެރިކާގެ އިންޒާރުތަކާހެދި 35 ޤައުމެއް އދގެ އާއްމު މަޖިލީހުގައި ނެގި މި ވޯޓުގައި ބައިވެރިވެފައެއް ނުވެއެވެ. މުސްލިމުންގެ ބޮޑު އާބާދީއެއް އޮންނަ ބޮސްނިއާއިން ވޯޓުގައި ބައިވެރިވެފައެއް ނުވެއެވެ. ސާކް ޤައުމުތަކުގެ ތެރެއިން ވޯޓުގައި ބައިވެރިވެފައި ނުވަނީ ބޫޓާން އެކަންޏެވެ.\nއެހެން ޤައުމުތަކުން ވަނީ ވޯޓުގައި ބައިވެރިވެ، އެމެރިކާއާއި ދެކޮޅަށް ވޯޓު ދީފައެވެ. ވޯޓާއި ގުޅިގެން ފަލަސްތީނުގެ ލީޑަރުން ވަނީ، އެމެރިކާގެ ނިންމުމާއި ދެކޮޅަށް ވޯޓު ދިން ޤައުމުތަކަށް ޝުކުރު އަދާ ކޮށްފައެވެ. ފަލަސްތީނުގެ ރައީސް މަހްމޫދު އައްބާސްގެ ތަރުޖަމާނު، ނަބީލް އަބޫ ރުދެއިނާ ވިދާޅުވީ، ބުރާސްފަތި ދުވަހު ނެގި ވޯޓުން ހާމަވަނީ ވަކި ބަޔަކު ނިންމާ ނިންމުމަކުން ޤުދުސްގެ ހަގީގަތް ބަދަލު ނުވާނެ ކަން ކަމަށެވެ. އަދި ޤުދުސް އަކީ އިޒްރޭލުން ހިފާފައިވާ ރަށެއް ކަމަށާއި، އެއީ އިޒްރޭލްގެ ވެރިރަށުގެ ގޮތުގައި ކަނޑައެޅުމަށް ބައިނަލްއަޤްވާމީ ޤާނޫނު ތަންނުދޭ ކަމަށެވެ.\nއދ.ގެ އާއްމު މަޖިލީހުން ފާސްކުރި ޤަރާރާއި ގުޅިގެން ޤުދުސްގެ މަސްރަހް ދިރާސާ ކުރަމުން އަންނަ ފަރާތްތަކުން ބުނާގޮތުގައި މީގެ ކުރިންވެސް އިޒްރޭލާއި ދެކޮޅަށް މިފަދަ އެތައް ޤަރާރެއް ފާސްކޮށްފައިވާ ކަމަށާއި އެހެންނަމަވެސް އެޤަރާރުތައް ފާސް ކޮށްގެން މިހާތަނަށް ވީ އެއްވެސް ކަމެއް ނެތް ކަމަށެވެ. އަދި އެމެރިކާއާއި އިޒްރޭލަކީ އދގެ ޤަރާރުތަކަށް ކަމޭހިތާ ބައެއް ނޫން ކަމަށްވެސް މަސްރަހް ދިރާސާ ކުރާ ފަރާތްތަކުން ބުނެއެވެ. މީގެ ކުރިން އދއިން ވަނީ، އެއްވެސް ޤައުމެއްގެ އެމްބަސީ ޤުދުސްއަށް ބަދަލު ނުކުރެވޭނެ ކަމަށް ބުނާ ޤަރާރުތަކެއްވެސް ފާސް ކޮށްފައެވެ.\nއަދި އިޒްރޭލުން ފަލަސްތީނުގެ ބިންތަކުގައި ގެދޮރު އެޅުން މަނާ ކުރާ ޤަރާރެއްވެސް ފާސްކޮށްފައެވެ. ނަމަވެސް މި ޤަރާރާއި ދެކޮޅަށް އިޒްރޭލުން މިހާރުވެސް އަންނަނީ ފަލަސްތީނުގެ ބިންތަކުގައި ޔަހޫދިންނަށް ގެދޮރު އަޅަމުންނެވެ.\nޤުދުސް އިޒްރޭލް ފަލަސްތީނު


36.99 billion Rufiyaage budget faas koffi\nމަޖިލީހުގެ ޖަލްސާއެއްގެ ތެރެއިން: 36.99 ބިލިއަން ރުފިޔާގެ ބަޖެޓު މިއަދު ވަނީ މަޖިލީހުން ފާސް ކޮށްދީފައި\nއަންނަ އަހަރަށް ލަފާކޮށް 36.99 ބިލިއަން ރުފިޔާގެ ބަޖެޓެއް ރައްޔިތުންގެ މަޖިލީހުން ފާސްކޮށް ދީފި އެވެ.\nއަންނަ އަހަަރަށް ލަފާކޮށް މިދިޔަ މަހުގެ 31 ވަނަ ދުވަހު ފިނޭންސް މިނިސްޓަރު ހުށަހެޅުއްވީ 36.92 ބިލިއަން ރުފިޔާގެ ބަޖެޓެކެވެ. ނަަމަވެސް 73.8 މިލިއަން ރުފިޔާ އިތުރުކުރުމަށް ފަހު ބަޖެޓު ބޮޑު ކުރަން ބަޖެޓު ކޮމިޓީން މިދިޔަ ބުރާސްފަތި ދުވަހު ނިންމި އެވެ.\nކޮމިޓީގެ އެ ނިންމުމާ އެއްގޮތަށް ޖުމްލަ 36.99 ބިލިއަން ރުފިޔާގެ ބަޖެޓެއް ފާސްކުރަން ރައްޔިތުންގެ މަޖިލީހުން މިއަދު ފާސްކުރި އެވެ. އެ އަދަދަށް ބަޖެޓު ފާސްކުރީ 64 މެމްބަރުންގެ ވޯޓާ އެކު އެވެ. ބަޖެޓް ފާސްކުރުމާ ދެކޮޅަށް އަށް މެންބަރަކު ވޯޓު ދެއްވާފަ އެވެ.\nބަޖެޓަށް ފަހުން އިތުރުކުރީ 82 ރަށެއްގެ ޕީއެސްއައިޕީގެ މަޝްރޫއުތަކަށް 57.4 މިލިއަން ރުފިޔާ އާއި ފިނޭންސް މިނިސްޓްރީގެ ހާއްސަ ބަޖެޓާއި ރައްޔިތުންގެ މަޖިލީހަށާއި އަދި ބައެއް މިނިވަން މުއައްސަސާތަކުގެ ބަޖެޓަށް ޖުމުލަ 16.4 މިލިއަން ރުފިޔާ އެވެ.\nބައެއް އިދާރާތަކުގެ ބަޖެޓަށް އިތުރުކުރި އަދަދުތައް\nރައްޔިތުންގެ މަޖިލީހުގެ އިދާރާ -7މިލިއަން ރުފިޔާ\nއޭސީސީ - 3.9 މިލިއަން ރުފިޔާ\nއިންތިގާލީ އިންސާފުގެ އޮމްބަޑްސްމަން އޮފީސް - 2.2 މިލިއަން ރުފިޔާ\nސިވިލް ސާވިސް ކޮމިޝަން - 1.69 މިލިއަން ރުފިޔާ\nފެމިލީ ޕްރޮޓެކްޝަން އޮތޯރިޓީ - 865،636 ރުފިޔާ\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން - ފަސް ލައްކަ ރުފިޔާ\nއިންފޮމޭޝަން ކޮމިޝަނަރުގެ އޮފީސް 204،000 ރުފިޔާ\nމިނިސްޓްރީ އޮފް ފިނޭންސުގެ ހާއްސަ ބަޖެޓް - 73،782 ރުފިޔާ\nއަންނަ އަހަރުގެ ބަޖެޓަށް އާމްދަނީ އާއި ހިލޭ އެހީގެ ގޮތުގައި ލިބޭނެ ކަމަށް ލަފާކޮށްފައިވާ 24.3 ބިލިއަން ރުފިޔާ ލިބޭނެ ކަމަށް ލަފާކޮށް މެންބަރުން ވަނީ އެ އަދަދު ފާސްކޮށްފަ އެވެ. އަންނަ އަހަރުގެ ބަޖެޓުން ހަރަދުވާނީ 34 ބިލިއަން ރުފިޔާ ކަމަށް މިނިސްޓަރު ހުށަހެޅުއްވި ބަޖެޓުގައި ކަނޑައަޅާފައިވީ ނަމަވެސް މަޖިލީހުގެ ބަޖެޓަށް އިތުރުކުރި ފައިސާއާ އެކު ހަރަދުގެ ޖުމްލަ އަދަދުގެ ގޮތުގައި ފާސްކުރީ 34.10 ބިލިއަން ރުފިޔާ އެވެ.\nއަންނަ އަހަރުގެ ބަޖެޓު ފައިނޭންސް ކުރުމަށް ޖުމްލަ 13.4 ބިލިއަން ރުފިޔާ ހޯދަންޖެހޭނެ ކަމަށް ލަފާކޮށްފައިވެ އެވެ. މީގެ ތެރޭގައި ހިމެނެނީ ބަޖެޓު ޑެފިސިޓް ގޮތުގައި ހިމެނޭ 9.7 ބިލިއަން ރުފިޔާ އާއި، ލޯނު އަނބުރާ ދެއްކުމަށް ބޭނުންވާ 2.9 ބިލިއަން ރުފިޔާ އާއި، ސޮވެރިން ޑިވެލޮޕްމަންޓް ފަންޑަށް ޓްރާންސްފާ ކުރާ 769.2 މިލިއަން ރުފިޔާ، އަދި އެހެނިހެން ގޮތްގޮތުން ފައިނޭންސްކުރަންޖެހޭ 35.7 މިލިއަން ރުފިޔާ އެވެ.\nއަންނަ އަހަރު ހޯދަންޖެހޭ ފައިނޭންސިންގެ ތެރެއިން 7.5 ބިލިއަން ރުފިޔާ ބޭރުގެ ފަރާތްތަކުން ހޯދުމަށް ރާވައިފައިވާއިރު އެތެރޭގެ ފަރާތްތަކުން 5.9 ބިލިއަން ރުފިޔާ ހޯދުމަށް ވަނީ ރާވާފަ އެވެ.\nބޮޑު ބަޖެޓެއް އެމްޑީޕީގެ ސުޕަ މެޖޯރިޓީ އޮންނަ މަޖިލީހުން ފާސްކޮށްދިން ނަމަވެސް އިދިކޮޅު ޕީޕީއެމް/ޕީއެންސީގެ މެމްބަރުން ވަނީ ބަޖެޓު މާބޮޑު ކަމަށް ވިދާޅުވެ ބަޖެޓު ކުޑަކުރަން ގޮވާލައްވައިފަ އެވެެ. އަދި އެ ބަޖެޓު 25 ބިލިއަނަށް ކުޑަކުރަން މަޖިލީހުގެ މައިނޯރިޓީ ލީޑަރު އަދި އޭދަފުށީ ދާއިރާގެ މެމްބަރު އަހުމަދު ސަލީމް ގޮވާލެއްވި އެވެ. ބަޖެޓް ފާސްކުރަން ވޯޓު ނުދެއްވަނީ އިދިކޮޅު ކޯލިޝަންގެ މެންބަރުންނެވެ.\nރައްޔިތުންގެ މަޖިލިސް ދައުލަތުގެ ބަޖެޓް ފިނޭންސް މިނިސްޓްރީ + ދައުލަތުގެ އާމްދަނީ


Karishma eynaage appartment 10 crore rupees ah vikkaalaifi - Hama.mv\n16 ޖެނުއަރީ 2021 | 08:47\nބަތަލާ ކަރިޝްމާ ކަޕޫރު\nހޮނިހިރު , 16 ޖެނުއަރީ 2021 | 08:47\nބޮލީވުޑް ބަތަލާ ކަރިޝްމާ ކަޕޫރު އޭނާ ދިރިއުޅެމުންދިޔަ އެޕާޓްމެންޓު 10.11 ކްރޯޑް ރުޕީޒްއަށް ވިއްކާލައިފި އެވެ.\nމުމްބާއީގައި ހުންނަ އެ އެޕާޓްމެންޓުގައި ކަރިޝްމާ އާއިއެކު އޭނާގެ މަންމަ ބަބީތާ ކަޕޫރުވެސް ދިޔައީ ދިރިއުޅެމުންނެވެ. އިންޑިއާގެ ގިނަ ތަރިންތަކެއް މިފަހަކަށް އައިސް އަންނަނީ ރިއަލް އެސްޓޭޓް ވިޔަފާރީގެ ތެރެއަށް ވަންނަމުންނެވެ.\nމިދިޔަ އަހަރުގެ ފަހުކޮޅު އިންޑިއާގައި އަލަށް އެކުލަވައިލި އުސޫލުގެ ދަށުން 10 ބުރިއަށްވުރެއް އުސް އިމާރާތްތަކުގެ އަގު ކުރާއިރު ސްޓޭމްޕް ޑިއުޓީގެ ގޮތުގައި 20.22 ލައްކަ ރުޕީޒް ނެގޭނެ އެވެ. އެއާއިއެކު ކަރިޝްމާގެ ގެ ހުރި ސަރަހައްދުން ސްކޮއާ ފީޓަކަށް 55 ހާހާއި 90 ހާސް ރުޕީޒް އާއި ދެމެދަށް އަގު ކުރެވޭނެ އެވެ. ކަރިޝްމާ އޭނާގެ ގެ ވިއްކީ ސްކޮއާ ފީޓަކަށް 65 ހާސް ރުޕީޒްގެ މަގުންނެވެ.\nމީގެ ކުރިން 2018 ވަނަ އަހަރު ކަރިޝްމާ ދިރިއުޅެމުންދިޔަ އެޕާޓްމެންޓުވެސް އޭނާ ވަނީ ވިއްކާލައިފަ އެވެ. ބޭންޑްރާގައި ހުންނަ އެ އެޕާޓްމެންޓު އޭނާ ވިއްކައިލީ 1.39 ކްރޯޑް ރުޕީޒް އަށެވެ. ކަރިޝްމާ އޭނާގެ އެޕާޓްމެންޓު ވިއްކައިލިއިރު އިތުރު ގެއެއް ނުވަތަ އެޕާޓްމެންޓެއް އޭނާ ގަތް ކަމަކަށް މީޑިއާ ރިޕޯޓުތައް މިހާތަނަށް ބުނެފައެއް ނުވެ އެވެ.\nކަރިޝްމާގެ އިތުރުން އެކްޓަރު ރިތިކު ރޯޝަން އާއި ޖާންވީ ކަޕޫރުވެސް ވަނީ ދާދި ފަހުން ރިއަލް އެސްޓޭޓު ވިޔަފާރީގެ ތެރެއަށް ވަދެފަ އެވެ.\nބޮލީވުޑް ކަރިޝްމާ ކަޕޫރު މުނިފޫހިފިލުވުން


Family Baker's women futsal fiester fashaifi Family Baker's women futsal fiester fashaifi\nފެމެލީ ބޭކާސް ވިމެންސް ފުޓްސެލް ފިއެސްޓާ ފަށައިފި\nހދ ކުޅުއްދުއްފުށީގައި ބައްވަމުން އަންނަ ފެމެލީ ބޭކާސް ވިމެންސް ފުޓްސެލް ފިއެސްޓާ ފަށައިފިއެވެ.\nޝަހީދު ޙުސައިން އާދަމުގެ ހަދާނުގައި ކުޅުދުއްފުށީ ޑަބްލިއު ސްޕޯރޓްސް އެކަޑަމީން އިންތިޒާމުކޮށްގެން ބާއްވާ ވިމަންސް ފުޓްސަލް ފިއެސްޓަރ 2018 ގެ ކުޅުން ފެށީ ރޭގައެވެ. ފުރަތަމަ މެޗުގައި ބައްދަލުކުރީ މަގްލަސް ކުލަބާއި ކުލަބް ކޮރަލްސް އެވެ. މިމެޗް2ލަނޑު0ލަނޑުން ކާމިޔާބުކުރީ މަގްލަސް ކުލަބެވެ. މިމެޗްގެ ކުއީން އޮފްދަ މެޗަކަށް ހޮވިފައިވަނީ މަގްލަސް ޓީމްގެ ޖާރޒީ ނަންބަރ4ނާޒިމާ މުޙައްމަދެވެ.\nދެވަނަ މެޗުގައި ޓީމް އޭ އީ ސީ އާއި ކޭވައި އާރު ސީ ބައްދަލުކުރި އިރު، މި މެޗު4ލަނޑު2ލަނޑުން ކާމިޔާބު ކުރީ ޓީމް އޭ އީ ސީއެވެ. މި މެޗުގެ ކުއީން އޮފްދަ މެޗަކަށް ހޮވިފައިވަނީ ޓީމް އޭ އީ ސީ ގެ ޖާރޒީ ނަންބަރ 8 ޚަދީޖާ ޢަލީއެވެ.\nވިމަންސް ފުޓްސަލް ފިއެސްޓާގަ މިއަހަރު7ޓީމަކުން ބައިވެރިވިއެވެ. މުބާރާތުގެ މެޗުތަށް ކުރިއަށްދަނީ ކުޅުދުއްފުށީ ޒޯން ސްޓޭޑިއަމްގައެވެ. ޗެންޕިއަން ޓީމަށް ދިހަހާސް ރުފިޔާ ހުށަހަޅާފައިވާ މިމުބާރާތުގެ ފައިނަލް މެޗު ކުޅުމަށް ހަމަޖެހިފައިވަނީ މިމަހުގެ 12 ވަނަ ދުވަހުކަމަށް ޑަބްލިއު ސްޕޯރޓްސް އެކަޑަމީން ބުނެއެވެ.\nމިއީ މިމުބާރާތް ބާއްވާ ދެވަނަ އަހަރެވެ.


Mintheege hamahamakan Gaaimukoh Anhenunnah hagguvaa Jaaga yageenvaan Maalasvejje: Asra - AO News\nމިންތީގެ ހަމަހަމަކަން ޤާއިމުކޮށް އަންހެނުންނަށް ހައްޤުވާ ޖާގަ ޔަޤީންވާން މާލަސްވެއްޖެ: އަސްރާ\nމިންތީގެ ހަމަހަމަކަން ޤާއިމުކޮށް އަންހެނުންނަށް ހައްޤުވާ ޖާގަ ޔަޤީންވާން މާ ލަސްވެސް ވެއްޖެ ކަމަށް މޯލްޑިވްސް ނެޝަނަލް ޕާޓީ (އެމްއެންޕީ) ގެ ތަރުޖަމާނު، އަސްރާ އަހްމަދު ވިދާޅުވެއްޖެއެވެ.\nއޭނާ ވިދާޅުވީ އިންތިޚާބުތައް އަންހެނުން ކާމިޔާބު ކުރާ ނިސްބަތް އިތުރުކުރަން އެންމެ މަސައްކަތް ކުރަންވީ ކަމަށާއި މިފަދަ ދުވަހެއް ދުނިޔޭގެ ފެންވަރުގައި ފާހަގަ ކުރުމުގެ އެންމެ ބޮޑު ބޭނުމަކީ މިކަންކަމަށް އަޑު އުފުލާ ހައްލުތަކެއް ހޯދުން ކަމަށެވެ. އަދި ޒުވާން އަންހެން ލީޑަރުން އުފެއްދުމުގައި އަންހެނުންގެ ދައުރު ވެސް މުހިންމު ކަމަށް އަސްރާ ވިދާޅުވިއެވެ.\nއަސްރާ އިތުރަށް ވިދާޅުވީ ޤާބިލު ޒުވާން އަންހެނުން ކުރިޔަށް ނިކުތުމަށް ހުޅުވާލެވިފައިވާ ހިތަކާއި އެކީ ބާރުއަޅާ އެހީތެރިވާންޖެހޭ ކަމަށާއި އަންހެން ކެންޑިޑޭޓުންނަށް ހިތްވަރު ދޭންވީ ކަމަށެވެ.\n“ޤައުމެއް ކުރިއަރާދިއުމުގައި ޒުވާނުންގެ ދައުރު މުހިންމުކަން ޝައްކެއް ނެތް. އެހެނަސް ޖުމްލަ ގޮތެއްގައި ޒުވާނުންގެ ދައުރު ފުޅާކުރުމަށް ގޮންޖެހުންތަކެއް ހުރި އިރު ޒުވާން އަންހެން ކުދިންނަށް ފުރުސަތުތައް ފަހި ކުރުމަކީ ގޮންޖެހުންތައް ދެގުނަ ވެގެންދާ ކަމެއް. މިންތީގެ މިފަދަ ތަފާތު ކުރުންތައް ގިނަ ފަހަރު ފާޅުގައި ފެންނާކަން ނުހުރޭ. އެހެނަސް ޒުވާން އަންހެންކުދިން އިސް ސަފުން ނުފެންނަކަން ނުވަތަ އިންތިހާއަށް މަދުކަން އެއީ ފާޅުކަން ބޮޑު ހަޤީޤަތެއް.” އަސްރާ ވިދާޅުވިއެވެ.\nމީގެ އިތުރުން އަސްރާ ވިދާޅުވީ ޅަ އުމުރުން ފެށިގެން ސިޔާސީ ސަފަށް ޒުވާން އަންހެން ކުދިން ނެރުމަށް ތައްޔާރު ކުރުން މުހިންމު ކަމަށާއި ސިޔާސަތުތައް ފަރުމާ ކުރާ އިރު ޒުވާން އަންހެން ކުދިންނަށް ޖާގަ ތަނަވަސްކޮށްދޭން ޖެހޭ ކަމަށެވެ. ވަކިން ޚާއްސަކޮށް އިންތިޚާބީ މަޤާމުތަކަށް ޒުވާން އަންހެން ކުދިން ތައްޔާރު ކުރަންޖެހޭކަން އަސްރާ ވަނީ ފާހަގަކުރައްވާފައެވެ.\nއެގޮތުން އަސްރާ ވަނީ ޤާނޫނު ހަދާ މަޖިލިހަށާއި އެހެނިހެން އިންތިޚާބީ މަޤާމްތަކަށް ވާދަކޮށް ކާމިޔާބު ވާނެ މަގު ހޯދަންޖެހޭ އިންޓަރ ޕާލިމަންޓްރީ ޔޫނިއަން (އައިޕީޔޫ) ގެ ތަފާސް ހިސާބުތަކަށް ބައްލަވާލައްވާފައެވެ. އަސްރާ ވިދާޅުވި އެ ތަފާސް ހިސާބުދައްކާގޮތުން 30 އަހަރުން ދަށުގެ ޕާލިމެންޓޭރިއަނުން ތިބީ އެންމެ %2.2 ކަމަށާއި އޭގެ ތެރެއިން އަންހެނުން ހިމެނެނީ %1 ވުރެވެސް މަދުން ކަމަށެވެ.\nޤައުމުގެ މުހިންމު ޤާނޫނުތަކާއި ސިޔާސަތު ބައްޓަން ކުރުމުގައި ޒުވާން އަންހެނުންގެ ތަމްސީލުވުން ނެތް ނަމަ، އުފެދޭ ޤާނޫނުތަކާއި ސިޔާސަތުތަކުގައި ޒުވާން އަންހެން ކުދިންނަށް ޚާއްސަކޮށް ދިމާވާ ތަފާތު މައްސަލަތަކަށް ހައްލެއް ލިޔެވިފައި ނޯންނާނެކަން ފާހަގަކުރައްވަ އަސްރާ ވިދާޅުވީ ސިޔާސީ ހުރިހާ ފަންތިއެއްގައި ޒުވާން އަންހެނުން ތަމްސީލު ކުރުން މުހިންމު ކަމަށެވެ.\n“މިކަން ހާސިލު ކުރުމަށްޓަކައި ސްޓެރެޓެޖިކް ހައްލުތަކެއް ހޯދަންޖެހޭ. ސިޔާސީ ޕާޓީތަކުގެ ތެރޭގައި ޒުވާން އަންހެނުން ކުރީސަފަށް ނެރުމުގެ ވިސްނުން ހުންނަންޖެހޭ. ޒުވާނުންނަކީ ހަމަ އެކަނި ކުޅިވަރު ކުޅެންވީމަ، މުޒާހަރާ ކުރަންވީމަ، ޖަލްސާތައް ފަޅުފިލުވަން ވީމަ ހޯދާ ބަޔަކަށް ވެގެން ނުވާނެ. ޤައުމުގެ ބޮޑެތި ނިންމުންތައް ނިންމާ މޭޒު ދޮށުން މުހިންމު ޖާގައެއް ލިބެންވާނެ.” އަސްރާ ވިދާޅުވިއެވެ.\nމީގެ އިތުރުން އަސްރާ ވަނީ ޒުވާން އަންހެނުން ކުރިޔަށް ނެރުމަށް ފަސްޖެހެން ޖެހޭ އެއްވެސް ސަބަބެއް އެބަ އޮތް ތޯ؟ ސުވާލު ކުރައްވާފައެވެ.